দিক্‌দৰ্শন- ড° লক্ষ্যজ্যোতি বৰঠাকুৰ – ফটাঢোল\nSeptember 1, 2020 ভিন্নস্বাদ\t8 Comments\nদিক্‌দৰ্শন- ড° লক্ষ্যজ্যোতি বৰঠাকুৰ\nৰাতিপুৱা শুই উঠি চোতালতে টহল দিছিলোঁ অকণমান, আহি ওলাল চুবুৰীৰে বৰুৱাৰ ল’ৰাটো। ক্লাচ টেইনত পঢ়ে, বিৰাট তীখৰ, পঢ়া-শুনাতো ভাল। অলপ দেশ দুনীয়াৰ খবৰো ৰাখে। গেটৰ ওচৰৰ পৰাই মাত দিলে,\n-“আংকল কি কৰিছে?”\nআহিলেই নহয় খঙটো টিঙিচকে মাৰি। আমাৰ এই হেন চীৰ চেনেহী ভাষাটোত ইমান ধুনীয়া ধুনীয়া শব্দবোৰ থাকোঁতে দিলে নহয় সেইডাল সম্বোধন কৰি! এতিয়া সি মোক মামাই বুলিলে নে, খুড়াই বুলিলে? পেহা, মহা, বৰতা, জেঠপেহা কি বা বুজালে বেটাই? ভাবিছিলোঁ বক্তৃতা এটা দিয়েই দিওঁ, কিন্তু নিদিলোঁ। ইমানদিনে বুজি গৈছোঁ এইবোৰ একো লাভ নাই, একদম ‘গৰুৰ আগত টোকাৰি বায়, কাণ জোকাৰি ঘাঁহ খায়’ৰ নিচিনা পণ্ডশ্ৰম।\nগেটখন খুলি সি ইতিমধ্যে ভিতৰলে সোমাই আহিল আৰু আৰম্ভ কৰিলে,\n-“আংকল, আপোনাৰ লগত মোৰ বিশেষ কথা এটা discuss কৰিব লগা আছে। মোৰ বোধেৰে আপুনিহে মোক direction মানে দিক্‌দৰ্শন নে কি সেইটো কৰাব পাৰিব।”\nইমান সময়ে উঠি থকা খঙটো একেবাৰতে কমি অজান মৰম এটালৈ সলনি হৈ গ’ল। আজিকালি চেঙেলীয়াৰ বাইকৰ স্পীডত আমি নিজৰ দিশ সলাই যাব লাগে, তাৰ মাজতো ই যে মই তাক দিকদৰ্শন কৰাব পাৰিম বুলি ভাবিছে দেহি! সামাজিক দূৰত্বৰ কথা ভাবিহে তাক সাৱটি নধৰাকে থাকিলোঁ। আথে-বেথে বহুৱাই সুধিলোঁ,\n-“কচোন মই তোক কি সহায় কৰিব লাগে?”\n-“Aim in Life”।\n-“সেইখন ৰচনা এতিয়াও মেট্ৰিকত আহিয়েই আছে নেকি?”\n-“অঁ, আহে, কিয়?”\n-“সেইখন মই বাদ দে, মোৰ দেউতাই মেট্ৰিক দিয়াৰ সময়তো আহিছিল। এতিয়াও আহিয়েই আছেনে?”\n-“হয় আংকল, সেইখন Essay আজিকালিও আহে।”\n-“দেশত কিমানবাৰ শিক্ষানীতি সলনি হ’ল, শিক্ষাৰ লক্ষ্য আৰু উদ্দেশ্য সলনি হ’ল, মেট্ৰিকত অহা ৰচনাকেইখন হ’লে সলনি হোৱা নাই। আৰু কি কি আহে ৰচনা আজিকালি?”\n-“Flood in Assam, Discipline, Daily Life, Your Favourite Book এইবোৰেই আৰু।”\n-“একেই আছে বুইছ। আমাৰ দিনতো সেই ‘বানপানী’খন আহিছিল। আজি অতবছৰে বানপানী সমস্যাটো একে পৰ্যায়তে আছে। এইটো ৰাষ্ট্ৰীয় সমস্যা ঘোষণা কৰি, গোটেই ব্ৰহ্মপুত্ৰখন খান্দি তাৰ বালিৰে Express Highway টো বনাই পেলালে এইখন ৰচনা লিখিবলৈ দিব নোৱাৰা হ’ব বুলি ভাবিয়েই চাগে ইমান দিনে সমস্যাটো শেষ কৰা নাই বুজিছ। ইয়াত ভিতৰুৱাকে SEBA ৰো হাত থাকিব পাৰে ঠিক নাই। বাকী এই Your Favourite Book খন বৰ বেছি দিন দিব নোৱাৰিব চাগে! তাৰ ঠাইত Your Favourite Blog, Your Favourite Facebook Group/Page এনেধৰণৰ কিবা দিব লাগিব বুজিছ।”\nকিমান সময় কথা কৈ আছিলোঁ ঠিক নাই। এপাকত ল’ৰাটোলৈ চাই দেখোঁ সি হাঁ কৈ মুখ মেলি মোৰ ফালে চাই আছে। এই সৰু ল’ৰাটোৰ আগত এইবোৰ বলকি কি লাভ হ’ব বুলি এতিয়াহে মনলৈ আহিল। তাক পুনৰ ক’লোঁ,\n-“তই কি কৈ আছিলি, Aim in Life। সেইখন লিখিবলৈনো কি টান। ডাক্তৰ, ইঞ্জিনীয়াৰ, প্ৰফেচাৰ কিবা এটা হ’ম বুলি লিখি দিলেই হ’ল। আৰম্ভণিতে ‘লক্ষ্যবিহীন জীৱন, বঠা বিহীন নাও’, ‘লক্ষ্য থকা জীৱন পাখি লগা কাঁড়ৰ দৰে’, জাতীয় কথা দুটামান লিখি দিবি। আৰু এটা কথা মনত ৰাখিবি। তই এই ডাক্তৰ, ইঞ্জিনীয়াৰ, প্ৰফেচাৰ আদিবোৰত পইছা বেছিকে পাম নিচিনা কথাবোৰ কিন্তু কেতিয়াও নিলিখিবি। এই প্ৰফেচনবোৰক তই যে আচলতে সমাজৰ দুখীয়া মানুহখিনিৰ কল্যাণৰ এক মাধ্যম হিচাপেহে বাছি ল’ব বিচাৰিছ এই কথাটো অলপ ফিল’ছফিকেল টাচ্ছ এটা দি কৈ দিবি। হৈ গ’ল তোৰ ৰচনা। এই ফিল’ছফিকেল টাচ্ছটো মেইন বুজিছ, সেইটো যিমান ভালকে দিব পাৰিবি সিমানে নম্বৰ পাবি।”……\nএকেৰাহে কথাখিনি কৈ তালৈ চালোঁ। মই মুখত জমা হোৱা সেপখিনি গিলি লওঁ মানে সি আৰম্ভ কৰিলে,\n-“মই আপোনাৰ ওচৰত essay শিকিবলৈ অহা নাই।”\n-“মই real life ত কি aim choose কৰাতো ভাল হ’ব সেইটোহে আপোনাৰ লগত discuss কৰিবলৈ আহিলোঁ।”\n-“উৱা, তোৰ মা-দেউতাৰে এতিয়ালৈকে তোৰ Aim in Life টো ঠিক কৰি দিয়া নাইনে?”\n-“দিছে। মাৰ মতে মই ডাক্তৰ হ’ব লাগে। দেউতাৰ মতে পাৰিলে ইঞ্জিনীয়াৰিঙহে prefer কৰিব লাগে। অৱশ্যে medical choose কৰিলেও দেউতাৰ no issues।”\n-“সেয়া হ’লেই দেখোন। অসমৰ ল’ৰা-ছোৱালীয়ে ডাক্তৰ বা ইঞ্জিনীয়াৰৰ বাহিৰে আৰু বেলেগ হোৱাৰ কথা এনেয়ো নাভাবে। গতিকে তোৰ সব ঠিক হৈয়েই আছে, মই একো বেলেগ দিকদৰ্শন কৰাবলে নায়েই।”…\n-“নাই আংকল, এইবোৰ ডাক্তৰ, ইঞ্জিনীয়াৰ হোৱাৰ ইচ্ছা মোৰ একদম নাই। এইবোৰ আজিকালি outdated প্ৰফেচন। একো charm নাই।”\n-“উৱা, ডাক্তৰ ইঞ্জিনীয়াৰ outdated প্ৰফেচন হৈ গ’লনে? কি কৱ?”\n-“হয় আংকল, আজিকালি এইবোৰ প্ৰফেচন একদম outdated।”\n-“অকণমান বুজাই কচোন বোপাই।”\n-“চাওক, এইযে ডাক্তৰবোৰ সিহঁতৰ কথা আপুনি বেমাৰ হ’লেহে মনত পেলায়। আৰু বেমাৰ ভালপোৱাৰ পিছত কেইজনে গৈ তেওঁলোকক thank you এটা দিয়ে কওকচোন? আৰু কেনেবাকে যদি ৰোগী এজন মৰিল গোটেই relative, friends সকলোৱে মিলি দেখোন ডাক্তৰকেই দোষ দিয়ে, মাৰপিত কৰে। আজি অলপদিনৰ আগতে আমাৰ ইয়াতেই দেখোন এজনক একেবাৰে মাৰিয়েই পেলালে মনত নাই! সমাজৰ এচামে দেখোন পৃথিৱীৰ সকলো ডাক্তৰেই কেৱল কমিচনৰ বাবেই অনাহকত এগালমান টেষ্ট কৰাই বুলি ভাৱে। আৰু ভাবকচোন এই ক’ৰণাটো ওলোৱা পিছৰে পৰা ডাক্তৰবোৰে দেখোন ইমান গৰমতো চন্দ্ৰলে যোৱা মানুহৰ নিচিনাকৈ সেই PPE kit ৰ ভিতৰতে থাকিব লগা হৈছে। গতিকে এইটো profession ৰ কিডাল charm আছে। আৰু তাতোতকৈ ডাঙৰ কথাটো কি জানে? আজিকালি মানুহবোৰে ডাক্তৰতকে google ক হে বেছি faith ত লয়। সেইবাবে এনেকুৱা charmless profession ত যোৱাৰ মোৰ একদম ইচ্ছা নাই।”\n-“ঠিক আছে বাৰু ডাক্তৰৰ কথাটো বুজিলোঁ, কিন্তু ইঞ্জিনীয়াৰ আৰু প্ৰফেচাৰৰো একো charm নাইনে?”\n-“ইঞ্জিনীয়াৰৰ কথা ন’কবয়েই। আজিকালিৰ ইঞ্জিনীয়াৰতকৈ মিষ্ট্ৰি আৰু ঠিকাদাৰে বেছি কথা জানে। অন্ততঃ মানুহেতো তেনেকৈয়ে ভাবে। আৰু ইঞ্জিনীয়াৰিং পঢ়া আধাই দেখোন বেঙ্কতহে চাকৰি কৰে। গতিকে ক’ত আৰু ইঞ্জিনীয়াৰৰ আগৰ charm ডাল আছে।”\n-“চাওক আংকল, এই প্ৰফেচাৰ জৱটোৰ importance টো UGC ৰ পে’ ৰিভিজনৰ পিছতহে বাঢ়িছে। তাৰ আগলৈকে তেওঁলোকৰ পাতি চাইকেল চলাওঁতেই গ’ল। কিন্তু আংকল কি হ’ল জানে? এইযে টকা দুটামান বেছিকে পোৱা হ’ল, তাৰপিছৰ পৰাই সমাজত তেওঁলোকৰ সন্মান বুলিবলে একেবাৰেই নোহোৱা হ’ল নহয়। একেবাৰে মন্ত্ৰী-আমোলা, বুদ্ধিজীৱীৰ পৰা ধৰি পিৰালি কাষৰজনলৈকে সকলোৰে মতে কলেজৰ প্ৰফেচাৰক ইমানসোপা দৰমহা দিয়াতো একেবাৰে অযুক্তিকৰ কথা। সেইযে ফকৰা-যোজনা নে কিবা এটা আছে ‘কণা হাঁহক পটান ধান দিয়া’ নে কি সেই তেনেকুৱাই আৰু! আচল কথাটো হ’ল, আমাৰ মানুহৰ মনত এতিয়াও মাষ্টৰ বুলিলে পুতেকক গাখীৰৰ অভাৱত চাউলধোৱা পানী খুওৱা দৰিদ্ৰ দ্ৰোণাচাৰ্য্যৰ ছবিখনেই আছে। ভাল কাপোৰ-কানি পিন্ধা, দামী গাড়ীত ঘূৰা মাষ্টৰে পঢ়োৱাৰ নামত অকল ফাং-ফুং কৰিব বুলিয়েই সকলোৱে ভাবে। গতিকে আংকল প্ৰফেচাৰৰ কোনো charm নাই। মই এইটো প্ৰফেচনত যে কেতিয়াও নাযাওঁ।”\nকিছুসময় তভক মাৰি ৰৈ তাক সুধিলোঁ,\n-“এতিয়ানো তেনেহ’লে কি প্ৰফেচনতনো charm আছে। মানে তহঁতৰ মতে এতিয়া কি প্ৰফেচন trend ত আছে?”\n-“থাকোঁতে তেনেকুৱা প্ৰফেচন কেইবাটাও আছে যদিও একদম trend ত থকাটো হ’ল জাতীয় নায়ক।”\n-“অলপ বহলাই কচোন বোপাই?”\n-“মানে আংকল, প্ৰথমে আপুনি কোনোবা এটা ছাত্ৰ-সংগঠনৰ কিবা বিষয়ববীয়া এজন হৈ ল’ব লাগিব। ইয়াৰ কাৰণে আপুনি কলেজৰ কিবা এটা চেক্ৰেটেৰী হৈ ল’ব পাৰে, মানে পাৰিলে ভাল আৰু! তাৰপিছত আপুনি জাতি, মাটি, খিলঞ্জীয়া, অবৈধ অনুপ্ৰৱেশকাৰী এনে জাতীয় শব্দ কেইটামান মনত ৰাখি লওক আৰু য’তে সুবিধা পায় সেই শব্দ কেইটা ডিঙি ফুলাই চিঞৰক। টিভিৰ কেমেৰা-চেমেৰা দেখিলে অলপ যে বেছিকৈ চিঞৰিব লাগিব সেইটো কিন্তু পাহৰিলে নহ’ব। এনেকে যদি কেনেবাকে এবাৰ মান কোনোবা টিভিৰ টক-শ্ব’ত আহিব পাৰিলে, বচ হৈ গ’ল আৰু। প্ৰথম শ্ব’টোতে আপুনি যদি টেবুল চেবুল ঢকিয়াই গোটেইখন হিলাই দিব পাৰিলে আপুনি আধা-আধি নায়ক বনিলেই বুলি ধৰিব পাৰে। তাৰপিছত টিভি চেনেল কেইটাই নিজেই আপোনাক জাতীয় নায়ক বনাই দিব। এইটো প্ৰফেচনত টামাম charm আছে। আপোনাক সকলোৱে চিনিও পাব, টিভিয়ে চিভিয়েও ওলাই থাকিব পাৰিব। মুঠৰ ওপৰত একদম VIP কাৰবাৰ।”\n-“কিন্তু ইনকাম কৰ পৰা হ’ব? সংসাৰ চলাবলৈ, নিজে চলিবলৈ পইচা ক’ৰ পৰা আহিব?”\n-“এই আংকল আপুনিও মানে!…. আপুনি জাতিৰ হৈ মাত মাতিব, খিলঞ্জীয়াৰ স্বাৰ্থত যুঁজিব, তাৰপিছতো পইচাৰ কথা চিন্তা কৰিছে। পইচা ক’ৰ পৰা আহিব আপুনি নিজেও গম নাপাব।”\n-“বুজিছোঁ। আৰু কিবা প্ৰফেচন আছেনে একদম charm থকা।”\n-“আছে আছে। আপুনি যদি জাতীয় নায়ক হ’ব নোখোজে তেন্তে শিল্পী হ’ব পাৰে।”\n-“শিল্পী মানে আজিকালি গায়ক হোৱাটোৱেই আটাইতকৈ সুবিধাজনক।”\n-“কিন্তু হ’ল বুলিয়েই আৰু সব গায়ক হ’ব পাৰেনে? গান গোৱা, সুৰ দিয়া, লিখা এইবোৰ কি মুখৰ কথা?”\n-“এই আংকল আপুনি দেখিছোঁ একো খবৰেই ৰখা নাই। আজি-কালি সেইবোৰ একো নালাগে। লাগে পকেটত অলপ টকা। আপোনাৰ হাতত টকা থাকিলেই হ’ল। গান লিখি দিয়া, সুৰ কৰি দিয়া আনকি আপোনাক নায়ক সজাই গানৰ ভিডিঅ বনাই You Tube ত দিয়ালৈকে সকলো কৰি দিয়া মানুহ আছে।”\n-“কিন্তু কণ্ঠ বুলিওটো কথা এটা আছে।”\n-“Auto tune ৰ জামানাত কণ্ঠ কোনো কথাই নহয়। এনেয়ো আজিকালি গান নুশুনে নহয়, চাইহে। দুই চাৰিটা মিউজিক ভিডিঅ অলপ হিট বনাই দিব পাৰিলেই হৈ গ’ল। সৰুকে হ’লেও ফেন ক্লাব এটা যদি কেনেবাকে বনি যায় আৰু কি লাগিছে।”\n-“বুজিলোঁ। আৰু তেনেকুৱা কিবা প্ৰফেচন আছেনে?”\n-“একেবাৰে নাই বুলি ক’ব নোৱাৰি। কিন্তু মই এই দুটাৰ ভিতৰতে এটা choose কৰিম বুলি ভাবিছোঁ। সেই কাৰণে আপোনাৰ লগত discuss কৰোঁ বুলি আহিলোঁ।”\n-“এইক্ষেত্ৰত তোৰ মোতকে জ্ঞান বেছিহে। মোতকে তই নিজেহে বেছি ভাল সিদ্ধান্ত ল’ব পাৰিবি। তথাপিতো কওঁ, তই প্ৰথমটো, মানে জাতীয় নায়কটোকে জীৱনৰ লক্ষ্য বনা নেকি!”\n-“কিয়, আপুনিতো জানে মই গান বেয়া নাগাওঁ বুলি। গায়ক হ’বলে কিয় নকয় আপুনি?”\n-“পাৰ, তই ইচ্ছা কৰিলে গায়কো হ’ব পাৰ। কিন্তু নিজেই চিন্তা কৰি চাচোন, শেষত গৈ সবেই দেখোন সেই জাতীয় নায়ক হ’বলৈহে চেষ্টা কৰেগে। কিয় সেই ‘কা’ আন্দোলনখনতে দেখা নাছিলি, কেনেকে গায়ক, নায়ক, গায়িকা, নায়িকা গোটেইবোৰে জাতি ৰক্ষাৰবাবে একদম নায়কৰ দৰে জঁপিয়াই পৰিছিল। এতিয়াও দেখা নাই ইলেকচনটো আহিবলেহে পালে, কেনেকে নায়ক/নায়িকা, গায়ক/গায়িকাবোৰৰ জাতীয় নায়ক হোৱাৰ দৌৰ আৰম্ভ হৈছে। সেইবাবে কৈছোঁ যদি শেষত গৈ সকলোৱেই জাতীয় নায়কেই হ’বলে বিচাৰে তেন্তে প্ৰথমৰ পৰাই সেইটো হ’বলে চেষ্টা কৰাই ভাল। মোৰ মতামতটো দিলোঁ, বাকী তই নিজে ভাবি-গুণি চা আৰু!”\n-“হওঁতে আপুনি ঠিক কথাই কৈছে তথাপি মই অলপ ভাবি চাই লওঁ।”\n-“ভাব ভাব, এইবোৰ খৰধৰ কৰা কাম নহয়।”\n-“বাৰু আংকল, মই এতিয়া যাওঁ। আপোনাৰো বহুত সময় waste কৰিলোঁ, বেয়া নাপাব।”\n-“হেৰি নহয়, লাষ্ট কথা এটা কৈ যাচোন। এই আমাৰ নিচিনা মানুহবোৰ, মানে যাৰ চৰকাৰী/বেচৰকাৰী চাকৰি এটা বা ব্যৱসায় এটা আছে, যাৰ জীৱনৰ প্ৰায় আধামান বয়স গৈছেই বুলিব পাৰি, এই আমাৰ নিচিনা বিলাকৰ বাবে নিজৰ চাকৰি-বাকৰিৰ লগতে additionally চলাই নিব পৰা কিবা এনেকুৱা charm আৰু trend ত থকা কাম একো নাইনে?”\n-“আছে আছে। আপুনি starmaker singer হ’ব পাৰে।”\n-“নাই নাই, এই বয়সত গান গাব নোৱাৰি আৰু।”\n-“তেনেহলে আপুনি ফেচবুকীয়া সাহিত্যিক হ’ব পাৰে। আপুনি যি মন যায় লিখক আৰু নিজৰ ফেচবুক ৱালত দিয়ক। দেখিব ‘ভাল লাগিল’, ‘সুন্দৰ লিখনি’, ‘বঢ়িয়া’ আদি বহুতো কমেণ্টেৰে আপোনাৰ লেখা ভৰ্তি হৈ গৈছে। প্ৰথমতে আপুনি অনুগল্প জাতৰ অলপ চুটি চুটি লেখা লিখিব। সেইবোৰৰে অলপ যেতিয়া limelight ত আহিব, আপুনি ধাৰাবাহিক-উপন্যাস জাতীয় দীঘল লেখালৈ shift কৰি দিব। অৱশ্যে এনেধৰণৰ লেখা আপুনি নিজৰ ৱালত দিয়াৰ উপৰিও বিভিন্ন গোটতো দিয়া আৰম্ভ কৰি দিব পাৰে। এইটো এতিয়া সাংঘাতিক trend ত আছে। অ’ এটা কথা আপুনি সদায় মনত ৰাখিব।”\n-“ফেচবুকত পপুলাৰ হ’ল বুলিয়েই কিন্তু জ’চত আপুনি কোনো লেখা কিবা Print Magazine লৈ নপঠাব।”\n-“কিয়, সেইবোৰে কি দোষ লগালে?”\n-“প্ৰথম কথা সেইবোৰ পঢ়া মানুহ আজিকালি খুবেই কম। এতিয়া সেইবোৰত লিখা writer বোৰেও নিজৰ লেখা ওলোৱাৰ কথা ফেচবুকৰ জড়িয়তেহে ৰাইজক জনায়। দ্বিতীয় কথা এই Magazine বোৰত সাংঘাতিক লবী চলে। বিনা লবীত এইবোৰত লেখা উলিওৱা সহজ নহয়। আৰু এই লবী চবীত সোমোৱাটো একদম সহজ কথা নহয় বুজিছে। পিচে সেই বিষয়ে পিছত কেতিয়াবা ক’ম, আজি যাওঁ।”\n-“তই ইমান কম বয়সতে ইমানবোৰ কথা কেনেকে জানিলি অ’? মই দেখোন একো ভূয়েই নাপাওঁ এইবোৰৰ।”\nগেটখন খুলি খুলিয়েই নতুনকৈ গজিবলৈ আৰম্ভ কৰা গোঁফ কেইডালৰ তলৰে মিচিকিয়া হাঁহি এটা মাৰি সি ক’লে,\n-“Generation Gap Uncle, generation gap.”\n« প্ৰৱঞ্চক– হেমন্ত কাকতি\nভ্ৰম ৰংগ-ডা° ভূপেন শইকীয়া »\n(সচাঁকৈয়ে কৈছোঁ আক’ ।)\nBhal lagil matrikar essay khan\nসাংঘাতিক ভাল লাগিল দেই ৷\nবহুত বঢ়িয়া লাগিল প্ৰফেচৰ চাহাব৷ আজিকালি ওঠ টিপিলে গাখীৰ ওলোৱাবোৰেও আমাতকৈৈ ঘাগু হ’ল৷\nবঢ়িয়া লিখিলে দেই৷\nসকলোকে বহুত ধন্যবাদ।


ৰিচাৰ্ড ফিলিপছ ফাইনমেন এজন সুবিখ্যাত আৰু প্ৰতিভাধৰ আমেৰিকান তাত্ত্বিক পদাৰ্থবিজ্ঞানী আছিল। পদাৰ্থ বিজ্ঞানৰ সমাজত তেওঁ কোৱাণ্টাম বলবিদ্যাৰ path integral formulation, অতিমাত্ৰা শীতল তৰল হিলিয়ামৰ superfluidity ৰ সম্পৰ্কিত অধ্যয়নৰ বাবে জনাজাত। কণা ...\nইভানা পেট্ৰিচিয়া লিঞ্চ এগৰাকী আইৰিছ অভিনেত্ৰী। লিঞ্চক মূলতঃ হেৰী পটাৰ চলচ্চিত্ৰ শৃংখলাত তেওঁ ৰূপায়ণ কৰা লুনা লাভগুড চৰিত্ৰটোৰ বাবে জনা যায়। সেই সময়ত তেওঁৰ বয়স আছিল ১৪ বছৰ। ২০০৭ চনৰ পৰা ২০১১ চনলৈকে লিঞ্চে শৃংখলাটোৰ চাৰিখন চলচ্চিত্ৰত অভিনয় কৰ ...\nহামজা বেনডেল্লাজ, সম্পূৰ্ণ নাম ডেনিয়েল হামজা বেনডেল্লাজ, অনেকৰ মতে অনলাইন ৰবীন হুড আৰু চাইবাৰ সুৰক্ষাৰ ক্ষেত্ৰখনত জড়িত অনেকৰ বাবে মূৰৰ কামোৰণি সদৃশ। তেওঁ মাত্ৰ ২৭ বছৰ বয়সতে মৃত্যুদণ্ডৰ দৰে চৰম শাস্তিক আঁকোৱালি লোৱা বুলি চৌদিশে বিয়পি পৰা খবৰটো ...\nআল্‌ফ্ৰেড ষ্টিফান ডি ষ্টিফান লউহি sˈtefano" ; ৪ জুলাই ১৯২৬ – ৭ জুলাই ২০১৪) এজন আৰ্জেণ্টিনীয় ফুটবলাৰ আৰু প্ৰশিক্ষক আছিল। ১৯২৬ চনৰ ৪ জুলাইত বাৰাকাছ, বুৱেনছ আয়াৰ্ছত জন্মলাভ কৰা ডি ষ্টিফানক সৰ্বকালৰ অন্যতম শ্ৰেষ্ঠ খেলুৱৈ ৰূপে গণ্য কৰা হয়। পঞ্চাছৰ ...\nগেব্ৰিয়েল অমাৰ বাটিষ্টুটা এজন অৱসৰপ্ৰাপ্ত পেছাদাৰী ফুটবলাৰ। তেওঁক বাটিগল আৰু El Ángel Gabriel বুলিও জনা যায়। আৰ্জেণ্টিনাৰ এই দক্ষ ষ্ট্ৰাইকাৰজনে ক্লাব কেৰিয়াৰৰ বেছিভাগ সময় ইটালীৰ ফিয়ৰেণ্টিনা ক্লাবৰ হৈ খেলিছিল। ইটালীৰ Serie A লীগত ৩১৮ খন খেলত ...\nকাৰ্লো ৰভেলী এগৰাকী তাত্ত্বিক পদাৰ্থবিজ্ঞানী আৰু লেখক। ইটালী আৰু আমেৰিকা যুক্তৰাষ্ট্ৰত কৰ্মজীৱনৰ আৰম্ভণি কৰা কাৰ্লো ৰভেলীয়ে ২০০০ চনৰ পৰা ফ্ৰান্সত কাম কৰি আহিছে। তেওঁৰ কৰ্মই প্ৰকৃততে কোৱাণ্টাম গ্ৰেভিটিৰ ক্ষেত্ৰখনক সাঙুৰি লায়। তেওঁ লুপ কোৱাণ্টাম ...\nবাৰ্তোলোমিঅ ক্ৰিষ্টফৰি ডি ফ্ৰানচেস্কো ইটালীৰ এজন বাদ্যযন্ত্ৰ নিৰ্মাতা আছিল যাক "ফৰ্তেপিয়ানো"ৰ উদ্ধাৱক হিচাপে সাধাৰণতে গণ্য কৰা হয় ।\nআবি আহমেদ আলি এগৰাকী ইথিঅপিয়াৰ ৰাজনীতিবিদ আৰু ২ এপ্ৰিল ২০১৮ চনৰ পৰা ইথিঅপিয়াৰ ১৫তম প্ৰধানমন্ত্ৰী হিচাপে কাৰ্যভাৰ গ্ৰহণ কৰিছে। তেওঁ ইথিঅপিয়ান পিপলছ ৰেভুল্যছনেৰী ডেমক্ৰেটিক ফ্ৰণ্ট আৰু অৰুমু ডেমক্ৰেটিক পাৰ্টিৰ অধ্যক্ষৰ পদত অধিষ্ঠিত আছিল। তদুপৰি ত ...\nনাদিয়া মুৰাদ বাছি তাহা ইৰাক দেশৰ এগৰাকী য়াযিদি কুৰ্দিছ মানৱ অধিকাৰকৰ্মী। তেওঁ ইছলামিক ষ্টেট অফ ইৰাক এণ্ড দা লেভেণ্টৰ দ্বাৰা অপহৰণ কৰি তিনি মাহৰ বাবে বন্দী অৱস্থাত আছিল। তেওঁক "যৌন নিৰ্যাতনক যুদ্ধৰ অস্ত্ৰ হিচাপে ব্যৱহাৰ কৰিবলৈ বন্ধ কৰা অৱদান"ৰ প ...\nসুআন মানুৱেল ছাণ্টছ কাল্ডেৰন কলম্বিয়াৰ বৰ্তমান তথা ৩২তম ৰাষ্ট্ৰপতি। তেওঁ ২০১৬ চনত বাবে শান্তিৰ নোবেল বঁটা লাভ কৰে। তেওঁ এজন বিখ্যাত অৰ্থনীতিবিদ আৰু সাংবাদিক। তেওঁৰ পৰিয়াল কলম্বিয়াৰ ইল টাইমপা নামৰ কাকত খনৰ ১৯১৩ চনৰ পৰা ২০০৭ চনলৈ সংখ্যাগৰিষ্ঠ শ্ ...\nজেকবা ফ্ৰান্সিস্কা মাৰিয়া স্মল্ডাৰ্ছ এগৰাকী কানাডিয়ান অভিনেত্ৰী আৰু প্ৰাক্তন মডেল। টেলিভিজন চিৰিজ "হাউ আই মেট ইয়ৰ মাদাৰ"-ৰ ৰবিন চাৰ্বাচ্ছ্‌স্কি আৰু মাৰ্ভেল জগতৰ মাৰিয়া হিল চৰিত্ৰৰ বাবে তেওঁ জনাজাত।\nডনা থিয় ষ্ট্ৰিকলেণ্ড এগৰাকী কানাডিয়ান পদাৰ্থবিদ। লেজাৰ বিষয়ে গৱেষণা কৰি তেওঁ লেজাৰৰ উন্নতি সাধন কৰাৰ বাবে তেওঁ বিখ্যাত। পদাৰ্থ বিজ্ঞানৰ নোবেল বঁটা লাভ কৰা তেওঁ তৃতীয় গৰাকী মহিলা। ২০১৮ চনত তেওঁ আৰু তেওঁৰ পিএইচডি উপদেষ্টা জেৰাৰ্ড মৌৰোৰ লগত আৰু ...\nমাইকেল হাউটন এগৰাকী ব্ৰিটিছ-কানাডীয়ান অণুজীৱবিদ আৰু ভাইৰাছবিদ। তেওঁ কিউ লিম চু, জৰ্জ কুও আৰু ডেনিয়েল ডব্লিউ. ব্ৰডলেৰ সৈতে ১৯৮৯ চনত হেপাটাইটিছ চিৰ আৱিষ্কাৰ কৰিছিল। তেওঁ ১৯৮৬ চনত হেপাটাইটিছ ডিৰ জিনম সহ-আবিষ্কাৰ কৰিছিল। হেপাটাইটিছ চি ভাইৰাছৰ আৱিষ্ ...\nছক্ৰেটিছ আছিল এগৰাকী ধ্ৰুপদী গ্ৰীক এথেনিয়ান দাৰ্শনিক। পাশ্চাত্য দৰ্শনৰ এক অন্যতম প্ৰতিষ্ঠাপক এইগৰাকী ৰহস্যময় দাৰ্শনিক ঘাইকৈ তেওঁৰ ছাত্ৰ প্লেটো, জেন’ফ’ন আদিৰ লেখা তথা তেওঁৰ সমসাময়িক এৰিষ্ট’ফেনৰ নাটক সমূহৰ মাজেৰেহে অধিক পৰিচিত। বহুতৰ মতে প্লেটোৰ ...\nপশ্চিমীয়া দ্ৰুপদী কিংবদন্তীত হোমাৰ হৈছে মহাকাব্য "ইলিয়াড" আৰু "ওডিছী"ৰ লেখক যাক সৰ্বশ্ৰেষ্ঠ প্ৰাচীন গ্ৰীক কবি হিচাপে গণ্য কৰা হয়। পশ্চিমীয়া সভ্যতাক গঢ় দিয়াত থকা বৰঙনিৰ উপৰিও সাহিত্যৰ ইতিহাসত এই মহাকাব্য দুখনৰ প্ৰভাৱ অপৰিসীম। হোমাৰৰ জীৱনৰ সম ...\nকুমাৰজীৱ কুচা ৰাজ্যৰ এজন বৌদ্ধ ভিক্ষু, পণ্ডিত তথা অনুবাদক আছিল। তেওঁ প্ৰথমে সৰ্বাস্তিবাদ মতবাদৰ শিক্ষালাভ কৰে আৰু পৰবৰ্তীকালত মহাযান বৌদ্ধধৰ্মৰ প্ৰতি আকৃষ্ট হৈ নাগাৰ্জুনৰ মধ্যমক দৰ্শন সম্বন্ধে শিক্ষালাভ কৰে। কুমাৰজীৱ ষোল ৰাজ্যৰ যুগত চাংআন অঞ্চলত ...\nছি জিনপিং হৈছে চীনা সাম্যবাদী দল -ৰ সাধাৰণ সম্পাদক, গণপ্ৰজাতন্ত্ৰী চীনৰ ৰাষ্ট্ৰপতি তথা কেন্দ্ৰীয় সামৰিক আয়োগৰ অধ্যক্ষ। চীন ৰাষ্ট্ৰৰ ৰাষ্ট্ৰপতি হোৱাৰ লগতে সামৰিক বাহিনী আৰু পাৰ্টিৰো মুখ্য নেতা হোৱাৰ বাবে তেওঁক অনানুষ্ঠানিকভাৱে চীনৰ "পাৰামাউণ্ট ল ...\nমাও জেদং চীন দেশৰ এজন ৰাজনৈতিক নেতা আছিল। ১৮৯৩ চনৰ ২৬ ডিচেম্বৰ তাৰিখে চীন দেশৰ য়ুনান প্ৰদেশৰ ছাও ছান নামে ঠাইৰ এটা কৃষক পৰিয়ালত জন্মগ্ৰহণ কৰে। খেতিয়কৰ সন্তান মাওক দেউতাকে খেতিয়ক হোৱাটোকে বিচাৰিছিল। কিন্তু শিশু অৱস্থাৰ পৰাই সকলো কথাৰ প্ৰতি সূক ...\nজামাল আহমেদ ষাশ্বকজী, এজন চৌদি আৰবীয় সাংবাদিক, লেখক আৰু আল-আৰব নিউজ ছেনেলৰ এজন প্ৰাক্তন মহাপ্ৰবন্ধক আৰু মুখ্য সম্পাদক। চৌদি আৰবীয় ৰাজতন্ত্ৰ, বিশেষকৈ চৌদি আৰবৰ ৰজা ছলমান আৰু হবলগীয়া ৰজা ৰাজকুমাৰ মহম্মদ-বিন- ছলমানৰ ঘোৰ সমালোচক ষাশ্বকজীক চৌদি আৰব ...\nএলি আভৰাম বৰ্তমান ভাৰতৰ মুম্বাইত বসবাস কৰা এগৰাজী চুইডিছ গ্ৰীক অভিনেত্ৰী। তেওঁ ভাৰতীয় চলচ্চিত্ৰ উদ্যোগৰ লগত জড়িত আৰু মিকী ভাইৰাছ নামৰ বোলছবিৰ জৰিয়তে বলিউডত খোজ পেলাব। তেওঁ বৰ্তমান টেলিভিজনৰ অনুষ্ঠান বিগ্ বছৰ সপ্তম চিজনত অংশগ্ৰহণ কৰিছে।\nKatsushika Hokusai – May 10, 1849) কাটুশ্বিকা হকচাই এগৰাকী খ্যাতনাম জাপানী চিত্ৰকৰ৷ টকিঅত জন্ম গ্ৰহণ কৰা এইগৰাকী চিত্ৰকৰক তেওঁৰ জাপানৰ প্ৰখ্যাত woodblock printing ৰে কৰা Thirty-six Views of Mount Fuji নামৰ চিত্ৰসমূহৰ বাবে বিশেষভাৱে জনা যায়৷ এই চ ...\nজুংক টাবেই এগৰাকী জাপানীজ পৰ্বতাৰোহী আছিল। তেওঁ পৃথিৱীৰ সৰ্বোচ্চ শৃংগ মাউণ্ট এভাৰেষ্ট আৰোহণ কৰা বিশ্বৰ প্ৰথম মহিলা। ইয়াৰ লগতে তেওঁ চেভেন চামিট অৰ্থাৎ বিশ্বৰ সপ্ত মহাদেশৰ প্ৰতিখনৰে সৰ্বোচ্চ স্থান আৰোহণ কৰা প্ৰথম গৰাকী মহিলা।\nৰবাৰ্ট নেষ্টা মাৰ্লি এগৰাকী জামাইকান গায়ক আৰু গীতিকাৰ যি এক আন্তৰ্জাতিক সংগীত শিল্পী হিচাপে খ্যাত। তেওঁৰ গীতত ৰেগে, স্কা আৰু ৰকষ্টিডিৰ মিশ্ৰণ দেখা যায়।. তেওঁ ১৯৬৩ত পৰিবেশন আৰম্ভ কৰিলে দ্য ৱেইলাৰ্ছ ৰ সৈতে, আৰু নিজৰ অনন্য গীত-লিখন তথা কণ্ঠকলাৰে স ...\nফ্ৰিড্ৰিচ এংগেল্‌ছ জাৰ্মান: ; ২৮ নৱেম্বৰ ১৮২০ – ৫ আগষ্ট ১৮৯৫) এগৰাকী জাৰ্মান দাৰ্শনিক, সমাজ বিজ্ঞানী, সাংবাদিক আৰু ব্যৱসায়ী।. তেখেতে কাৰ্ল মাৰ্ক্সৰ সৈতে মাৰ্ক্সবাদী সূত্ৰ তৈয়াৰ কৰিছিলে আৰু প্ৰচাৰ কৰিছিলে। ১৮৪৫ত তেখেতে কণ্ডিচঞ্ছ অৱ দ্য ৱৰ্কিং ক্ ...\nমাৰ্লিন ডিট্ৰিস আছিল এগৰাকী জাৰ্মান-আমেৰিকান অভিনেত্ৰী আৰু গায়িকা। নিজৰ দীৰ্ঘ কৰ্মজীৱনত পেছদাৰীভাৱে আৰু চৰিত্ৰগতভাৱে ন-ন উপায়েৰে নিজকে চিনাকী দি ডিট্ৰিস জনপ্ৰিয় হৈ ৰৈছিল। ১৯২০ৰ সময়ছোৱাত বাৰ্লিনত তেওঁ মঞ্চ আৰু অবাক চলচ্চিত্ৰত অভিনয় কৰিছিল। জচ ...\nজহানেছ গুটন্‌বাৰ্গ, সম্পূৰ্ণ নাম Johannes Gensfleisch zur Laden zum Gutenberg এজন জাৰ্মান কমাৰ, সোণাৰী, মুদ্ৰক আৰু প্ৰকাশক আছিল। তেৱেঁই ইউৰোপত মুদ্ৰণৰ আৰম্ভণি কৰিছিল। ইউৰোপত তেওঁৰ যান্ত্ৰিক ছপা কৌশলে এক ছপা বিপ্লৱৰ সূচনা কৰে আৰু এই ঘটনাক আধুনিক য ...\nলুটৱিস ফান বিটহফন জাৰ্মান: এগৰাকী জাৰ্মান সুৰকাৰ। পশ্চীমিয়া শাস্ত্ৰীয় সংগীতৰ শাস্ত্ৰীয় যুগৰ পৰা ৰোমাণ্টিক যোগলৈ পৰিৱৰ্তনৰ সময়ৰ এইগৰাকী সুৰকাৰ বিশ্বৰ অতিকৈ বিখ্যাত আৰু প্ৰভাৱশালী সংগীতজ্ঞৰ অন্যতম। ৯ চিম্ফণি, ৫ পিয়ান কন্সাৰ্ট, ১ ভায়লিন কন্সাৰ ...\nৱাৰ্নাৰ কাৰ্ল হাইজেনবাৰ্গ ইংৰাজী: Werner Karl Heisenberg হৈছে নবেল বটা প্ৰাপ্ত এজন জাৰ্মান ত্বাত্তিক পদাৰ্থবিজ্ঞানী আৰু বিজ্ঞানৰ কোৱাণ্টাম বলবিজ্ঞানquantum mechanics ভাগটোৰ এজন গুৰুত্বপূৰ্ণ অৱদনকাৰী তথা সৃষ্টকৰ্তা। তেওঁ ১৯২৫ চনত গৱেষণা পত্ৰ প্ৰকা ...\nআৰ্নেষ্ট ৰাডাৰফৰ্ড নিউজিলেণ্ডত জন্ম গ্ৰহণ কৰা এজন প্ৰসিদ্ধ ব্ৰিটিছ পদাৰ্থবিদ। আণৱিক পদাৰ্থ বিজ্ঞানলৈ আগবঢ়োৱা মহত্বপূৰ্ণ অৱদানৰ বাবে তেওঁ বিখ্যাত। এনচাইক্লোপিডিয়া ব্ৰিটানিকাই তেওঁক মাইকেল ফেৰাডেৰ পিছতেই সৰ্বশ্ৰেষ্ঠ গৱেষক হিচাপে উল্লেখ কৰিছে। প্ৰ ...\nবেৰনাৰ্ড লুকাছ "বেন" ফেৰীনগা এজন ওলন্দাজ সংশ্লেষিক জৈৱৰসায়ন বিজ্ঞানী, আণৱিক নেনপ্ৰযুক্তি বিশেষজ্ঞ আৰু হমজিনিয়াছ অনুঘটকবিদ। তেওঁ নেদাৰলেণ্ডৰ গ্ৰগীণজেন বিশ্ববিদ্যালয়ৰ ষ্টাইনিং ইনষ্টিটিউট অফ কেমিস্ত্ৰীৰ আণৱিক বিজ্ঞান বিভাগৰ সন্মানীয় জেকবাছ ভেণ্ট ...\nৰেম্ব্ৰেণ্ট হাৰ্মেচুভন ৰেইন soːn vɑn ˈrɛin" ; ১৫ জুলাই ১৬০৬ – ৪ অক্টোবৰ ১৬৬৯) এজন ডাচ্চ চিত্ৰকৰ আৰু নক্সাকাৰ আছিল। তেওঁক সাধাৰণতে ইউৰোপীয় কলাৰ অন্যতম মহান আৰু ডাচ্চ ইতিহাসৰ সবাতোকৈ গুৰুত্বপূৰ্ণ চিত্ৰকৰ আৰু প্ৰিণ্টমেকাৰ হিচাপে গণ্য কৰা হয়। কলা জ ...\nবিদ্যা দেৱী ভাণ্ডাৰী নেপালৰ বৰ্তমান ৰাষ্ট্ৰপতি। ২০১৫ চনত তেওঁ ৰাষ্ট্ৰপতি পদত অধিষ্ঠিত হয়। তেওঁ নেপালৰ প্ৰথম মহিলা ৰাষ্ট্ৰপতি। ২৮ অক্টোবৰ ২০১৫ চনত ৰাষ্ট্ৰপতি নিৰ্বাচন জিকাৰ আগতে তেওঁ নেপালৰ মেক্সবাদী কমিউনিষ্ট পাৰ্টি-লেনিনিষ্টৰ উপাধ্যক্ষ আৰু সৰ্ব ...\nআতিফ আচলম এজন পাকিস্তানী পপ গায়ক আৰু চলচ্চিত্ৰ অভিনেতা। তেওঁ বলিউডৰ কেইবাখনো ছবিত কেমিঅ ভূমিকাত অবতীৰ্ণ হৈছে। ২০১১ চনত পাকিস্তানী চলচ্চিত্ৰ বোল ত তেওঁ প্ৰথম অভিনেতা হিচাপে অৱতীৰ্ণ হৈছিল। তেওঁ কেইবাটাও জনপ্ৰিয় গীত গাইছে। আতিফ আচলম তেওঁৰ "ভকেল বে ...\nফৰিদা খানম এগৰাকী পাকিস্তানৰ পঞ্জাব প্ৰদেশৰ শাস্ত্ৰীয় সঙ্গীতৰ কণ্ঠশিল্পী। পাকিস্তান চৰকাৰে সঙ্গীতৰ জগতলৈ আগবঢ়োৱা অৱদানৰ বাবে তেওঁক হিলাল-ই-ইমতিয়াজ আৰু প্ৰাইড অফ পাৰ্ফৰমেঞ্চ বঁটাৰে সন্মানিত কৰিছে।\nশ্বেইখ মহম্মদ নিছাৰ বিভাজনৰ পূৰ্বে ভাৰতীয় ক্ৰিকেট দলৰ হৈ তথা ব্ৰিটিছ শাসিত ভাৰত আৰু পাকিস্তানৰ ঘৰুৱা দলৰ হৈ খেলা এজন বেগী বলাৰ। হচিয়াৰপুৰ, পঞ্জাবত জন্মলাভ কৰা এইজন খেলুৱৈক পূৰ্ব-বিভাজিত ভাৰতৰ সকলোতকৈ বেগী বলাৰ বুলি গণ্য কৰা হৈছিল। ভাৰতীয় বেট্ ...\nমুনিবা মাজাৰি এজনী পাকিস্তানী মানৱাধিকাৰ কৰ্মী, চিত্ৰশিল্পী, টেলিভিচন উপস্থাপক, প্ৰেৰণাদায়ী বক্তা আৰু গায়িকা। ২০০৫ চনত মুনিবা মাজাৰি এজন পাকিস্তানী বিমান বাহিনীৰ কৰ্মকৰ্তাৰ লগত বিবাহ বন্ধনত আবদ্ধ হয়। বিয়াৰ দুইবছৰৰ ভিতৰতে মুনিবা এটা পথ দুৰ্ঘটন ...\nইউজেবিউ ডা ছিলভা ফিৰাইৰা, GCIH, GCM এজন মোজাম্বিকত জন্মগ্ৰহণ কৰা পৰ্তুগীজ ষ্ট্ৰাইকাৰ। তেওঁক সৰ্বকালৰ মহান ফুটবলাৰসকলৰ এজন বুলি গণ্য কৰা হয়। পেছাদাৰী কেৰিয়াৰত তেওঁ মাত্ৰ ৭৪৫খন খেলত ৭৩৩টা গল দিছিল। কলা চিতা Black Panther, কলা মুকুতা Black Pearl, ...\nএণ্টনিও মেনুৱেল ডে অলিভেইৰা গুটেৰেছ এগৰাকী পৰ্তুগীজ কূটনীতিবিদ আৰু ৰাজনীতিজ্ঞ। তেওঁ বৰ্তমান ৰাষ্ট্ৰসংঘৰ নৱম সচিব প্ৰধান। ইয়াৰ আগতে তেওঁ ২০০৫ চনৰ পৰা ২০১৫ চনলৈ শৰণাৰ্থী সকলৰ বাবে ৰাষ্ট্ৰসংঘৰ দশম উচ্চায়ুক্ত আছিল। তেওঁ ১৯৯৫ চনৰ পৰা ২০০২ চনলৈ পৰ্টু ...\nবেংগেট ৰবাৰ্ট হল্মষ্টৰ্ম এজন ফিনলেণ্ড দেশীয় অৰ্থনীতিবিদ। তেওঁ বৰ্তমান মাচেচুছেটতছ প্ৰযুক্তিবিদ্যা প্ৰতিষ্ঠানৰ পল এ. চেমুৱেলচন আসনৰ অধ্যাপক। তেওঁ অৰ্থনীতিবিদ অলিভাৰ হাৰ্টৰ সৈতে যুটীয়া ভাবে ছুইডেনৰ কেন্দ্ৰীয় বেংকে আগবঢ়োৱা ২০১৬ বৰ্ষৰ অৰ্থনীতি বি ...\nছাৰা বাৰ্নহাৰ্ট Sarah Bernhardt ২২ অক্টোবৰ ১৮৪৪ - ২৬ মাৰ্চ ১৯২৩ আছিল এগৰাকী ফৰাচী মঞ্চ আৰু আৰু প্ৰথম অৱস্থাৰ চলচ্চিত্ৰৰ অভিনেত্ৰী। এখেতক জগতৰ আটাইতকৈ বিখ্যাত অভিনেত্ৰী the most famous actress the world has ever known. ১৮৭০ চনত বাৰ্নহাৰ্টে ফ্ৰান্স ...\nজেৰাৰ্ড এলবাৰ্ট মৌৰো এজন ফ্ৰেন্স বৈজ্ঞানিক। তেওঁ বৈদ্যুতিক অভিযান্ত্ৰিকতা আৰু লেজাৰ বিশেষজ্ঞ। তেওঁ তেওঁৰ ছাত্ৰী ডনা ষ্ট্ৰিকলেণ্ডৰ সৈতে চিৰপেদ পালছ্ এম্পলিফিকেচন নামৰ প্ৰযুক্তি আৱিষ্কাৰ কৰে। এই আৱিষ্কাৰৰ বাবে তেওঁলোকে আৰ্থাৰ অস্কিনৰ সৈতে যুটীয়ভাৱ ...\nহেন্‌ৰি-এমিল-বেনয় মেটিশ্ব এগৰাকী ফৰাচী চিত্ৰশিল্পী। তেখেতৰ ৰঙৰ ব্যৱহাৰ আৰু গতিশীল অংকনৰ বাবে জনাজাত। চিত্ৰশিল্পৰ বাহিৰেও তেখেত অংকন, ছপাশিল্প আৰু ভাস্কৰ্য-কলাৰো চৰ্চা কৰিছিল, অৱশ্যে চিত্ৰশিল্পৰ বাবে তেখেত বেছি প্ৰখ্যাত। পাবলো পিকাছো আৰু মাৰ্চেল ...\nখালেদা জিয়া এগৰাকী বাংলাদেশৰ ৰাজনৈতিক নেতা; যিয়ে ১৯৯১ চনৰ পৰা ১৯৯৬ চনলৈ আৰু পুনৰ ২০০১ চনৰ পৰা ২০০৬ চনলৈ বাংলাদেশৰ প্ৰধানমন্ত্ৰিত্বৰ দায়িত্বত আছিল। এগৰাকী প্ৰধানমন্ত্ৰী ৰূপে এখন গণতান্ত্ৰিক চৰকাৰৰ মুৰব্বীৰ আসনত উপবিষ্ট হোৱা তেৱেঁ দেশখনৰ প্ৰথম আ ...\nমমতাজ বেগম হৈছে এগৰাকী বাংলাদেশী কণ্ঠশিলজপী আৰু ২০১৪ চনৰ পৰা বৰ্তমানলৈ মাণিকগঞ্জ-২ সমষ্টিৰ পৰা বাংলাদেশৰ জাতীয় সংসদলৈ নিৰ্বাচিত সাংসদ। তেখেতক দ্য মিউজিক কুইন উপাধিৰে উল্লেখ কৰা হয়। তেওঁৰ চাৰি দশকৰ কেৰিয়াৰত প্ৰায় ৭০০টা এলবাম ৰেকৰ্ড কৰিছে। মমতা ...\nতেওঁৰ পিতাকৰ নাম ইউছুফ আলী মোল্লা। তেখেত পাকিস্তানৰ কৰাচিত ব্যৱসা কৰিছিল। মুজিব পৰদেশী কৰাচীত জন্মগ্ৰহণ কৰে। ৬ ভনি, ৩ ভাইৰ মাজত তেখেত সবাৰে ডঙৰ। ১৯৬৫ চনত ১১ বছৰ বয়সত ঢাকালৈ উটি আহে। ঢাকা বিশ্ববিদ্যালয়ৰ পৰা তেখেত মাষ্টাৰ্চ ডিগ্ৰী লাভ কৰে।\nমুহাম্মদ ইউনুছ এজন বাংলাদেশী নবেল বঁটা বিজয়ী বেংকাৰ আৰু অৰ্থনীতিবিদ। তেওঁ চট্টগ্ৰাম বিশ্ববিদ্যালয়ত অৰ্থনীতি বিভাগৰ এজন অধ্যাপক। তেওঁ ক্ষুদ্ৰঋণ ধাৰণাৰ প্ৰৱৰ্তক। অধ্যাপক ইউনুছ গ্ৰামীণ বেংকৰ প্ৰতিষ্ঠাতা। মুহাম্মদ ইউনুছ আৰু তেওঁৰ দ্বাৰা প্ৰতিষ্ঠিত ...\nশেখ হাছিনা ৱাজেদ বাংলাদেশৰ বৰ্তমান প্ৰধানমন্ত্ৰী। তেওঁ বাংলাদেশৰ ১০ম জাতীয় সংসদৰ চৰকাৰদলীয় প্ৰধান আৰু বাংলাদেশ আৱামী লীগৰ সভানেত্ৰী। তেওঁ বাংলাদেশৰ মহান স্বাধীনতা সংগ্ৰামৰ প্ৰধান নেতা আৰু বাংলাদেশ চৰকাৰৰ প্ৰথম ৰাষ্ট্ৰপতিপতি জাতিৰ জনক বংগবন্ধু শ ...\nৰবিন ৰিয়ানা ফেণ্টী বা ৰিয়ানা এগৰাকী বাৰ্বাৰিয়ান বাণীবন্ধন শিল্পী আৰু অভিনেত্ৰী। ছেইণ্ট মাইকেল, বাৰ্বাদোচত জন্মগ্ৰহণ কৰা ৰিয়ানাই ২০০৩ চনত প্ৰযোজক ইভান ৰজাৰ্ছক লগ পোৱাৰ পিছত তেওঁ নিজৰ কেৰিয়াৰ আৰম্ভ কৰে। ১৬ বছৰ বয়সতে তেওঁ আমেৰিকালৈ উৰা মাৰে আৰ ...\nআৰ্টুৰ এণ্টুনিছ ক‌ইম্ব্ৰা বা জিক, এজন ব্ৰাজিলিয়ান প্ৰশিক্ষক আৰু প্ৰাক্তন ফুটবল খেলুৱৈ। "বগা পেলে" নামেৰেও জনাজাত জিকক সৰ্বকালৰ অন্যতম শ্ৰেষ্ঠ ফিনিশ্বাৰ আৰু পাচাৰ বুলি গণ্য কৰা হয়। সত্তৰৰ দশকত আৰু আশীৰ দশকৰ আগছোৱাত তেওঁ বিশ্বৰ শ্ৰেষ্ঠ ফুটবলাৰ আছ ...\nএড্‌ছন আৰাণ্টিছ ড নাচিমেণ্ট ɐˈɾɐ̃tʃiz du nɐsiˈmẽtu"), বা Pelé, এজন প্ৰাক্তন ব্ৰাজিলিয়ান ফুটবলাৰ। তেওঁক বহু কুশলী ব্যক্তি, সমালোচক, পূৰ্বৰ বা বৰ্তমানৰ খেলুৱৈ আৰু গুণগ্ৰাহীয়ে সৰ্বকালৰ শ্ৰেষ্ঠ ফুটবল খেলুৱৈ হিচাপে গণ্য কৰে। ১৯৯৯ চনত International F ...


অসমলৈ আন এক উপহাৰ নৰেন্দ্ৰ মোদী চৰকাৰৰ ! -\nHomeআঞ্চলিকঅসমলৈ আন এক উপহাৰ নৰেন্দ্ৰ মোদী চৰকাৰৰ !\nগুৱাহাটী : অইল ইণ্ডিয়াৰ মুখ্য কাৰ্যালয় হ’ব এইবাৰ অসমত৷ নৰেন্দ্ৰ মোদী চৰকাৰৰ অসমলৈ আন এক উপহাৰ৷ নয়দাৰ পৰা গুৱাহাটীলৈ স্থানান্তৰ হ’ব অইল ইণ্ডিয়াৰ মুখ্য কাৰ্যালয়৷ আজি এই কথা উত্তৰ গুৱাহাটীত ঘোষণা কৰে কেন্দ্ৰীয় পেট্ৰ’লিয়াম মন্ত্ৰী ৰামেশ্বৰ তেলীয়ে৷ পেট্ৰ’লিয়ামৰ দায়িত্ব লাভ কৰি গৌৰৱবোধ মন্ত্ৰীগৰাকীৰ৷\nমুখ্যমন্ত্ৰী ডঃ হিমন্ত বিশ্ব শৰ্মাৰ এক লাখ যুৱক-যুৱতীক সংস্থাপন কৰাৰ যি লক্ষ্য সেয়া কৌশল বিকাশ কেন্দ্ৰৰ দ্বাৰাও সহায়ক হ’ব বুলি মন্তব্য কেন্দ্ৰীয় মন্ত্ৰী তেলীৰ ।\noil india head office\nPrevious articleনামনিৰ পৰা উজনিলৈ যাওতে উত্তৰ পাৰেৰে যাবলৈ আহ্বান মুখ্যমন্ত্ৰীৰ\nNext articleডেৰলাখ টকাৰ কাৰণে হত্যা কৰিলে নেকি আব্দুলক ?


ক) অতি চমু প্ৰশ্নঃ (প্ৰতিটো প্ৰশ্নৰ মূল্যাংক – ১)\n১) অসমীয়া সাহিত্যত ‘জ্ঞানমালিনীৰ কবি’ হিচাপে কোনগৰাকী কবি জনাজাত?\nউত্তৰঃ মফিজুদ্দিন আহমদ হাজৰিকাক অসমীয়া সাহিত্যত ‘জ্ঞানমালিনীৰ কবি’ হিচাপে জনা যায়৷\n২) মফিজুদ্দিন আহমদ হাজৰিকাৰ মৰণোত্তৰ কালত প্ৰকাশিত কবিতা পুথিখনৰ নাম কি?\nউত্তৰঃ মফিজুদ্দিন আহমদ হাজৰিকাৰ মৰণোত্তৰ কালত প্ৰকাশিত কবিতা পুথিখনৰ নাম ‘তত্ব-পাৰিজাত’৷\n৩) ‘বিশ্বখনিকৰ’ বুলি লেখকে কাৰ কথা কৈছে?\nউত্তৰঃ ‘বিশ্বখনিকৰ’ বুলি লেখকে বিশ্বৰ সৃষ্টি কৰোঁতা অর্থাৎ ঈশ্বৰৰ কথা কৈছে৷\n৪) ‘বিশ্বখনিকৰ’ কোন শ্ৰেণীৰ কবিতা?\nউত্তৰঃ ‘বিশ্বখনিকৰ’ কবিতাটো আধ্যাত্ম‍িক তথা দার্শনিক ভাৱধাৰাৰ কবিতা৷\n৫) মফিজুদ্দিন আহমদ হাজৰিকা কোন যুগৰ কবি?\nউত্তৰঃ মফিজুদ্দিন আহমদ হাজৰিকা জোনাকী যুগৰ কবি৷\n১) মফিজুদ্দিন আহমদ হাজৰিকাৰ কবিতাৰ দুটা বৈশিষ্ট্য লিখা৷\nউত্তৰঃ মফিজুদ্দিন আহমদ হাজৰিকাৰ কবিতাৰ দুটা বৈশিষ্ট্য তলত উল্লেখ কৰা হ’ল –\nক) ‘জোনাকী্’ যুগৰ কবি হ’লেও মফিজুদ্দিন আহমদ হাজৰিকাৰ কবিতাৰ ছন্দোৰীতি সুকীয়া৷\nখ) সহজ-সৰল ঘৰুৱা ভাষাৰ প্ৰয়োগ আৰু ৰূপকৰ সহায়ত আধ্যাত্মিক তত্ব প্ৰকাশ কৰা তেওঁৰ কবিতা আন এক বৈশিষ্ট্য৷\n২) কবিয়ে ঈশ্বৰক কিয় ‘বিশ্বখনিকৰ’ বুলি অভিহিত কৰিছে?\nউত্তৰঃ কবিৰ মতে পাৰাপাৰহীন বিশ্বব্ৰহ্মাণ্ডৰ ঈশ্বৰৰ দ্বাৰা সৃষ্ট্৷ কবিয়ে জগতৰ প্ৰতিটো বস্তুৰ সৃষ্টি-স্থিতি-লয়ৰ মূলতে পৰম ঈশ্বৰৰ অস্তিত্ব অনুভৱ কৰিছে৷ জগতৰ জড়-জীৱ প্ৰতিটো বস্তুকে তেওঁ ইমান সূক্ষ্মভাৱে তৈয়াৰ কৰিছে যে প্ৰতিটোৱেই এক আত্মীয়তাৰ জৰীৰে বান্ধ খাই আছে৷ গছ পাতটোলৈকে সকলোৱে যেন তেওঁৰ মহিমাৰ কথাকে বখানিছে৷ সেয়েহে কবিয়ে ঈশ্বৰক ‘বিশ্বখনিকৰ’ বুলি অভিহিত কৰিছে৷\n৩) সত্বঃ, ৰজঃ, তমো গুণ কি বুজাই লিখা৷\nউত্তৰঃ সত্বঃ, ৰজঃ, তমোগুণক ত্ৰিগুণ বোলা হৈছে৷ এই ত্ৰিগুণতে জগতৰ সৃষ্টি-স্থিতি আৰু লয় হয়৷\nসত্বঃ গুণ – ই সুখদায়ক আৰু জ্ঞানাত্মক৷ সত্বঃ গুণৰ অধিকাৰী হ’লে জ্ঞান আৰু সুখ পোৱা যায়৷\nৰজঃ গুণ – ই ৰাগাত্মক৷ ৰজঃ গুণে মানুহক বিষয়ত আসক্ত কৰে আৰু দুখ নমাই আনে৷\nতমঃ গুণ – তমঃ গুণ অজ্ঞানতাৰ পৰা হয়৷ ই জীৱনলৈ অজ্ঞানতা নমাই আনে৷\n৪) মফিজুদ্দিন আহমদ হাজৰিকাৰ দুখন কাব্যপুথিৰ নাম লিখা৷\nউত্তৰঃ মফিজুদ্দিন আহমদ হাজৰিকাৰ দুখন কাব্যপুথি হ’ল – ‘জ্ঞানমালিনী’ আৰু ‘তত্ব পাৰিজাত’৷\n৫) কবিয়ে ‘বিশ্বখনিকৰ’ক কিয় সর্বব্যাপী, সর্বশক্তিমান বুলি আখ্যা দিছে?\nউত্তৰঃ কবিয়ে ঈশ্বৰক বিশ্বখনিকৰ বুলি আখ্যা দিছে৷ সমস্ত চৰাচৰৰ অধিপতি সেই সর্বশক্তিমান ঈশ্বৰ জগতৰ সৃষ্টি, স্থিতি আৰু লয় সকলোৰে অধিকাৰী৷ সত্বঃ, ৰজঃ তমঃ তিনিও গুণ তেওঁতে বিৰাজমান যদিও তেওঁ নিৰ্গুণ৷ সমগ্ৰ বিশ্বক তেৱেঁই তিল্ তিলকৈ গঢ় দিছে৷ সেয়ে কবিয়ে তেওঁক সর্বব্যাপী, সর্বশক্তিমান বুলি আখ্যা দিছে৷\n১) ‘বিশ্বখনিকৰ’ কবিতাটোৰ মাজেৰে কবিয়ে প্ৰকৃততে কাৰ কথা কৈছে আৰু কি ভাৱ প্ৰকাশ কৰিব বিচাৰিছে?\nউত্তৰঃ ‘বিশ্বখনিকৰ’ কবিতাটোৰ মাজেৰে কবিয়ে প্ৰকৃততে চৰাচৰ জগতৰ সৃষ্টিকর্তা ঈশ্বৰৰ কথা কৈছে৷ সেই পৰম সত্তাই সকলো সৃষ্টি, স্থিতি আৰু লয়ৰ অধিকাৰী৷ তেওঁ সমগ্ৰ বিশ্বকে তিল তিলকৈ গঢ় দিছে৷ যদিও কোনেও চাক্ষুষ দৃষ্টিৰে তেওঁক দেখা নাপায় তথাপি তেঁৱেই সমগ্ৰ ব্ৰহ্মাণ্ডৰ প্ৰাণস্বৰূপ৷ সত্বঃ, ৰজঃ তমঃ তিনিও গুণ তেওঁতে বিৰাজমান যদিও তেওঁ নিৰ্গুণ৷ সর্বত্ৰতে বিয়পি থকা তেওঁ মহাশক্তিমান৷ কবিতাটোৰ মাজেৰে এই দার্শনিক তত্বকে কবিয়ে প্ৰকাশ কৰিব বিচাৰিছে৷\n২) ‘সকলোতে আছে তেওঁ\nকিন্তু নেদেখে কেও\nওৰণিৰে মুখ ঢাকি থাকে ওচৰত৷’ – এই কবিতাফাকিৰ মাজেৰে কবিয়ে কি ভাৱ প্ৰকাশ কৰিব বিচাৰিছে লিখা৷\nউত্তৰঃ ব্ৰহ্মা্ণ্ডৰ অধিকাৰী ঈশ্বৰে সমগ্ৰ বিশ্বকে তিল তিলকৈ গঢ় দিছে৷ বিশ্বব্ৰহ্মাণ্ডৰ প্ৰতিটো বস্তুতে সকলোতে সেই পৰম সত্তা বিৰাজমান৷ প্ৰতিমুহূর্ততে সেই পৰম সত্তাৰ অস্তিত্ব সকলোৱে অনুভৱ কৰে যদিও কোনেও চাক্ষুষ দৃষ্টিৰে তেওঁক কোনেও দেখা নাপায়৷ সত্বঃ, ৰজঃ তমঃ তিনিও গুণ তেওঁতে বিৰাজমান যদিও তেওঁ সকলোতে নিৰ্গুণ৷ সর্বত্ৰতে বিয়পি থকা তেওঁ মহাশক্তিমান আৰু সমগ্ৰ বিশ্বৰ প্ৰাণস্বৰূপ৷ উক্ত কবিতাফাঁকি‍ৰ মাজেৰে কবিয়ে এই দার্শনিক তত্বকে প্ৰকাশ কৰিব বিচাৰিছে৷\n৩) ‘বিশ্বখনিকৰ’ কবিতাটিৰ মূলভাৱটি লিখা৷\nউত্তৰঃ মফিজুদ্দিন আহমদ হাজৰিকাৰ ‘বিশ্বখনিকৰ’ কবিতাটো এটা উল্লেখযোগ্য কবিতা৷ কবিতাটোৰ মাজেৰে ব্ৰহ্মাণ্ডৰ অধিপতি ঈশ্বৰক সমগ্ৰ বিশ্বৰ খনিকৰ ৰূপে অংকন কৰিছে৷ জগতৰ সৃষ্টি, স্থিতি আৰু লয়ৰ অধিকাৰী ঈশ্বৰক কোনেও চাক্ষুষ দৃষ্টিৰে প্ৰত্যক্ষ কৰা নাই৷ কিন্তু সমস্ত জড়জগত আৰু জীৱজগতৰ সৃষ্টিকর্তা ঈশ্বৰে খনিকৰৰূপে প্ৰতিটো বস্তুকে তিল তিলকৈ গঢ় দিছে৷ সকলোকে একেডাল আত্মীয়তাৰ জৰীৰে বান্ধি ৰাখিছে এই পৰম সত্তাই৷ সেয়ে ব্ৰহ্মাণ্ডৰ সকলোতে এই পৰম সত্তাৰ অস্তিত্ব অনুভৱ কৰা যায়৷ সত্বঃ, ৰজঃ তমঃ তিনিও গুণ তেওঁতে বিৰাজমান যদিও তেওঁ সকলোতে নিৰ্গুণ৷ সর্বত্ৰতে বিয়পি থকা তেওঁ মহাশক্তিমান আৰু সমগ্ৰ বিশ্বৰ প্ৰাণস্বৰূপ৷ এই পৰম দার্শনিক তত্বকে কবিতাফাঁকিৰ মাজেৰে কবিয়ে প্ৰকাশ কৰিবলৈ যত্ন কৰিছে৷\n৪) ‘বিশ্বখনিকৰ’ কবিতাটিত প্ৰকাশিত আধ্যাত্মিক দর্শনৰ চমু আভাস দিয়া৷\nউত্তৰঃ মফিজুদ্দিন আহমদ হাজৰিকাৰ ‘বিশ্বখনিকৰ’ নামৰ কবিতাটোৰ মাজেৰে কবিয়ে জগতৰ সৃষ্টিকর্তা ঈশ্বৰৰ অস্তিত্বৰ সন্ধান কৰিছে৷ কবিৰ মতে সমস্ত জগত এই পৰম সত্তাৰ নির্দেশতে সৃষ্টি হৈছে আৰু লয় হৈছে৷ আকাশৰ গ্ৰহ, তৰাই স্বস্থানত বর্তি আছে এই পৰম ব্ৰহ্মৰ কৃপাতে৷ তেওঁৰ কৃপাৰ ফলতে মানুহ আত্মীয়তাৰ বান্ধোনেৰে বান্ধ খাইছে৷ গছ-লতা, পশু-পক্ষীয়ে নিজ নিজ কাম কৰি জগতত বর্তি আছে এই পৰম শক্তিমানৰ কৃপাৰ বাবেই৷ কিন্তু এই পৰম সত্তাই আমাৰ চৌদিশ নিয়ন্ত্ৰণ কৰি আছে যদিও চাক্ষুষ দৃষ্টিৰে কোনেও তেওঁক প্ৰত্যক্ষ কৰা নাই৷ ত্ৰিগুণ তেওঁৰেই অন্যতম অংশ যদিও তেওঁ নিজে নির্গুণ৷ অর্থাৎ পার্থিব জগতৰ কোনো বিষয়-বাসনাই তেওঁক কেতিয়াও স্পর্শ কৰিব নোৱাৰে৷ কবিতাটোত এই আধ্যাত্মিক তত্বৰ দিশটোকে তুলি ধৰিবলৈ প্ৰয়াস কৰা হৈছে৷\n‘তেৱেঁ কাম তেৱেঁ কর্মী তেৱেঁ কাৰিকৰ\nনিশ্চ্য় নিশ্চয় তেৱেঁ বিশ্বখনিকৰ৷’\nউত্তৰঃ উক্ত কবিতাফাঁকি আমাৰ পাঠ্যপুথিৰ মফিজুদ্দিন আহমদ হাজৰিকা ৰচিত ‘বিশ্বখনিকৰ’ নামৰ কবিতাটোৰ পৰা তুলি দিয়া হৈছে৷\nচৰাচৰ ব্ৰহ্মাণ্ডৰ সৃষ্ট‍িকর্তা ঈশ্বৰৰ মাহাত্ম্যৰ কথা ক’বলৈ গৈ কবিয়ে উক্ত কবিতাফাঁকি‍ৰ অৱতাৰণা কৰিছে৷\nসর্বশক্তিমান ঈশ্বৰ জগতৰ সৃষ্টি, স্থিতি আৰু লয় সকলোৰে অধিকাৰী৷ সমগ্ৰ বিশ্বক তেৱেঁই তিল্ তিলকৈ গঢ় দিছে৷ সর্বত্ৰতে বিয়পি থকা তেওঁ মহাশক্তিমান আৰু সমগ্ৰ বিশ্বৰ প্ৰাণস্বৰূপ৷ তেওঁৰ দয়াতেই সমস্ত চৰাচৰে নিজ নিজ কর্তব্য পালন কৰি বর্তি আছে৷ সত্বঃ, ৰজঃ তমঃ তিনিও গুণ তেওঁতে বিৰাজমান যদিও তেওঁ নিৰ্গুণ৷ সেয়ে কবিয়ে তেওঁক সর্বব্যাপী, সর্বশক্তিমান বুলি আখ্যা দিছে আৰু বিশ্বৰ খনিকৰ ৰূপত কল্পনা কৰিছে৷\n১) অসমীয়া সাহিত্যলৈ ছুফীবাদী দর্শনৰ আমদানি ঘটোৱা কবিগৰাকীৰ নাম লিখা৷\nউত্তৰঃ প্ৰথমে মফিজুদ্দিন আহমদ হাজৰিকাই অসমীয়া ভাষালৈ ছুফী সাধকসকলৰ ভাৱধাৰাৰ আমদানী ঘটাইছিল৷\n২) মফিজুদ্দিন আহমদ হাজৰিকা সাহিত্য সভাৰ কোন অধিবেশনৰ সভাপতি আছিল?\nউত্তৰঃ মফিজুদ্দিন আহমদ হাজৰিকা ১৯৩০ চনত অনুষ্ঠিত অসম সাহিত্য সভাৰ গোলাঘাট অধিবেশনৰ সভাপতি আছিল৷\n৩) তলৰ শব্দবোৰৰ অর্থ লিখাঃ\nযদিস্যাতো – যদিও\nএমাডিমা – নিচেই ল’ৰালি কাল৷\nগোমোস্তা – দোকানৰ হিচাপ-পত্ৰ ৰখা কর্মচাৰী৷\nOne thought on “বিশ্বখনিকৰ”\nMonikanchan Gogoi কৈছেঃ\nআগষ্ট 27, 2019ৰ 7:33 অপৰাহ্নত\nI am class xii student\nপৰিম্মিতা ছেত্ৰীষ কৈছেঃ\nডিচেম্বৰ 9, 2019ৰ 8:10 অপৰাহ্নত\nমিলন কবিতাৰ প্ৰশ্ন সমূহৰ উত্তৰ দিয়া


পেখম – কাবেৰী মহন্ত – ফটাঢোল\nJuly 1, 2019 ভিন্নস্বাদ\t24 Comments\nপেখম – কাবেৰী মহন্ত\nমীনাভাৱীৰ আচল ঘৰ ৰাজস্থানৰ টংক বোলা চহৰখনৰ এখন গাঁৱত। জয়পুৰৰ প্ৰায় গাতে লাগি থকা চহৰখনৰ বাহিৰে ভাৱীজীয়ে বেলেগ ঠাই ফুৰি পোৱা নাছিল সৌ সিদিনা লৈকে। যদিও ভাৱীজীৰ পতিদেৱে চাকৰিৰ নামত ভাৰতৰ যথেষ্ট স্থানত থকাৰ সুবিধা পাইছে তথাপিও ভাৱীক সদায় নিজৰ গাঁৱৰ ঘৰতে ৰাখিছিল৷ ছয় সাত মাহৰ মূৰত গাঁৱৰ ঘৰলৈ যোৱা ভাইচাহাবে তাৰমাজতে তিনিটা সন্তানৰ বাপেকীও হল অৱশ্যে! সম্ভৱ 13 -14 বছৰতে বিয়াত বহা ভাৱীজীৰ ডাঙৰটো লৰা পুতেক কম ভাইচাহাবৰ ভায়েক যেনেই লাগে। মীনাভাৱীকো মাকতকৈ বায়েক যেনহে লাগে।\nসেই মীনাভাৱীয়েই টংক চহৰৰ চাৰিসীমা পাৰ হৈ দেৰাদুনলৈ থাকিবলৈ আহিল ভাই চাহাবৰ সৈতে বিয়াৰ প্ৰায় 20-22 বছৰৰ পাছত। প্ৰথম কেইদিনমান আচল মানুহজনীনো কেনেকুৱা আমি নেদেখিলোৱেই , নাকৰ তললৈকে আঁৰি থকা ঘুংগটৰ আঁৰত। মোৰ কচুগুটি ল’ৰাৰ পিছে পিছে ঘৰুৱা সাজেৰেই টেটুফালি ৰেচ লগাঁওতে অৱশ্যে খিৰিকীৰ পৰ্দাৰ ফাকত কাজলৰে বৈ পৰা দুটা চকুক মই কেইবাদিনো ধৰা পেলাইছোঁ। বছৰটোৰ দুটা নৱৰাত্ৰিৰ সময়ত আমাৰ পাকঘৰৰ পৰা যেতিয়া মাছ মাংসৰ সুগন্ধি ৰাতি 10 টাতো বিয়পে ,ভাৱীজীয়ে দুৱাৰ খিৰিকী বন্ধ কৰি লঘোণে ভোকে ব্ৰত পালন কৰি থাকে। আমিষৰ নামত লৰাছোৱালী কেইটাই কেক দুই এপিচ অৱশ্যে নোখোৱা নহয়৷\nএনে গাঁৱলীয়া এজনী ভাৱীজী সোনকালেই আমাৰ দৰে চুবুৰীয়া আন্টিৰ আলোচনাত হিটলিষ্টত সোমাবলৈ বেছি দিন নালাগিল৷ ঝনঝনকৈ বজা খাৰু, ৰূপোৱালী পায়েল অথবা টানি টানি বেণী গুঠা চুলি আলোচনাৰ অন্যতম বিষয় হৈ পৰিল।দূৰৰ পৰা ঘাঘৰা দোপাত্তাৰে এটা চতুৰ্ভুজ যেনেই লাগিছিল মীনাভাৱীক ৷\nপাছে পৰিৱৰ্তন অকল দেশতে নাহিল, আমাৰ মীনাভাৱীকো পৰিৱৰ্তনৰ বতাহে চুবলৈ বেছি দিন নালাগিল৷ আৰে, যদি ফেশ্বনৰ লগত সমানে খোজেই কাঢ়িব নোৱাৰে আজিকালিৰ আধুনিকতা বা স্মাৰ্টনেছ কেনেকৈ আহিব! ময়ূৰৰ ৰঙীন পেখম লগাই কাউৰীয়ে ধুনীয়া হবলৈ চেষ্টা কৰাৰ দৰেই ভাৱীজীৰ মনতো একতা কাপুৰৰ ফুলদানী যেন বোৱাৰীৰ চেহেৰাই খোপনি পুতিবলৈ ল’লে। কঁকাললৈকে পৰি থকা ঘোঁৰাৰ নেজৰ দৰে শুকান চুলি কেইদাল লেজাৰ কাটত, লেটেষ্ট কণ্ডিশ্যনাৰত ফেঁটী সাপৰ দৰেই জিলিকিবলৈ ল’লে। মোৰ উঁৱলি যোৱা নাইটিটো দেখি ভাৱীজীয়ে মোক কব পৰা হল.. “কিতনী গঁৱাৰ হ’ তুম!” আনহে নালাগে আগতে ফ্ৰীজৰ ভিতৰত শুকাই থকা কেপচিকামৰ দৰে ওঁঠ দুটা সতেজ কৰি জোঙা জোঙা প’জ দিব পৰা হল এতিয়া৷\nৰাজস্থানী দাল- বাটিৰ ঠাইত ভাৱীজীৰ ঘৰত কেক আৰু আন বেকাৰীৰ বিস্কুটে অনুপ্ৰৱেশ কৰিলেহি৷ কাৰোবাৰ এনে উন্নতিত চকুত কূটা সোমাবৰ দৰকাৰ নাই যদিও এদিন পুৱাই পুৱাই মোৰ আধাটোপনিৰ চকু মেল খাই গল এটি দৃশ্য দেখি! ডাকঘৰৰ পুৰণা লেটাৰবক্স এটা যেন আহি আছে .. ৰঙা টি চাৰ্ট আৰু পুতেকৰ হলঙা ৰঙা ট্ৰেকিং পেন্টত সেইয়া আমাৰ মীনাভাৱী ! অ’ আই জগিং কৰিছে কাণত মোবাইলৰ হেড ফোন ..ইটছ্ মাই লাইফ!\nইতিমধ্যেই ঘৰুৱা সকলো কাম কামৱালী বাই মঞ্জুৰ হাতত সঁপি দি হাতৰ আঙুলি আটোমটোকাৰীকৈ ৰখা ভাৱীজীৰ জকমকীয়া জীৱন অকল তেঁৱেই যে উপভোগ কৰিছিল সেইয়া নহয়, আমাৰো আলোচনাবোৰ দিনক দিনে ৰসাল হৈ গৈ থাকিল। দুয়োপক্ষই প্ৰায় আঁঠ/ ন মাহ লাভতে থাকিলোঁ। বেচেৰা ভাইচাহাবে ঘৰৰ মানুহ অহাটো প্ৰায় বন্ধই কৰি দিয়ালে। ক’ত ঘুংগটৰ তলৰ এবছৰৰ আগৰ মীনাভাৱী আৰু ক’ৰ বৰ্তমানৰ চিত পখিলী মীনাকুমাৰী!\nদুদিনমান মীনাভাৱীৰ কামকৰা বাই ছুটিত আছিল মানে আমাৰো চিগনেলৰ গণ্ডগোল৷ আমাৰ আলোচনাও ভাৱীজীৰ অবিহনে বেলেগ বিষয়বস্তু হ’ল। চাৰিদিন মানৰ পাছত মঞ্জুবাইৰ পৰা গম পালোঁ মীনা ভাইচাহাবৰ ট্ৰেন্সফাৰ আহিছে এইবাৰ একেবাৰে দক্ষিণৰ ৰাজামুন্দ্ৰীলৈ ৷ মানুহজনী বোলে দুদিনমান বিচনাৰ ওপৰতে বহি আছে। মন একেবাৰে বেয়া৷ নিজৰ মানুহজনৰ লগতো ভালদৰে মাতবোল নাই কৰা ৷ এইকেইদিন খাটি ৰাজস্থানী খানা বনাইছে বোলে ঘৰত৷ বেয়াও লাগিল , এঠাইত মন বহাৰ পাছত আকৌ আন এঠাইত গৈ নতুনকৈ ঘৰ পতা সহজো নহয়।\nচুবুৰীয়া হিচাপেই চেগ বুজি ভাৱীজীক মাতষাৰ দিলোঁগৈ এদিন৷ আচলতে কথানো কি সেইয়াও জানিবৰ বাবে উকমুকাই আছিল। লোকৰ ঘৰৰ কথা খুচৰি লোৱা মজাই বেলেগ! গা-মূৰ ভালনে বুলি সুধিবলৈ পালোঁহে ভাৱীজীৰ চকু প্ৰায় চলচলীয়া হ’ল। কি হ’ল এইবাৰ অলপ আন্তৰিকতাৰেই সুধিললোঁ ,উত্তৰটোহে পাই হাঁহিম নে কান্দিম ধৰিব নোৱাৰিলোঁ নিজেই৷ ট্ৰেন্সফাৰ অহাৰ বাবে ভাৱীৰ মনটো অকনমান বেয়া নলগা নহয় কিন্ত ভাইচাহাবৰ এটা সিদ্ধান্তই বোলে ভাৱীৰ গোটেই মনটোৱেই মাৰি পেলাইছে৷ মীনাভাৱীৰ আধুনিকতাৰ চমকে আচলতে ভাইচাহাবৰ চকু একেবাৰে চাঁত মাৰি ধৰিলে সেয়ে এইবাৰৰ পৰা ট্ৰেন্সফাৰত লগত লৈ নাযায় আৰু ভাৱীক। মানে মীনাভাৱীৰ জীৱন বেক টু পেভিলিয়নৰ দৰেই হল!\nবেচেৰী মীনাভাৱী, এবছৰীয়া ৰঙীন জীৱন সামৰি গাঁৱলৈ যাবলৈ ওলাইছে ,কাপোৰ কানিৰ নামতে কমখন টকা উৰিল নে! পাৰ্লাৰৰ খৰচ সোপা আছেই! ঘৰত আহি এঁওক কথাটো কৈ অলপ ভাইচাহাবৰ বাবে দুখো কৰিলোঁ, আকৌ বৰলাৰ দৰে খানাপিনা নিজে বনাই খাব লাগিব৷ পিছে আচল কথাটো এঁওহে ক’লে, মানুহজনে বোলে একেবাৰে ভৰিয়ে হাতে ধৰি ট্ৰেন্সফাৰ অৰ্ডাৰ উলিয়াইছে হেনো!!\n« ছবিয়ে কি কথা কয়? 2–মনজিৎ\nশাহু-বোৱাৰী – জোনমণি বৰুৱা ডেকা »\nবহুত সুন্দৰ হৈছে । লিখাত হাত আহিছে যেতিয়া থমকি নৰবি । অহা মাহত নতুন সোৱাদৰে সৈ তে পঢ়িবলৈ বাট চালো ।\nউৎসাহ আৰু আশীৰ্বাদৰ বাবে ধন্যবাদ ৷\nখুউব ভাল লাগিল কাবেৰীবা। ☺\nবহুত ধন্যবাদ নীলাক্ষী ৷\nSK Jon Tagore\nধন্যবাদ পঢ়াৰ বাবে ৷\nনামে সহ বৰ সুন্দৰকৈ কাহিনীটো আগবঢ়ায় নিলা। কাহিনীৰ লগত ৰজিতা খোৱাকৈ শিৰোনাম সঁচায়ে আকৰ্ষণীয়। বহুত ভাল লাগিল পঢ়ি।\nইমান ধুনীয়া কমেণ্টৰ বাবে বহুত ধন্যবাদ গীতিকা\nবেচেৰী মীনা ভাৱীলৈ দুখ লাগিল। ফৰ্মত আহিছিল মাত্ৰ ৰাণ আউট কৰি পেভিলিয়নলৈ পঠিয়াই দিলে। ভাল লাগিল বাইদেউ।\nহা হা ভাইজান , ক্ৰিকেটৰ হাৱাত উৰি গল\nঝাকাছ কাবেৰী! ইমান যে ভাল লাগিল তোমাৰ মীনা ভাৱীক৷ কমখন শোক পাইছেনে বেছেৰী৷\nআৰু তোমালোক! কি কম আৰু৷ মাই হাৰ্ট গ’জ টু মীনাভাৱী৷\nহা হা দাদা আকৌ মাতি পঠাম বাৰু ৷ পঢ়াৰ বাবে বহুত ধন্যবাদ থাকিল দাদা\nহাঃ হাঃ।বেচেৰী মিনা ভাবি।বৰ ভাল লাগিল বা।\nবহুত ধন্যবাদ ডলী\nবৰ ভাল লাগিল । লিখি থাকিব।\nবেচেৰী মীনা ভাবী।\nখুব ভাল লাগিল পঢ়ি। তোমাৰ কথনশৈলী বৰ সাৱলীল\nধন্যবাদ পঢ়াৰ বাবে ৷ চেস্টাহে চলাই আছোঁ লিখাৰ , তোমাৰ দৰে বৃদ্ধৰ আশীষ সদায়ে শিৰত\nমীনাভাৱীৰ দ্বিতীয় ইনিংচলৈ বাট চালো৷ লিখৌ জল্দি, পঢ়িবলৈ বৰ বঢ়িয়া হৈছে\nধন্যবাদ ৷ দ্বিতীয় ইনিংছ তই লিখ\nBor roxal hoise likhoni tu…hanhibo parilu bohut. Bohut dhanyabad thakile.. -ajir din tu xubho arombhoni hol ai “pekhom” ere ❤❤\nবহুত ধন্যবাদ পলাক্ষী ৷ পঢ়িলি যে !


ক’ৰনা ভাইৰাছ সংক্ৰমন প্ৰতিৰোধৰ বাবে অৱশেষত ৰাজ্য চৰকাৰে ঘোষণা কৰিলে ল’ক ডাউন : ২৪মার্চ সন্ধিয়া ৬বজা পৰা ৩১মার্চ ৰাতি ১২বজালৈ বাহাল থাকিব লক ডাউন | ASSAM TIMES POST\nক’ৰনা ভাইৰাছ সংক্ৰমন প্ৰতিৰোধৰ বাবে অৱশেষত ৰাজ্য চৰকাৰে ঘোষণা কৰিলে ল’ক ডাউন : ২৪মার্চ সন্ধিয়া ৬বজা পৰা ৩১মার্চ ৰাতি ১২বজালৈ বাহাল থাকিব লক ডাউন\nল’কডাউন ভংগকাৰিক দেখা মাত্ৰকে পুলিচ প্ৰশাসনক গ্ৰেপ্তাৰ\nনির্দেশ মন্ত্ৰী হিমন্ত বিশ্ব শৰ্মা:৬মাহৰ পৰা ২বছৰৰ কাৰাদণ্ড\nক’ৰনা ভাইৰাছ সংক্ৰমন প্ৰতিৰোধৰ বাবে অৱশেষত ৰাজ্য চৰকাৰে ঘোষণা কৰিলে ল’ক ডাউন।স্বাস্থ্য তথা বিত্তমন্ত্ৰী ডক্টৰ হিমন্ত বিশ্ব শৰ্মাই সংবাদ মেল সম্বোধন কৰি আনুষ্ঠানিক ভাৱে ঘোষণা কৰিলে এই কথা। মংগলবাৰ (২৪মার্চ) সন্ধিয়া ৬বজা পৰা ৩১মার্চ ৰাতি ১২বজালৈ বাহাল থাকিব লক ডাউন।লক ডাউনৰ সময়ছোৱাত খাদ্য-সামগ্ৰী, ফাৰ্মাচী, পেট্ৰল পাম্প সমূহ খোলা থাকিব।বাকী চৰকাৰী-বেচৰকাৰী সকলো কাৰ্যালয়, দোকান বন্ধ থাকিব।\nউল্লেখ যে এই বন্ধ সময়ছোৱাত যদি কোনো ব্যক্তিয়ে যদি নির্দেশ ভংগ কৰে তেন্তে সেই সকলক ব্যক্তিক দেখা মাত্ৰকে গ্ৰেপ্তাৰ কৰিবলৈ মন্ত্ৰী শৰ্মাই নির্দেশ প্ৰদান কৰিছে ৰাজ্য পুলিচ প্ৰশাসনক।নিয়ম ভংগ কৰা অপৰাধত গ্ৰেপ্তাৰ হলে ৬মাহৰ পৰা ২বছৰ লৈকে হব পাৰে জেইল। এই সময়ছোৱাত যদি কোনো ব্যক্তি অসুবিধাৰ সন্মুখীন হয় তেন্তে জিলা প্ৰশাসনৰ সহায় লবলৈ আহ্বান জনাইছে মন্ত্ৰী গৰাকীয়ে। যান-বাহনৰ চলাচল সন্দৰ্ভত মন্ত্ৰী শৰ্মাই কয় “ঘৰুৱা বিমান সেৱা বন্ধ নহয়। ট্ৰেইন সেৱা সম্পূৰ্ন বন্ধ হৈছে।আন্তৰাজ্যিক ব্যক্তিগত বাহন চলাচল এই সময়ছোৱাত বন্ধ থাকিব”।\nচলিত বিত্তবর্ষ শেষৰ সময় হোৱা বাবে বিত্ত-কাম কাজত জড়িত চৰকাৰী কাৰ্যালয় খোলা থাকিব।তাত ১০%কৈ অধিক কৰ্মচাৰী আহিব নোৱাৰিব।একেদৰে বেংক, এটিএম সেৱা চলি থাকিব। এই সময়ছোৱাত ৰাজহুৱা ধৰ্মীয় অনুষ্ঠান সমূহ ৰাইজৰ বাবে বন্ধ থাকিব।কেৱল মাত্ৰ দৈনন্দিন পূজা ভাগ কৰিব পাৰিব তাৰ মূল মানুহ জনে। জৰুৰীকালীন সেৱা লগত জড়িত সকলো ব্যৱস্থা চলি থাকিব তাৰ বাবে ৰাইজে চিন্তা কোনো কাৰণ নাই বুলি মন্ত্ৰী শৰ্মাই কয়। আনহাতে গুৰুত্বপূৰ্ণ কথা এই যে অহা পহিলা এপ্ৰিলৰ পৰা চৰকাৰে যোগান ধৰি অহা চাউল হিতাধিকাৰীক বিনামূলীয়াকৈ যোগেন্ ধৰা বাবে এফচিআই লগত ইতিমধ্যে কথা বতৰা পতা বুলি মন্ত্ৰী গৰাকীয়ে জানিবলৈ দিয়ে।\nস্বাস্থ্যমন্ত্ৰী হিমন্ত বিশ্ব শৰ্মাৰ সাংবাদমেল :\n1.কাইলৈৰ সন্ধিয়া ছয় বজাৰ পৰা ৩১ মাৰ্চলৈ সম্পূৰ্ণ তলা বন্ধ।\n2. জৰুৰীকালীন সেৱাৰ বাহিৰে সকলো বন্ধ, শাক পাচলি – মাছ – মাংসৰ দোকান বন্ধ ।\n3. জনসাধাৰণৰ ৰাস্তালৈ ওলাব নোৱাৰিব ।\n4. ৰাস্তালৈ ওলালে হব ছয় মাহৰ পৰা দুই বছৰৰ কাৰাদণ্ড\n5. এম্বুলেঞ্চৰ বাহিৰে সকলো যাতায়ত বন্ধ।\n6. ব্যক্তিগত বাহনৰ যাতায়তো বন্ধ।\n7. সীমিত পৰিমাণৰ কামৰ বাবে খোলা থাকিব বেংক আৰু অৰ্থনৈতিক কাৰ্য।\n8. মন্দিৰ মাজিদ ত সমাবেশ কৰিব নোৱাৰিব। তিনিজনতকৈ বেছি সমাবেশ কৰিব নোৱাৰিব।\n9. খোলা থাকিব ATM , খোলা থাকিব পেট্ৰল পাম্প , খোলা থাকিব গেলেমালৰ দোকান ।\n10. এক এপ্ৰিলৰ পৰা বিনামূলীয়া ৰেচন প্ৰদানৰ প্ৰচেষ্টা।\n11. Covid-19 ৰ পৰীক্ষা কেন্দ্ৰ বৃদ্ধি কৰা হব।\n12. সোণাপুৰ ৰ অসামৰিক চিকিৎসালয়, ভঙাঘৰ চকু চিকিৎসা বিভাগক সম্পূৰ্ণৰূপে কৰুণা বিভাগলৈ ৰূপান্তৰ।\n13. মেডিকেল কলেজত OPD কৰা হব সীমিত।\n14. গুৱাহাটীৰ MMC চিকিৎসাৰলয়কো প্ৰয়োজনত সম্পূৰ্ণ কৰুণা হাস্পাতাললৈ প্ৰয়োজনত ৰূপান্তৰ সিদ্ধান্ত।\n15. প্ৰয়োজন হলে হোটেল ,চৰকাৰী-ব্যক্তিগত হোষ্টেলত ৰখা হব ৰোগী ।\n16. কাইলৈ আহি পাব অসমলৈ দুখন ৰেল। ৩১ মাৰ্চলৈ আৰু নাহে কোনো ৰেল ।\n17. কৰুণা ভয়ানকৰ পৰা ভয়ানক ভাইৰাছ আখ্যা।\n18. কৰুণাক লৈ হাঁহি ধেমালি নকৰিবলৈ আহ্বান ।\n19. নিৰ্দেশনা নামানিলে আৰক্ষীয়ে IPC মতে লব ব্যৱস্থা।\n20. এই মুহূৰ্তলৈ অসমত নাই পোৱা কোনো কৰুণা অক্ৰান্ত।\n21. সকলোৰে সহযোগিতা কামনা।\n23. কেৰেলা , মহাৰাষ্ট্ৰ, আৰু কৰ্ণাটকৰ পৰা অহা কোনো লোকে ১৪ দিনলৈ ঘৰৰ পৰা ওলাব নোৱাৰিব । ওলালে হব গ্ৰেপ্তাৰ।\n24. ১০৪ নম্বৰত কাইলৈৰ পৰা উপলব্ধ হব কৰুণা সংক্ৰান্তীয় সকলো ধৰণৰ তথ্য।\n25. বহি ৰাজ্যৰ পৰা অহা সকলক ৬০ৰ ঊৰ্ধৰ লোকৰ পৰা আঁতৰত থাকিবলৈ অনুৰোধ।\nTotal views : 3620217


‘হ’টেষ্ট গাই’ : ইনষ্টাগ্ৰামত কোন কাক কৰিলে ট্ৰ’ল ? -\nHomeক্ৰীড়া‘হ’টেষ্ট গাই’ : ইনষ্টাগ্ৰামত কোন কাক কৰিলে ট্ৰ’ল ?\n‘হ’টেষ্ট গাই’ : ইনষ্টাগ্ৰামত কোন কাক কৰিলে ট্ৰ’ল ?\nAUCKLAND, NEW ZEALAND - FEBRUARY 08: Yuzvendra Chahal and Ravindra Jadeja of India celebrate the wicket of Jimmy Neesham of the Black Caps during game two of the One Day International Series between New Zealand and India at at Eden Park on February 08, 2020 in Auckland, New Zealand. (Photo by Hannah Peters/Getty Images)\nনতুন দিল্লীঃ ইনষ্টাগ্ৰামত ফটো আপলড কৰি ট্ৰ’লৰ ভুক্তভোগী ভাৰতীয় ক্ৰিকেটাৰ যুজবেন্দ্ৰ চাহাল। চাহালক ট্ৰ’ল কৰিছে সতীৰ্থ ৰবীন্দ্ৰ জাদেজাই। সামাজিক মাধ্যমত অতি সক্ৰিয় চাহাল ইতিমধ্যে তেওঁৰ পত্নী ধনশ্ৰী বৰ্মাৰ সৈতে বিভিন্ন সময়ত সামাজিক মাধ্যমত ধেমেলীয়া ভিডিঅ’ শ্বেয়াৰ কৰাতো নতুন কথা নহয়। শেহতীয়াকৈ চাহাল পত্নীয়ে এখন ছবি আপলড কৰিছিল ইনষ্টাগ্ৰামত। ছিবখনৰ কেপচন আছিল ‘তোমাৰ যি ইচ্ছা তাকে কৰা।’\nফটোখন পোষ্ট কৰাৰ পাছতে ভাইৰেল হৈ পৰে। অনুৰাগীৰ লাইক আৰু কমেন্ট বাৰিষাৰ বান অহাদি বাঢ়ি আহিছিল। বিভিন্নজনে ধেমেলীয়া মন্তব্যও কৰিছে। ইয়াৰ মাজতে সতীৰ্ত ৰবীন্দ্ৰ জাদেজাই ‘হ’টেষ্ট গাই’ বুলি ট্ৰ’ল কৰিছে চাহালক।চাহালে আই পি এল টুৰ্ণামেণ্টত ৰয়েল চেলেঞ্জাৰ্ছ বাংগালুৰুৰ হৈ খেলিব। চাহালৰ দলটো এতিয়াও ইউ.এ.ই. লৈ ৰাওনা হোৱা নাই। গতিকে এতিয়া তেওঁ তেওঁৰ পৰিয়ালৰ সৈতে সময় অতিবাহিত কৰি আছে। চাহালে ইয়াৰ পূৰ্বে শ্ৰীলংকা ভ্ৰমণত শেষবাৰৰ বাবে খেলপথাৰত অৱতীৰ্ণ হৈছিল। ভাৰতে এদিনীয়া শৃংখলাটো ২-১ৰ ব্যৱধানত জয়লাভ কৰিছিল। আনহাতে, ৰবীন্দ্ৰ জাদেজা সম্প্ৰতি ইংলেণ্ড ভ্ৰমণত আছে।\nPrevious articleহেডিংলিত ব্যৰ্থ ভাৰতীয় বেটিংলাইনঃ ৪২ৰানৰ অগ্ৰগতি ইংলেণ্ডৰ\nNext articleনিউয়ৰ্কৰ প্ৰথম মহিলা গৱৰ্ণৰ হিচাপে শপতগ্ৰহণ কেথি হোচুলৰ


ভাৰ্চুৱেল পৃথিৱীৰ তিক্ত ৰিয়েলিটী আৰু কিছুমান ষ্টুপিদ ইম'ছ'ন -(পংকজ বৰা ) - সাহিত্য ডট অৰ্গ\nকুৰৰৰ….গুৰৰ….কাঁউটটট….কাঁউটটট…. পেটৰ পৰা কিবা অঁকোৱা-পঁকোৱা অদ্ভূত শব্দ এটা ওলাইছে , হঠাৎ মই সঁচকিত হ’লো ৷ কম্পিউটাৰ মনিটৰৰ পৰা চকু আঁতৰাই ঘড়ীটোলৈ চাইদেখিলো সন্ধিয়া ৭ বাজিলে ৷ েততিয়াহে মনত পৰিল, সি সেই দুপৰীয়া ১ বজাতে দুটুকুৰা ব্ৰেদ-চীজ্ অলপ চালাদ , এবটল চুগাৰফ্ৰী ক’ক আৰু ৩ মান বজাত একাপ ক’লা চুগাৰলেছ্ কফিখাইছিল ৷ পৰাণজ্যোতি বৰুৱা, ইউনিভাৰ লাঞ্চৰ আগেয়ে কোপেনহেগেনৰ পৰা প্ৰফেছাৰহেনৰিকে মেইল কৰিছে ৷ “হিউমেন গাট মাইক্ৰ’বায়ম” নামৰ ইউৰোপীয়ান ইউনিয়ন বৃহৎমেটাজিন’মিকচ্ প্ৰকল্পটোৰ ১২০ গিগাবাইট ডাটা এফ টি পি কৰিছে ইন্টাৰ ইউনিভাৰ্ছিটিহাইস্পীড ক্লাউদ চাৰ্ভাৰলৈ ৷ ডাটাখিনি হাইপাৰফেঞ্চ কম্পিউটিং লেবৰ চুপাৰচিকউৰটী ষ্টৰেজএৰিয়া নেটৱৰ্ক ড্ৰাইভলৈ ট্ৰাঞ্চফাৰ কৰি দুটামান ফাইল খুলি ল’লে ৷ এই গোটেইসোপাএনালাইজ কৰিবলৈ আমাৰ ১০৬০ টা ন’দবিশিষ্ট কম্পিউটাৰ ক্লাষ্টাৰটোৰ ৫০০ টামান প্ৰচেছৰআৰু ২০০ জিবিমান ৰেম যে অহাকেইদিন মানত লাগিব খাটাং বুজি পালো ৷ লৰাল’ৰিকৈচাৰ্ভাৰত নিজৰ শ্লটটো বুক কৰিবলৈ চালো ! হে ভগৱান, চুপাৰ কম্পিউটাৰ ব্যৱহাৰ কৰিবলৈওদেখোন আজিকালি ৰাইজৰ দীঘলীয়া কিউ ৷ লাইফত কিমান আৰু কিউত থাকিম ! সৰুতে চৰকাৰী ৰেচনৰ দোকানত কেৰাচিন তেল আনিবলৈ কিউ, চিনেমাহ’লত টিকেট কাটিবলৈ গৈকিউ, ডাক্তৰৰ তাত গৈ কিউ, ট্ৰেইনৰ টিকেট কাটিবলৈ ৰাতিপুৱা ৪ বজাতে উঠি কিউ, আৰুএতিয়া ইয়াতো… উফ্ অসহ্য ! বহুদিনৰ পৰা অধীৰ অপেক্ষাৰে ৰৈ থকা ডাটাখিনি পাই তাৰমাজত এনেকৈ সোমাই পৰিলো যে চাৰিওফালৰ পৃথিৱীৰ কথা পাহৰিয়ে থাকিলো ৷ পেটৰকেৰ্কেৰণী মৰা অদ্ভূত শব্দটোতহে বুজিলো আনৰ পেটৰ জিন’মিকছ্ বুজি থাকোতে নিজৰেইপেটৰ পেলু কেটাই বিদ্ৰোহ কৰি উঠিছে ৷ খাৰখোৱা অসমীয়া ভতুৱা পেট, পশ্চিমীয়া ব্ৰেদবাটাৰ খাই ক’ত টিকিব পাৰে ! ড্ৰয়াৰত কিবা খোৱাবস্তু আছেনেকি চালো ৷ নাই একোৱেইনাই, কেইবাদিনো দোকানলৈ যোৱাই হোৱা নাই, পিপুসিশো স্বভাৱৰ ধোদ অসমীয়াৰ এলেহুৱা গুণৰ চূড়ান্ত নিদৰ্শণ ৷ আমাৰ কোনোবা অসমীয়াৰ জিন’ম চিকুৱেঞ্চ কৰিলে অন্ততঃ এটাহ’লেও যে ইউনিক্ এলেহুৱা স্বভাৱৰ জিন পোৱা যাব খাটাং ! বাইচাঞ্চ মই যদি পাঁও তাৰ নাম’ধোদ’ জিন বুলিও ইতিমধ্যে মনে মনে ঠিক কৰি ৰাখিছো ৷\nবাৰু যাই হওক, আজিলৈ অফিচৰ কাম কাজ সামৰি ল’ৰা-লৰিকৈ ঘৰলৈ ওলালো ৷ গৈয়েই চিধাই ৰান্ধনিঘৰলৈ গৈ কিবা এটা ঠিয়ৈ ঠিয়ৈ খাই লৈহে কাপোৰ-কানি সলাম৷ ডাটাবোৰ কথাভাৱি-ভাৱি বাছত উঠিলো ৷ কাণৰ গান-শুনাযন্ত্ৰটোত কালি ৰাতি এনাজৰী ডট্ কমতহিমজ্যোতিয়ে আপল’ড কৰা কেইটামান পুৰণি অসমীয়া গান বাজিছে ৷ বাহিৰত মৃদু তুষাৰপাত৷ ভোক আৰু ভাগৰৰ তন্দ্ৰাত চকু কেইটা কেতিয়া জাপ খায় গ’ল গ’মেই নেপালো ৷\n“কাম ইন মিষ্টাৰ বৰুৱা আৰু মিচেছ্ বৰুৱাণী, আহক আহক আপোনালোকৰ বাবে অপেক্ষা কৰিআছিলো ৷”- হস্পিতালৰ সুন্দৰী ৰিচিপশ্যনিষ্ট জনীয়ে দম্পত্তি হালক স্বাগতম জনালে ৷ তেখেতসকল গৈ চোফাখনত বহাৰ পাচত সুন্দৰী গৰাকীয়ে ৰেষ্টুৰেন্টৰ মেনুৰ নিচিনা কাগজকেইখখনমান আগবঢ়াই দিলে ৷ দুয়োজনে বহি মেনুখন তন্ন-তন্নকৈ চাই নিজৰ মাজতেআলোচনা কৰিলে ৷ বৰুৱা ছফ্টোৱেৰ ইঞ্জিনীয়াৰ, আই আই টি কাণপুৰৰ পৰা পাছ কৰি এতিয়াছান-ফ্ৰান্সিছকোত থাকে ৷ পত্নী বৰুৱাণী আই আই এম আহমেদাবাদৰ টপাৰ আৰু এতিয়া এটাএম এন চিৰ ভাৰতীয় কাৰ্য্যালয়ৰ ভাইচ্ চেয়াৰমেন, থাকে মুম্বাইত৷ নিজৰ নিজৰ কেৰিয়াৰৰ লৈআত্মপ্ৰতিস্থাৰ বাবে সফলতাৰ পিছত নিগনিৰ দৰে দৌৰিছে দুয়োজন ৷ ব্যক্তিগত জীৱনৰ বাবেহাতত সময় নিচেই সময় ৷ অলপ পাচত পুনৰ সুন্দৰী ৰিচিপশ্যনিষ্ট গৰাকী আহিল আৰুদুয়োজনকে প্ৰখ্যাত আই ভি এফ স্পেচিয়েলিষ্ট ডাক্তৰ চোলাংকীৰ েচম্বাৰলৈ লৈ গ’ল ৷\n“আহক আহক মিষ্টাৰ বৰুৱা আৰু মিচেছ্ বৰুৱাণী ৷ জীৱনৰ এই নতুন সম্পদটো আহৰণকৰিবলৈ আগবঢ়াৰ শুভক্ষণত আপোনালো দুয়োকে শুভেচ্ছা জনাইছো ৷ আশাকঁৰো শাৰিৰীকআৰু মানসিক ভাৱে দুয়োজন প্ৰস্তুত ৷” এনেকুৱা সৰু-সুৰা সৌজন্যমূলক বাৰ্তালাপৰ পাচতএইবাৰ এইবাৰ ডাক্তৰে সুধি গ’ল –\n-পাঁচ ফুট ১১ ইঞ্চি\nচুলিৰ ৰং ?\n– গাঢ় ক’লা\nগাৰ বৰণ ?\n– ফেয়াৰ, আপোনাৰ মেনুট থকা গ্ৰেদিয়েন্ট অপ্চন ৩\n– সোণালী,আপোনাৰ মেনুৰ অপ্চন ৬\nইম’চনেল লেভেল ?\n– ম’দাৰেট, আপোনাৰ মেনুৰ গ্ৰেডিয়েন্ট অপচন ৪৷\nদেহৰ গঠন ?\nব্ৰেষ্ট চাইজৰ কিবা প্ৰিফাৰেন্স আছেনেকি ?\nচেক্সুৱেল প্ৰিফাৰেন্স কিবা, মানে ধৰক হ’ম’, হেটেৰ’, বাইচেক্সুৱেল ?\nএনেধৰণৰ বহুবোৰ প্ৰশ্ন আৰু উত্তৰৰ পাচত ডাক্তৰে ক’লে “ঠিক আছে এতিয়া আপোনালোকসেই কক্ষটোলৈ যাওক ৷প্ৰথমে নাৰ্ছে দুয়োজনকে দুটা হৰ্ম’ন ইনজেকচন দিব ৷ তাতে ভাৰ্চুৱেলৰোমাঞ্চ চিমুলেটৰ মেচিনটো আছে ৷ মেচিনটোৰ ভিতৰত দুয়োজনে অলপ অন্তৰংগ মধুৰমুহুৰ্ত্ব কটাব ৷ লগে লগে ৰ’বটিকভাৱে আপোনালোক দুয়োজনৰ দেহৰ পৰা শুক্ৰাণু আৰু ডিম্বাণুসংগ্ৰহ কৰা হ’ব ৷ আপোনালোকৰ শুক্ৰাণু আৰু ডিম্বাণু টেষ্ট-টিউবত ফাৰ্টিলাইজেচনৰ পাচত আপোনালোকে দিয়া অপচন অনুসৰি জেনেটিকেলী প্ৰ’গেমিংৰ কৰি আমি ভাৰাতীয়া মাতৃৰঅ’ভেৰীত সংস্থাপন কৰিম আৰু ৯ মাহ ৯ দিনৰ পাছত আপোনালোকে আহি ডেলিভাৰী ল’বপাৰিব ৷ লগতে এই কাগজখনত আপোনালোকৰ লগিন-পাছৱৰ্দ দিলো আপোনালোকেঅনলাইন প্ৰগেছ নিৰীক্ষণ কৰিব পাৰিব ৷ সৰ্বমুঠ খৰছ পৰিব ২ লাখ টকা ৷ এনেই ২,৩ লাখ হয়,কিন্তু অফচিজন বাবে ফ্লেট্ ৩০ হাজাৰৰ অফাৰ দিছো ৷ এপ্ৰিলৰ পৰা আমাৰ হট্চিজনআৰম্ভ হ’ব ৷ আপোনালোক সঁচাকৈয়ে ভাগ্যবান৷ আমাৰ বেংক একাউন্টৰ সৱিশেষ ইয়াতদিয়া আছে, অনলাইন ট্ৰেন্সফাৰ বা ক্ৰেদিট কাৰ্ড যোগে পেয়মেন্ট কৰিব পাৰিব ৷ শুভেচ্ছাজনাইছো, সুন্দৰ সন্তানৰ গৰাকী হওক ! ”\nডাক্তৰক ধন্যবাদ জনাই দম্পত্তিহাল বিশেষ কক্ষটোলৈ সোমাই গ’ল ৷\n“এক্সিউজ মি৷ ” এটা মিঠা মাত আৰু চেদাক্টিভ্ পাৰফিউমৰ গোন্ধত মোৰ তন্দ্ৰা ভাগিল ৷ মোৰকাষতে বহি অহা সুন্দৰী যুৱতীগৰাকী নামিবৰ হৈছে ৷ মইও চকু মোহাৰি বাহিৰলৈ চালো ৷ ধেট্তেৰিকা মই নামিব লগীয়া বাছ আস্থানৰ পৰা দুটা ষ্ট’প আগুৱাই আহিলো ৷ মইও খপজপকৈষোড়শী গৰাকীৰ লগতে নামি পৰিলো ৷ Patrick Süskind নামৰ জাৰ্মান লিখকজনৰ উপন্যাসৰ আধাৰত নিৰ্মাণ হোৱা হ’লীউদৰ প্ৰখাত পাৰ্ফিউম নামৰ ছবিখনৰ Jean-Baptiste Grenouille চৰিত্ৰটোলৈ মনত পৰিল ৷ এনে সুগন্ধিৰ নিচাত পৰিয়েই বেচেৰাই এজনীৰ পাচতআনজনীকৈ সুন্দৰীক হত্যা কৰিছিল, সিঁহতৰ শৰীৰৰ বিশেষ বিশেষ অংগৰ পৰা নিঃশৰিতগন্ধৰ সংমিশ্ৰণেৰে বিশ্বৰ সৰ্বশ্ৰেষ্ঠ চেদাক্টিভ পাৰ্ফিউম (ফেৰ’মন) তৈয়াৰ কৰিবলৈ ৷ ভোক,ভাগৰ, তুষাৰপাত, সুন্দৰীৰ দেহৰ চেদাক্টিভ্ পাৰফিউম আৰু পুৰণি অসমীয়া গানৰ নিচাৰমায়াপুৰীত মই প’ষ্ট জিন’ম চায়’ফিক সপোন এটা দেখি বাছৰ পৰা নামিবলৈ পাহৰি থাকিলো ৷কলেজৰ ছাত্ৰ হৈ থাকোতে মোৰ মুৰলৈ এটা আইদিয়া আহিছিল “যদি কেনেবাকৈ জেনেটিকইঞ্জিনীয়াৰিং কৰি ফেৰ’মনৰ জিনটো আমাৰ কপৌফুল জোপাত সংস্থাপিত কৰি দিব পাৰি,ৰাতাৰাতি অমুকা বিল গেট্ছকৈও ধনী আৰু আমাৰ কপৌফুল জোপাও মাইক্ৰ’ছোফ্ট পিচিৰনিচিনা গ্লবেল ব্ৰেণ্ড হৈ গ’লহেতেন ৷” আপুনি কল্পনা কৰকছোন শোৱাকোঠাৰ টাবটোত বাপ্ৰিয়জনক আগবঢ়াই দিয়া ফুলৰ কুকীটোত এজোপা ফেৰ’মোন নিঃসৰণ কৰা কপৌফুল৷ হাঃহাঃ কৈশোৰৰ বলিয়ালি চিন্তাবোৰৰ কথা মনত পৰাত মই মনে মনে হাঁহিলো ৷ সুন্দৰীযুৱতীজনীৰ চকুৱে চকুৱে পৰাত তাইয়ো হাঁহিলে ৷ কাঁউটটটটটটটটট ….. উফ্ পেটৰভোকটোৱে আকৌ কলমকটীয়াই ধৰিলে ৷ য’তে বাঘৰ ভয় ত’তে ৰাতি হয় !\nএপাৰ্টমেন্টত সোমাবলৈ দুৱাৰমুখত ৰঁওতেই কাষৰ নিৱাসী মুকেশৰ লগত মুখা-মুখি হ’লো ৷দিল্লীৰ নিৱাসী মুকেশে আই আই টি ৰুৰকী আৰু আই আই টি দিল্লীৰ পৰা এম টেক্ আৰু পিএইচ্ ডি কৰি বৰ্তমান আমাৰ ইউনিভাৰ্ছিটিতে পোষ্ট ডক্তৰেট ছায়েন্টিষ্ট ৷ তাৰ পত্নী থাকেআমেৰিকাত , তাৰে এক প্ৰতিস্থানত স্থায়ীভাৱে কৰ্মৰত ৷ মুকেশো আছিল কিছুদিনআমেৰিকাত, কিন্তু জীৱিকাৰ বাবে নৰৱেলৈ অহা এবছৰমানো হোৱা নাই ৷ প্ৰায়ে মোৰ ওচৰলেআহি সুখ-দুখৰ কথা কয় , নিজৰ হাতৰ পেন্টাগ’নেল কিম্বা হেক্সাগ’নেল আধাসিঁজা বাজ্বলিজোৱা ৰুটী কেইখন হাতত লৈ ঘৈণীয়েকে ৰান্ধি দিয়া সুস্বাদু ৰুটী কেইখনৰ কথা মনতপেলায়৷ বাৰু যি কি নহওক, আনদিনা হ’লে সি মোৰ লগতে মোৰ এপাৰ্টমেন্টলৈ আহিলহেতেন৷ সি ক’লে যে তাৰ অনলাইন মিটিং এখন আছে গতিকে ৰুমলৈ যাব ৷ মই সুধিলো-” কিমিটিং”? সি বোলে পত্নীৰ লগত মিটিং ৷ মই জোৰেৰে হাঁহিলো ৷ বোলো- “হেৰৌ মৰজাত মৰা,ঘৈণীয়েৰৰ লগত ই-দেটিং বুলি ক , কিহৰ মিটিং আকৌ ?” সি বোলে সঁচাকৈ মিটিং ৷ঘৈণীয়েকৰ গা-ভাল নাই ৷ তাই থাকে অ’হায়’ত ৷ ডাক্তৰ আছে নিউয়ৰ্কত ৷ ডাক্তৰে তাইৰলগত অনলাইন মিটং কৰিব ৷ সিয়ো ইয়াৰ পৰা যোগ দিব ৷ মই নিজেও অফিচত অনলাইনভিডিঅ’ কনফাৰেঞ্চিং কৰিছো , সাহিত্য ডট্ অৰ্গ, ই-জোনাকী যুগ আদিৰ বাবে বহুত অনলাইনমিটিং কৰিছো , মা-দেউতাৰ লগতো দৈনিক ভিদিঅ’ বাৰ্তালাপ কৰিছো, কিন্তু মুকেশৰকথাকেইটাই মোক বহু কথা ভৱাই তুলিলে ৷ মনত পৰিছিল মই যোৱাবছৰ কোপেনহেগেনতথাকোতে দেউতা গুৱাহাটীৰ আই চি উ ত থকাৰ সময়ৰ কথা; মনত পৰিছিল সিদিনা ফ্ৰান্সতথকা বন্ধু ভগতলাল দত্তৰ মুম্বাইত থকা অকনমাণি ল’ৰাটোৰ জ্বৰহোৱাৰ দিনা সদায় ফুৰ্তিবাজ ভগতৰ সামান্য হ’লেও উদাস মুখখন কথা ৷ মুকেশে হাঁহি হাঁহি ভিতৰলৈ সোমায় গ’ল যদিওমই তাৰ হাঁহিৰ ফাঁকেৰে সৰকি অহা হুমুনিয়াহটো উপলব্ধি কৰিলো ৷ মানুহ যিমানেই যান্ত্ৰিকসুবিধাৰে সজ্জিত নহওক কিয় প্ৰেম, ভালপোৱা বা আপোনতাৰ এই শিকলিডাল হয়টোবিশ্বজনীন ৷ আজিকালি ক’ৰবাত-ক’ৰবাত এই শিকলিডালটো যে মামৰে ধৰিছে সত্য, হ’লেওসেইবোৰ নিশ্চয় প্ৰাকৃতিকভাৱে নহয় পাৰিৱেশিকভাৱে হোৱা মিউটেছনৰ (আধুনিক বিজ্ঞানৰভাষাত এপিজেনেটিক ইফেক্ট বুলি কয়) ফল ৷\nৰান্ধনিঘৰলৈ সোমায় গ’লো ৷ এইবাৰ ঘৰলৈ যাঁওতে মই গম নপোৱাকৈয়ে মায়ে সান্দহৰটোপোলা দুটা বাকছত দি পঠাইছিল ৷ ভাগ্যক্ৰমে অলপমান বাকি আছিলগৈ ৷ বাটি এটাতউবুৰিয়াই লৈ কল এটা আৰু বাটাৰ অকনমাণৰ সৈতে গাখীৰ অলপ ঢালি হাতেৰে ফেনেকিল’লো ৷ হাতো ধোৱা নহ’ল ৷ ঘৰত মায়ে দেখা হ’লে দিলেহেতেন এজাউৰি ভালকৈ ৷ বাহিৰৰপৰা অহা কাপোৰ সলাই হাত-ভৰি নোধোৱাকৈ খোৱা বাদ , পাকঘৰত প্ৰৱেশ নিষিদ্ধ ৷ “প্ৰৱাসতনিয়মাং নাস্তি” ৷ গতিকে একো নহয় ৷ লাডু কৰি কৰি সান্দহ খাইছো আৰু এক অজান তৃপ্তিতদেহ-মন পৰিতৃপ্ত হৈ পৰিছে ৷ বাৰু যিকি নহওক, খাই লৈ হাতখন ধুই ৰুমলৈ আহিলো ৷\nচেহ্ আজি মা-দেউতাৰ লগত কথা পতাও নহ’ল, মনতো অলপ বেয়া লাগিল ৷ এই জিন’মৰপোকডালে মাথাটো খাব মোৰ ৷ লেপটপটো খুলি লৈ আজিৰ পেপাৰখনত চকু ফুৰালো ৷ এখন আগশাৰীৰ ৰাষ্ট্ৰীয় বাতৰি কাকতৰ বক্স নিউজ – Ash’s lookalike shoots erotic video; Sunny Leone’s latest Twitpics ৷ এতিয়াও আধা জনসংখ্যাই এখন ৰুটীৰ বাবে হাঁহাকাৰ কৰি থকা দেশত যোৱা দুদিন ধৰি একে জেগাতে প্ৰথম পৃষ্ঠাত এই দুটা মুখ্য বাতৰি৷ হঠাৎদেখিলো হেদলাইন IPS officer crushed to death by mining mafia in Madhya Pradesh ৷ বাতৰিটো পঢ়ি ক্ষোভ, খং, হতাশাৰে জৰ্জৰিত মনটোক কিবা এটা অজান শোকেখুন্দা মাৰি ধৰিলে ৷ মাফিয়াৰ হাতত মৃত চম্বলত কৰ্মৰত মেধাৱী আই পি এছ বিষয়া নৰেন্দ্ৰকুমাৰ আৰু প্ৰসৱকালীন ছুটীত থকা দুৰ্ভগীয়া পত্নী গোৱালিয়ৰত কৰ্মৰতা আই এ এছ বিষয়ামধুৰাণীৰ কথা ভাৱিলো ৷ কেইদিননো চাগে তেঁওলোক দুয়োজনে একেলগে কটাবলৈ পালে ?দুয়োজনেইটো সুখৰ সংসাৰ কৰিব পাৰিলহেতেন, কিহৰ তাড়নাতনো নৰেন্দ্ৰই অকলেমাফিয়াক প্ৰত্যাহ্বান জনাবলৈ গৈছিল , সমগ্ৰ ৰাজকীয় চিষ্টেমটোৱেই দেখোন ঘোৰ নিদ্ৰাত !আন বহুতক উৎসাহ জনোৱাৰদৰেই যোৱা নিশা দিল্লীত অধ্যয়নৰত এজন ভাতৃ-সমন্ধীয়অসমীয়া ছাত্ৰক সৰ্বভাৰতীয় প্ৰতিযোগিতা দি আই এ এছ /আই পি এছ হ’বলৈ জোৰ দিছিলো৷ তেঁও কৈছিল “কোনে এই দুৰ্নীতিগ্ৰস্ত ৰাজনৈতিক মাফিয়াৰ ভৃত্য হৈ কাম কৰিব?” মই বহুতেঁওক যুক্তিৰে বুজাইছিলো যে তেনেকৈ চিষ্টেমটোক দোষ দি গা-এৰা দিলে নহ’ব ৷ আমাকভাল বিষয়া লাগিব , ভাল অসমীয়া বিষয়া লাগিব ৷ কাৰণ নামত গণতন্ত্ৰ হ’লেও আমাৰ শাসনব্যৱস্থা প্ৰকৃততে ব্যুৰোক্ৰেটেই চলায় ৷ অসমৰ দম আৰু দাম কেন্দ্ৰত বৃদ্ধি কৰিবলৈ দিল্লীৰঅফিছে অফিছে অসমীয়া বিষয়া লাগিব, অসমৰ চুকে কোনে সৎ অসমীয়া বিষয়া লাগিব ৷ আজি দিনত কামৰ মাজটো তেজৰ নহ’লেও মনৰ সম্পৰ্কত এজন ভাতৃ-স্থানীয় বন্ধুৰ লগতআই এ এছ, আই পি এছ আদিৰ ইন্টাৰভিউ সংক্ৰান্তীয় কথা পাতি আছিলো ৷ হঠাতেই মনটোকলীয়া ডাৱৰে আগুৰি ধৰিলে ৷ লেপটপটো বন্ধ কৰি শুই পৰিলো ৷ মায়ে দি পঠোৱা সাদৰিহাতেৰে বনোৱা চেনেহৰ সান্দহখিনিয়ে পেটৰ ভোক নিমিশতে নাইকীয়া কৰিছিল ৷ সেইদিনাআৰু কিবা খোৱাৰ কোনো মানসিক প্ৰস্তুতি নাছিল ৷\nভাৰ্চুৱেল পৃথিৱীৰ তিক্ত ৰিয়েলিটী আৰু কিছুমান ষ্টুপিদ ইম’ছ’ন ৷ ডায়েৰীত অসম্পাদিত ৰূপতলিখি থ’লো ৷\n(ইচ্ছাকৃত ভাৱেই বহুঠাইত অসমীয়া পৰিশব্দ ব্যৱহাৰ কৰা হোৱা নাই !)\nদিল্লীৰ এটি দুপৰীয়া মাধুৰিমা ঘৰফলীয়া


জুৰীয়া বজাৰত পুণৰ দুটাকৈ অগ্নিকাণ্ড – Gana Adhikar (গণ অধিকাৰ)\nজুৰীয়া বজাৰত পুণৰ দুটাকৈ অগ্নিকাণ্ড\nদৈনিক গণঅধিকাৰ, চিলঙণীঃ সম্প্ৰতি লক ডাইন চলি থকাৰ সময়তে এটা সপ্তাহতে নগাঁও জিলাৰ জুৰীয়াত সংঘটিত হয় দ্বিতীয়টো বৄহৎ অগ্নিকাণ্ডৰ ঘটন! আজি বুধবাৰে পুৱতি নিশা একে সময়তে পঞ্চাছ মিটাৰ ব্যৱধানত জুৰীয়া বজাৰত সংঘটিত ভয়ংকৰ অগ্নিকাণ্ডৰ ফলত সাতখনকৈ ব্যৱসায়িক প্ৰতিষ্ঠান সম্পূর্ণৰূপে জুইত ভষ্মীভূত হয় ! সৌভাগ্যক্ৰমে কাষতে থকা কেৰাচিন তেলৰ ডিপুখন জুইয়ে স্পৰ্শ কৰিব নোৱাৰাত কথমপি জুৰীয়া বজাৰখন অধিক ভয়াৱহতাৰ পৰা ৰক্ষা পৰে !\nএনে অগ্নিকাণ্ডৰ ফলত প্ৰায় পচিশ লক্ষাধিক টকাৰ সম্পত্তি বিনষ্ট হয় ! ঘটনাৰ খবৰ পাই জুৰীয়া থানাৰ আৰক্ষীৰ সহযোগত নগাঁও টাউনৰ পৰা অগ্নিনিৰ্বাপক বাহিনী আহি জুই নিয়ন্ত্ৰণ কৰে ! উল্লেখ্য যে , যোৱা ১১ এপ্ৰিলৰ নিশাও জুৰীয়া বজাৰত সংঘটিত হােৱা ভয়াৱহ অগ্নিকাণ্ডৰ ফলত ৮ খন দোকান জুইত জাহ গৈছিল ! এনেকৈ এটা সপ্তাহৰ ভিতৰত জুৰীয়া বজাৰত দুবাৰকৈ অগ্নিকাণ্ড সংঘটিত হোৱা ঘটনাই যথেষ্ট ৰহস্যৰ সৄষ্টি কৰিছে ! তদুপৰি জুৰীয়াৰ সুতিৰপাৰৰ এখন ব্ৰয়লাৰ ফাৰ্মত জুই লগাৰ ফলত বহু সংখ্যক ব্ৰয়লাৰৰ ক্ষতি সাধন হয়! বৄহত্তৰ জুৰীয়া অঞ্চলত এখন অগ্নি নিৰ্বাপন বাহিনী স্হাপনৰ দাবী জনাইছে সচেতন মহলে !\nপূৰ্বৱৰ্তী কাইলৈ পুৱা ১০বজাত দেশবাসীক সম্বোধন কৰিব প্ৰধানমন্ত্ৰী নৰেন্দ্ৰ মোদী, লক ডাউন বৃদ্ধিৰ সম্ভাৱনা\nপৰৱৰ্তী ৰুষ্ট প্ৰকৃতিঃ প্ৰচণ্ড বতাহ ধুমুহাত তচনচ বহু বাসগৃহ


(গান্ধীৰ পৰা পুনঃনিৰ্দেশিত)\nমোহনদাস কৰমচান্দ গান্ধী (গুজৰাটী: મોહનદાસ કરમચંદ ગાંધી; হিন্দী: मोहनदास करमचंद गांधी, ইংৰাজী: Mohandas Karamchand Gandhi), উচ্চাৰণ: [moːˈɦənd̪aːs kəˈrəmtʃənd̪ ˈɡaːnd̪ʱi] ( শুনক). ২ অক্টোবৰ, ১৮৬৯ – ৩০ জানুৱাৰী, ১৯৪৮) বৃটিছ ভাৰতৰ স্বাধীনতা আন্দোলনৰ গুৰি ধৰোঁতা এজন মুখ্য পথপ্ৰদৰ্শক নেতা আছিল। অহিংস নীতিৰে পৰিচালিত সত্যাগ্ৰহৰ পথপ্ৰদৰ্শক গান্ধীৰ নেতৃত্বত পৰিচালিত হৈ ভাৰতে স্বাধীনতা লাভ কৰে। তেখেতৰ অহিংস নীতিৰ এই পন্থাৰ আধাৰত পৰৱৰ্তীকালত পৃথিবীৰ বিভিন্ন স্থানত বিভিন্ন গণ-অধিকাৰ আন্দোলনৰ জন্ম হয়। তেখেতক সাধাৰণতে মহাত্মা (ৰবীন্দ্ৰনাথ ঠাকুৰে প্ৰদান কৰা সন্মানসূচক সংস্কৃত: महात्मा, ইংৰাজী: mahātmā, ([məˈɦaːt̪maː] বা "মহান আত্মা"),  নামেৰেও জনা যায়। ভাৰতীয় সকলে তেখেতক জাতিৰ পিতাৰ মৰ্য্যদা দিয়ে আৰু সেয়ে বাপু বুলি সম্বোধন কৰে। তেখেতৰ জন্মদিন ২ অক্টোবৰ দিনটো ভাৰতত গান্ধী জয়ন্তী আৰু বিশ্বজুৰি আন্তৰ্জাতিক অহিংসা দিবস হিচাবে পালন কৰা হয়। গান্ধীয়ে দক্ষিণ আফ্ৰিকাত উকিল হৈ থকাৰ সময়তে তাত থকা প্ৰবাসী ভাৰতীয় সকলৰ বাবে সম অধিকাৰ বিচাৰি প্ৰথম অহিংস অসহযোগৰ প্ৰয়োগ কৰে। ১৯১৫ চনত ভাৰতলৈ ঘুৰি আহি তেখেতে চৰকাৰৰ উচ্চ খাজনাৰ দৰ আৰু বৈষম্যবাদী নীতিৰ প্ৰতিবাদ কৰিবলৈ খেতিয়ক আৰু বনুৱাসকলক সংগঠিত কৰা আৰম্ভ কৰে। ১৯২১ চনত ভাৰতীয় জাতীয় কংগ্ৰেছৰ নেতা হিচাবে তেখেতে দৰিদ্ৰতা নিবাৰণ, নাৰীৰ সম অধিকাৰ, অস্পৃশ্যতা বৰ্জন, আৰ্থিক স্বাৱলম্বিতা গঢ়ি তোলা আদিৰ দাবীত, বিশেষকৈ স্বৰাজ অৰ্থাৎ ভাৰতৰ বিদেশী শাসনৰ পৰা মুক্ত কৰা ইত্যাদি দাবীৰে দেশজোৰা গণ আন্দোলনৰ সূচনা কৰে। ১৯৩০ চনত বৃটিছ শাসকে ভাৰতীয়সকলৰ ওপৰত জাপি দিয়া নিমখ কৰৰ প্ৰতিবাদত তেখেতে ৪০০ কিলোমিটাৰ পদযাত্ৰা কৰি গৈ দাণ্ডি নামে স্থানত দাণ্ডিযাত্ৰা নিমখ তৈয়াৰ কৰি বৃটিছ আইন উলংঘা কৰা কাৰ্য্য বিশেষভাবে উল্লেখযোগ্য। ১৯৪২ চনত ইংৰাজক ভাৰত ত্যাগ কৰি গুচি যাবলৈ দাবী কৰি তেখেতে ভাৰত ত্যাগ আন্দোন আৰম্ভ কৰে। আন্দোলনৰ বাবে তেখেতে ভাৰত আৰু দক্ষিণ আফ্ৰিকাতো কেইবাবাৰো কাৰাবন্দী হ'ব লগা হৈছিল।\n3.5.1 নাৰীৰ অংশগ্ৰহন\n8.4 গৱেষণাপত্ৰৰ প্ৰৱন্ধ\n১৮ বছৰ বয়সত ১৮৮৮ চনৰ ৪ ছেপ্টেম্বৰ তাৰিখে বেৰিষ্টাৰি পঢ়াৰ বাবে মহাত্মা গান্ধী লণ্ডনৰ ইউনিভাৰ্ছিটি কলেজলৈ যায়। লণ্ডনত পঢ়াৰ সময়ছোৱাত গান্ধীৰ জীৱন যাপন আছিল ছাত্ৰকালতে মাকক দিয়া শপত বাক্যৰ দ্বাৰা প্ৰভাৱিত। এগৰাকী জৈন সন্ন্যাসী বেচাৰ্জীৰ সম্মুখত তেওঁ মাকৰ আগত শপত লৈছিল যে তেওঁ মাংস, মদ আৰু উচ্ছৃঙ্খলতা ত্যাগ কৰাৰ লগতে হিন্দু নৈতিক উপদেশ পালন কৰি জীৱন যাপন কৰিব। অৱশ্যে তেওঁ ইংৰাজৰ কিছুমান আদৱ-কায়দা পৰীক্ষামূলক ভাৱে গ্ৰহণ কৰিছিল, যেনে নাচৰ শিক্ষা। কিন্তু তেওঁৰ ভাৰাঘৰৰ মালিকনীয়ে দিয়া ভেড়াৰ মাংস আৰু বন্ধাকবি তেওঁ খোৱা নাছিল। লণ্ডনত অৱস্থিত অতি কম সংখ্যক নিৰামিষ ভোজনালয়তে তেওঁ দৈনিক আহাৰ গ্ৰহণ কৰিছিল। মাকক দিয়া শপত বাক্যৰ উপৰিও নিৰামিষ ভোজনৰ উপকাৰিতা সম্বন্ধে তেওঁ পঢ়া-শুনাও কৰে আৰু একান্ত আগ্ৰহী হৈয়েই নিৰামিষাহাৰী হয়। তেখেতে নিৰামিষভোজী সংঘত যোগ দিয়ে আৰু কাৰ্যকৰী কমিটিৰ সদস্যও নিৰ্বাচিত হয়, লগতে এই সংস্থাৰ এটা স্থানীয় শাখাও প্ৰচলন কৰে। তেখেতৰ এই অভিজ্ঞতা পৰৱৰ্তী জীৱনৰ সাংগঠনিক কাম-কাজৰ সহায়ক হয়। নিৰামিষভোজী বহুতো সদস্য থিওছ'ফিকেল ছ'ছাইটি (Theosophical Society)-ৰো সদস্য আছিল। এই ছ'ছাইটি গঠিত হৈছিল ১৮৭৫ চনত; সাৰ্বজনীন ভ্ৰাতৃত্বৰ উদ্দেশ্যে ইয়াক গঠন কৰা হৈছিল। ইয়াত ধৰ্ম শিক্ষা হিচাপে বৌদ্ধ আৰু হিন্দু ব্ৰাহ্মণ্য দসাহিত্য পঢ়ুওৱা হৈছিল। ইয়াতেই গান্ধীয়ে ভাগৱত গীতা অধ্যয়ন কৰিবলৈ অনুপ্ৰেৰণা পাইছিল। ইয়াৰ আগলৈকে ধৰ্মৰ কাৰণে গান্ধীয়ে বিশেষ উৎসাহ অনুভৱ কৰা নাছিল যদিও এই সময়তে তেওঁ হিন্দু, খ্ৰীষ্টান, বৌদ্ধ, ইছলামসহ অন্যান্য ধৰ্ম সম্পৰ্কে আৰু বিভিন্ন ৰীতি-নীতি সম্পৰ্কে অধ্যয়ন কৰে।\nদক্ষিণ আফ্ৰিকাত ভাৰতীয়সকলৰ ভোটাধিকাৰ নাছিল। এই অধিকাৰ আদায়ৰ বিল উত্থাপনৰ বাবে জনজাগৰণ সংগঠিত কৰি তেওঁ আৰু কিছুদিন দক্ষিণ আফ্ৰিকাতে থাকে। বিলখনৰ উদ্দেশ্য সিদ্ধি নহ'লেও এই আন্দোলনে সেই দেশৰ ভাৰতীয়সকলক নিজৰ অধিকাৰ সম্বন্ধে সচেতন কৰি তুলিছিল।। ১৮৯৪ চনত গান্ধীয়ে নাটাল ইণ্ডিয়ান কংগ্ৰেছ প্ৰতিষ্ঠা কৰে। এই সংগঠনে সেই স্থানৰ ভাৰতীয়সকলক ৰাজনৈতিকভাবে সংঘবদ্ধ কৰে। ১৮৯৭ চনৰ জানুৱাৰী মাহত এক সংক্ষিপ্ত ভ্ৰমণ সম্পন্ন কৰি ভাৰতলৈ উভতি অহাৰ পথত শ্বেতাঙ্গসকলৰ এটা গোটে গান্ধীক প্ৰাণে মৰাৰ চেষ্টা কৰে। গান্ধীয়ে এই গোটৰ বিৰুদ্ধে কোনো অভিযোগ দিয়া নাছিল। কাৰণ, এজনৰ ব্যক্তিগত ভুলৰ বাবে সমগ্ৰ দলৰ বিৰুদ্ধে প্ৰতিশোধ লোৱাটোক তেওঁ সমৰ্থন নকৰিছিল।\n১৯০৬ চনত ট্ৰান্সভাল চৰকাৰে উপনিবেশখনৰ ভাৰতীয়সকলক প্ৰবন্ধনত বাধ্য কৰাবৰ বাবে এখন আইন পাছ কৰে। ১১ ছেপ্টেম্বৰ জোহান্সবাৰ্গত সংঘটিত এক গণ প্ৰতিৰোধত গান্ধীয়ে সকলোকে এই আইন বৰ্জন কৰাৰ বাবে আহ্বান কৰে। তেওঁ কৈছিল, আইন নমনাৰ কাৰণে তেওঁলোকৰ ওপৰত যি অত্যাচাৰ হ'ব সেইখিনি সহ্য কৰা যাব, কিন্তু আইন মানি চলা নহ'ব। এই পৰিকল্পনাই সাফল্য লাভ কৰে আৰু ৭ বছৰ বিয়পা আন্দোলনৰ সূত্ৰপাত হয়। এই সময়ত আইন অম্যান্য কৰা, প্ৰবন্ধন কাৰ্ড পুৰি পেলোৱা আদি বিভিন্ন 'দোষ'ত বহুতো ভাৰতীয়ক বন্দী কৰা হয়। কেবাসংখ্যক লোক আহত বা নিহত হয়। চৰকাৰ সফলতাৰ দিশত আগুৱাই যাবলৈ আৰম্ভ কৰে। কিন্তু শান্তিকামী এই প্ৰতিবাদৰ প্ৰতি গ্ৰহন কৰা দমনমূলক নীতিৰ বিৰোধিতা কৰি দক্ষিণ আফ্ৰিকাৰ সাধাৰণ মানুহৰ মাজৰপৰাই প্ৰতিবাদ আৰম্ভ হয়। অগত্যা, দক্ষিণ আফ্ৰিকাৰ জেনেৰেল ইয়ান ক্ৰিশ্চিয়ান স্মুট-এ গান্ধীৰ সৈতে আপোচ কৰিবলৈ বাধ্য হয়। ইয়াৰ মাজেৰেই গান্ধীৰ আদৰ্শই প্ৰতিষ্ঠা পায়, সত্যাগ্ৰহ আন্দোলনে নিজৰ স্বৰূপ লাভ কৰিবলৈ আৰম্ভ কৰে।\nপ্ৰথম বিশ্বযুদ্ধৰ দ্বিতীয় ভাগত ভাৰতৰ ভাইচৰয় ফ্ৰেডেৰিক থেছীগাৰে দিল্লীত অনুষ্ঠিত যুদ্ধৰ এক বৈঠকলৈ গান্ধীক নিমন্ত্ৰণ কৰে যুদ্ধৰ প্ৰতি গান্ধীৰ সমৰ্থন আদায় আৰু ভাৰতৰ স্বাধীনতা সম্বন্ধে আলোচনা কৰিবলৈ। এই যুদ্ধত গান্ধীয়ে ভাৰতীয় সকলক নিয়োজন কৰাত সন্মতি আগবঢ়ায়। গান্ধীয়ে ১৯০৬ চনত জুলু সকলৰ লগত যুদ্ধ আৰু প্ৰথম বিশ্বযুদ্ধৰ আৰম্ভণিতে (১৯১৪) যুদ্ধত সৈনিকৰ পৰিৱৰ্তে সেৱা বিভাগত যোগ দিয়াৰহে পোষকতা কৰিছিল। ১৯১৮ চনৰ আলোচনাত গান্ধীয়ে সৈনিক হিচাপে ভাৰতীয় লোকক যোগ দিয়াৰ কথাটোত মান্তি হৈছিল। ১৯১৮ চনৰ জুন মাহত প্ৰকাশিত 'যুদ্ধত যোগদানৰ বাবে আবেদন' শীৰ্ষক এক প্ৰচাৰপুস্তিকাত গান্ধীয়ে লিখিছিল, "এনে এটা অৱস্থা পাবলৈ আমি নিজকে প্ৰতিৰক্ষা দিয়াৰ ক্ষমতা লাভ কৰিব লাগিব। এই ক্ষমতাৰ বাবে অস্ত্ৰ তুলি লোৱাৰ আৰু ব্যৱহাৰ কৰাৰ সামৰ্থ প্ৰয়োজনীয়... অস্ত্ৰ ব্যৱহাৰৰ পূৰ্ণ সামৰ্থ্য পাবলৈ সৈনিক হিচাপে যোগদান কৰাৰ গত্যন্তৰ নাই।" ("To bring about suchastate of things we should have the ability to defend ourselves, that is, the ability to bear arms and to use them...If we want to learn the use of arms with the greatest possible despatch, it is our duty to enlist ourselves in the army.") অৱশ্যে ভাইচৰয়ৰ ব্যক্তিগত সচিবলৈ লিখা এক পত্ৰত অৱশ্যে গান্ধীয়ে নিশ্চিত কৰি দিছিল যে "ব্যক্তিগত পৰ্যায়ত তেওঁ বন্ধু বা শত্ৰু কাকোৱেই হত্যা বা আঘাত কৰিব নোৱাৰে।" ("personally will not kill or injure anybody, friend or foe.")\nযুদ্ধত যোগদানৰ বাবে গান্ধীয়ে জনোৱা সঁহাৰি দেখি তেখেতৰ অহিংস নীতিৰ প্ৰতি কিছু প্ৰশ্ন উঠিছিল। গান্ধীৰ বন্ধু 'চাৰ্লছ এণ্ড্ৰুজ'-এ লিখিছে, "ব্যক্তিগত ভাৱে গান্ধীৰ এই সিদ্ধান্ত আৰু সাধাৰণভাৱে তেখেতৰ নীতিৰ মাজৰ বিৰোধিতা মই কেতিয়াও মানি ল'ব নোৱাৰিলোঁ। এই একেটা কথাকে মই তেখেতৰ লগত মান্তি হ'ব পৰা নাই।" ("Personally I have never been able to reconcile this with his own conduct in other respects, and it is one of the points where I have found myself in painful disagreement.") মহাত্মা গান্ধীৰ ব্যক্তিগত সচিব মহাদেৱ দেশায়ে লিখিছে, 'গান্ধীজীৰ অহিংস নীতি আৰু যুদ্ধৰ যোগদানৰ আহবান এই দুটাৰ মাজত থকা পাৰ্থক্যৰ প্ৰশ্ন অকল সমসাময়িক সময়তে নহয়, আজিও আলোচিত হৈ আছে।' ("The question of the consistency between his creed of 'Ahimsa' (non-violence) and his recruiting campaign was raised not only then but has been discussed ever since.")\nএই পৱিত্ৰ স্থানত মই কওঁ যে যদি আপুনি 'হিন্দু ধৰ্ম'ক ৰক্ষা কৰিব বিচাৰিছে, তেন্তে অসহযোগেই হৈছে আপুনি আয়ত্ব কৰিবলগীয়া প্ৰথম আৰু অন্তিম পন্থা।' ("At this holy place, I declare, if you want to protect your 'Hindu Dharma', non-cooperation is first as well as the last lesson you must learn up.".\n'অসহযোগ আন্দোলনে' জনসাধাৰণক আকৰ্ষণ কৰিছিল আৰু সফল হৈছিল। কিন্তু ১৯২২ চনত উত্তৰ প্ৰদেশৰ 'চৌৰি চৌৰা'ত সংঘটিত এক হিংসাত্মক কাণ্ডৰ পাছত অসহযোগ আন্দোলন বন্ধ কৰি দিয়া হয়। গান্ধীয়ে বিশ্বাস কৰিছিল আন্দোলন লোৱা এই হিংসাত্মক মোৰে গান্ধীয়ে আৰম্ভ কৰা অহিংস কাৰ্যাৱলীক দুৰ্বল কৰি তুলিব। এনেদৰে গান্ধীয়ে তৃত্বীয় বাৰৰ বাবে হাতত লোৱা কাৰ্যসূচী বন্ধ কৰি দিছিল। এনেতে ১৯২২ চনৰ ১০ মাৰ্চ তাৰিখে ৰাজদ্ৰোহৰ অপৰাধত মহাত্মা গান্ধীক গ্ৰেপ্তাৰ কৰা হয় আৰু ৬ বছৰৰ বাবে কাৰদণ্ড দিয়া হয়। ১৮ মাৰ্চ তাৰিখে তেখেতৰ কাৰাবাসৰ আৰম্ভ হৈছিল। কিন্তু ২ বছৰ পাছত ১৯২৪ চনত 'এপেণ্ডিচাইটিছ' অপাৰেছনৰ বাবে গান্ধীক কাৰাবাসৰপৰা ৰেহাই দিয়া হয়।\n১৯২০-ৰ দশকৰ বেছিভাগ সময়েই মোহনদাস গান্ধী সক্ৰিয় ৰাজনীতিৰপৰা আঁতৰত আছিল। লোকচক্ষুৰপৰা আঁতৰি তেখেতে স্বৰাজ পাৰ্টি আৰু ভাৰতীয় জাতীয় কংগ্ৰেছৰ মাজত থকা বিভেদ আঁতৰ কৰি একলগ কৰাৰ প্ৰয়াস কৰি আছিল। ইয়াৰ লগতে তেওঁ অস্পৃশ্যতা, মাদক দ্ৰব্যৰ নিবাৰণ, অজ্ঞানতা আৰু দাৰিদ্ৰ দূৰ কৰাৰ বাবে চেষ্টা কৰিছিল। ১৯২৮ চনত তেখেত আকৌ সন্মূখ পটলৈ আহে। ইয়াৰ আগৰ বৰ্ষটোত ব্ৰিটিছে ছাৰ জন ছাইমনৰ নেতৃত্বত এখন সংবিধান সংশোধনী সমিতি গঠন কৰে। এই সমিতিত কোন ভাৰতীয়ক সদস্য লোৱা হোৱা নাছিল। এই কাৰণতে ভাৰতৰ ৰাজনৈতিক দলসমূহে এই সমিতিক অস্বীকাৰ কৰিছিল। ১৯২৮ চনত হোৱা কংগ্ৰেছৰ কলিকতা অধিবেশনত মহাত্মা গান্ধীৰ চেষ্টাত ব্ৰিটিছ শাসনে ভাৰতক অংগৰাজ্যৰ ([[:en:dominion|) মৰ্যদা দিয়াৰ দাবী তোলে, ইয়াৰ অন্যথা অন্য এক অসহযোগ আন্দোলন গঢ়ি তোলাৰ কথা ঘোষণা কৰে যাৰ লক্ষ্য হ'ব ভাৰতৰ পূৰ্ণ স্বাধীনতা। কংগ্ৰেছৰ ডেকা নেতা সুভাষ চন্দ্ৰ বসু আৰু জৱাহৰলাল নেহৰুৱে পূৰ্ণ স্বাধীনতাৰ বাবে আন্দোলন কৰাৰ পক্ষপাতী আছিল। কিন্তু গান্ধীয়ে তেওঁলোকক সৈমান কৰাবলৈ সক্ষম হয়, কিন্তু আন্দোলনৰ বাবে তেখেতে নিজে বিচৰা অপেক্ষাৰ দুবছৰৰ পৰিৱৰ্তে এবছৰ কৰে।\nনাৰীৰ অংশগ্ৰহন[সম্পাদনা কৰক]\nঘৰুৱা ব্যৱহাৰত নিমখৰ দৈনন্দিন প্ৰয়োজনীয়তাৰ বাবে স্ত্ৰীসকলো এই সত্যাগ্ৰহৰ প্ৰতি আকৰ্ষিত হৈছিল। গান্ধীয়ে নাৰীসকলৰ অংশগ্ৰহন পোষকতা কৰিছিল; তেখেতে কৈছিল: "মহিলাসকলে মোকো তেওঁলোকৰ মাজৰে এজন বুলি ভাবিব পাৰিছে।"("the women have come to look upon me as one of themselves.") গান্ধীয়ে নাৰীৰ বিৰূদ্ধে প্ৰচলিত সংস্কাৰ পৰ্দা প্ৰথা, বাল্য বিবাহ, অস্পৃশ্যতা আৰু সতীদাহৰ বিৰোধ কৰিছিল। লোণ সত্যাগ্ৰহ আৰু বিদেশী দ্ৰৱ্য বৰ্জন আন্দোলনৰ বাবে তেওঁ মহিলা কৰ্মী নিয়োগ কৰিছিল। মহাত্মা গান্ধীৰ এই মতবাদে ভাৰতীয় নাৰীসকলৰ মনত আত্মসন্মানবোধ জগাই তোলাৰ লগতে ভাৰতীয় সমাজৰ মুখ্য ধাৰাত নাৰীক সন্মানীয় স্থান দিছিল।\n১৯২০ৰ দশকত কংগ্ৰেছে গান্ধীয়ে এগৰাকী ত্ৰাণকৰ্তা অৱতাৰৰৰ (messiah) ৰূপত তুলি ধৰিছিল। এই নীতিয়ে সাধাৰণ ভাৰতীয় কৃষকসকলক অহিংসা আন্দোলৰ প্ৰতি আগ্ৰহান্বিত কৰাত সহায় কৰিছিল। ভাৰতৰ বহুতো গাঁৱত প্ৰদৰ্শিত নাট-ভাওনাত গান্ধীক অতীজৰ ভাৰতীয় বীৰসকলৰ নৱজন্মৰ ৰূপ হিচাপে প্ৰদৰ্শন কৰাৰ লগতে কেতিয়াবা দেৱতাৰ ৰূপতো তুলি ধৰিছিল। ভাৰতৰ অশিক্ষিত সকলৰ মাজত এনে নাটবোৰে ব্যাপক প্ৰভাৱ পেলাইছিল। এনে নাটৰ বাহিৰেও ৰচিত গীত-মাত, কংগ্ৰেছে অনুস্থিত কৰা ধৰ্মীয় সভা আদিত মোহনদাস গান্ধীক এনে অৱতাৰী ৰূপত আলোচনা কৰা হৈছিল। ইয়াৰ আধৰতে গান্ধী সাধাৰণ লোকৰ মানত এক লোকবীৰত পৰিণত হৈছিল, লগতে কংগ্ৰেছ দল গান্ধীৰ পৱিত্ৰ অস্ত্ৰ হিচাপে পৰিগণিত হৈছিল।\nঅৱশেষত ব্ৰিটিছ চৰকাৰে মহাত্মা গান্ধীৰ লগত আলোচনাত মিলিত হ'বলৈ মান্তি হয়। এই আলোচনাৰ মৰ্মে লৰ্ড এডৱাৰ্ড আৰউইন আৰু মহাত্মা গান্ধীৰ মাজত মাৰ্চ, ১৯৩১-ত গান্ধী-আৰউইন চুক্তি সম্পাদিত হয়। এই চুক্তি মৰ্মে ব্ৰিটিছ চৰকাৰে আইন অমান্য আন্দোলন বন্ধ কৰাৰ বিনিময়ৰ সকলো ৰাজনৈতিক বন্দীকে মুকলি কৰি দিবলৈ সন্মত হয়। এই চুক্তিৰ আধাৰতে মহাত্মা গান্ধীক লণ্ডনত অনুস্থিত ঘূৰণীয়া মেজমেললৈ আমন্ত্ৰণ কৰা হয়। এই মেলত মহাত্মা গান্ধী ভাৰতীয় জাতীয় কংগ্ৰেছৰ একমাত্ৰ প্ৰতিনিধি আছিল। অৱশ্যে এই ঘূৰণীয়া মেজমেলৰপৰা গান্ধী আৰু জাতীয়তাবাদী নেতাসকলে হতাশ হৈ উভতিব লগীয়া হয়। এই মেলত ক্ষমতাৰ সালসনিৰ কোনো আলোচনা হোৱাৰ সলনি ভাৰতত থকা ৰাজ্যসমূহৰ ৰাজপুত্ৰ আৰু সংখ্যালঘূসকলৰ বিষয়েহে আলোচনা কৰা হৈছিল। লৰ্ড ৱেলিংটনে ভাৰতৰ জাতীয়তাবাদী নেতাসকলৰ প্ৰতি উগ্ৰ মোনোভাৱ প্ৰদৰ্শন কৰে আৰু জাতীয়তাবাদী আন্দোলন মষিমূৰ কৰাৰ বাবে নতুন পন্থা গ্ৰহন কৰ। মহাত্মা গান্ধীক আকৌ গ্ৰেপ্তাৰ কৰি অনুগামীসকলৰপৰা আঁতৰত ৰখাৰ প্ৰয়াস কৰে। কিন্তু চৰকাৰৰ এই চেষ্টা সফল নহ'ল।\n১৯৩৩ চনৰ ৮ মে তাৰিখে গান্ধীয়ে আত্মাশুদ্ধিৰ বাবে ২১ দিনীয়া অনশন কৰে, আৰু এবছৰ জোৰা হৰিজন আন্দোলনৰ আৰম্ভণি কৰে। অৱশ্য দলিত সমাজৰ সকলোৱে এই আন্দোলন সমৰ্থন কৰা নাছিল। আম্বেদকাৰে গান্ধীয়ে আখ্যা দিয়া 'হৰিজন' শব্দৰ বিৰোধিতা কৰিছিল আৰু কৈছিল যে দলিতসকল সামাজিক ভাৱে পৈণত হোৱা নাই আৰু উন্নত জাতিৰ লোকসকলে দলিত সকলৰ ওপৰত 'সদাশয় স্বৈৰাচাৰ'ৰ (paternalistic) ভূমিকা লৈ আহিছে। আম্বদেকাৰ আৰু তেখেতৰ সমৰ্থকসকলে বিশ্বাস কৰিছিল যে গান্ধীয়ে দলিতসকলৰ ৰাজনৈতিক অধিকাৰক অৱজ্ঞা কৰি আহিছে। ১৯২৪-২৫ চনত দলিতসকলে মন্দিৰত পূজা-অৰ্চনা কৰাৰ অনুমতি বিচাৰি কৰা আন্দোলনত গান্ধীয়ে সমৰ্থন কৰা নাছিল। আম্বেদকাৰে গান্ধীক 'শঠ আৰু বিশ্বাসৰ অযোগ্য' (devious and untrustworthy) বুলি অভিহিত কৰিছিল। জন্মসূত্ৰে গান্ধী বৈশ্য সম্প্ৰদায়ৰ আছিল যদিও তেওঁ নিজকে দলিতসকলৰ প্ৰতিনিধি হিচাপে যোগ্য বুলি বিবেচনা কৰিছিল। গান্ধী আৰু আম্বেদকাৰৰ মাজত মতবিৰোধ প্ৰায়েই হৈ থাকিছিল, কাৰণ আম্বেদকাৰে দলিতসকলক হিন্দু সম্প্ৰদায়ৰ বাহিৰলৈ নিব বিচাৰিছিল। আনহাৰে গান্ধীয়ে অস্পৃশ্যতাকে দূৰ কৰি হিন্দুত্বক শক্তিশালী কৰিবলৈ বিচাৰিছিল। আম্বেদকাৰে গান্ধীৰ আন্দোলন অত্যন্ত ধীৰ গতিৰ বুলি অভিযোগ কৰিছিল, আনহাতে হিন্দু ৰক্ষণশীল সকলে গান্ধীয়ে শাস্ত্ৰৰ বাণী অৱজ্ঞা কৰি হিন্দু ধৰ্মৰ বিপথে যোৱা বুলি অভিযোগ কৰিছিল। ৰামচন্দ্ৰ গুহই ২০১ চনত মন্তব্য দিয়ে যে "আদৰ্শবাদীসকলে এই পুৰণি শত্ৰুতাক এতিয়াও কঢ়িয়াই লৈ ফুৰিছে আৰু ইয়াৰ বাবেই বৰ্তমানৰ আম্বেদকাৰৰ অনুগামী ৰাজনৈতিক নেতাসকলে গান্ধীক খলনায়কলৈ ৰূপান্তৰ কৰিছে।" ("Ideologues have carried these old rivalries into the present, with the demonization of Gandhi now common among politicians who presume to speak in Ambedkar’s name." ৰামচন্দ্ৰ গুহৰ মতে গান্ধী আৰু আম্বেদকাৰৰ কৰ্মই পৰিপূৰকৰ কাম কৰিছিল। গান্ধীয়ে প্ৰায়েই আম্বেদকাৰৰ প্ৰশংসা কৰিছিল।\nজৱাহৰলাল নেহৰুৰ সভাপতিত্বত ১৯৩৬ চনত লক্ষ্নৌত অনুষ্ঠিত কংগ্ৰেছ অধিবেশনত গান্ধীয়ে আকৌ সক্ৰিয় ৰাজনীতিত অংশ গ্ৰহন কৰে। ভাৰতৰ ৰাজনৈতিক ভৱিষ্যতৰ বাবে গুণা-গঁথা কৰি থকাৰ সলনি গান্ধীয়ে পূৰ্ণ স্বাধীনতাৰ বাবে কাৰ্য্যসূচী লোৱাৰ পোষকতা কৰিছিল, কিন্তু তেখেতে কংগ্ৰেছে সমাজবাদক নিজৰ লক্ষ্য হিচাপে গ্ৰহন কৰাত আপত্তি কৰা নাছিল। ১৯৩৮ চনত কংগ্ৰেছৰ সভাপতিৰ পদত অধিস্থিত হোৱা [[সুভাষ চন্দ্ৰ বসু]ৰ লগত গান্ধীৰ মতানৈক্য ঘটিছিল। সুভাষ বসুৱে অহিংস প্ৰতিবাদৰ নীতিত বিশ্বাস ৰখা নাছিল। মহাত্মা গান্ধীয়ে সমৰ্থন নকৰিলেও সুভাষ চন্দ্ৰ বসু দ্বিতীয় বাৰৰ বাবেও কংগ্ৰেছৰ সভাপতি নিৰ্বাচিত হয়। মহাত্মা গান্ধীৰ সমৰ্থিত প্ৰাৰ্থী ডা. পট্টভি সীতাৰামায়া সুভাষ বসুৰ হাতত পৰাজিত হয়। কিন্তু গান্ধীৰ নীতি অমান্য কৰাৰ বাবে কংগ্ৰেছ দলৰ নেতাসকলে সুভাষ বসুৰ বিৰোধিতা কৰি সদস্য পদৰপৰা ইস্তাফা দিয়ে। এই প্ৰতিবাদৰ ফলস্বৰূপে সুভাষ চন্দ্ৰ বসুৱে পদত্যাগ কৰে। পট্টভি সীতাৰামায়াৰ পৰাজয় গান্ধীয়ে নিজৰ পৰাজয় বুলি উল্লেখ কৰে।\n১৯৩৯ চনত আৰম্ভ হোৱা দ্বিতীয় বিশ্বযুদ্ধত মহাত্মা গান্ধীয়ে ব্ৰিটিছৰ প্ৰতি প্ৰথমে "অহিংস নৈতিক সমৰ্থন" আগবঢ়াইছিল। কিন্তু কংগ্ৰেছৰ অন্যান্য নেতাসকলে ব্ৰিটিছসকলে নিজাববীয়াকৈ ভাৰতকো বিশ্বযুদ্ধৰ অংশীদাৰ কৰাত আপত্তি কৰিছিল। কাৰণ ব্ৰিটিছে ভাৰতৰ প্ৰতিনিধিৰ মতামত অবিহনেই ভাৰতক বিশ্বযুদ্ধৰ অংশীদাৰ কৰিছিল। ইয়াৰ প্ৰতিবাদত সকলো কংগ্ৰেছ নেতাই বিধায়িনী সদস্য পদৰপৰা ইস্তাফা দিয়ে। দিঘলীয়া মন্থনৰ পাছত গান্ধীয়ে ঘোষণা কৰে যে ভাৰত এই যুদ্ধৰ অংশীদাৰ হ'ব নোৱাৰে, কাৰণ জাতীয় স্বাধীনতা অক্ষুণ্ণ ৰখাৰ বাবে হোৱা এই বিশ্বযুদ্ধত লিপ্ত ইংলেণ্ডে ভাৰতৰ স্বাধীনতাৰ দাবী মানি লোৱা নাই। যুদ্ধ আগবঢ়াৰ লগে লগে গান্ধীয়ে স্বাধীনতাৰ দাবীও প্ৰবল কৰি তোলে আৰু ব্ৰিটিছে 'ভাৰত ত্যাগ' কৰিব লাগিব বুলি 'গোৱালিয়া পুখুৰী মৈদান'ত অনুষ্ঠিত এখন সভাত ঘোষণা কৰে। 'ভাৰত ত্যাগ আন্দোলন' কংগ্ৰেছ দল আৰু মহাত্মা গান্ধীৰ চূড়ান্ত আন্দোলন আছিল য'ত ভাৰতৰপৰা ব্ৰিটিছক সম্পূৰ্ণৰূপে খেদি পঠিওৱাৰ আহ্বান জনোৱা হৈছিল।\n১৯৪২ চনত গান্ধীয়ে অহিংস আন্দোলনৰ পোষকতা কৰিও মন্তব্য দিয়ে যে টুকুৰা-টুকুৰ ভাৱে সংঘটিত হিংসাত্মক কাৰ্যকলাপে আন্দোলনটোক স্থবিৰ কৰি নোতোলে, প্ৰকৃত অৰাজকতাতকৈ ব্ৰিটিছ প্ৰশাসনে সৃষ্টি কৰা 'নিয়মাধীন অৰাজকতা' (ordered anarchy) বেছি ভয়াবহ।("ordered anarchy" of "the present system of administration" was "worse than real anarchy.") ইয়াৰ পাছতেই গান্ধীয়ে সকলো কংগ্ৰছকৰ্মী আৰু ভাৰতীয়ক পূৰ্ণ স্বাধীনতাৰ দাবীত অহিংস পন্থা অৱলম্বন কৰি 'কৰো য়া মৰোঁ' নীতিৰে আগবাঢ়িবলৈ আহ্বান জনায়।\n"মহাত্মা গান্ধীয়ে কেতিয়াও ব্ৰিটিছ শাসিত ভাৰতবৰ্ষৰ বিভাজন সমৰ্থন বা গ্ৰহন কৰা নাছিল ... কিন্তু তেওঁ বেছ পলমকৈহে ধৰিব পাৰিছিল যে তেওঁৰ নিকটতম সহকৰ্মী আৰু অনুগামীসকল আদৰ্শতকৈ ক্ষমতাৰ প্ৰতিহে বেছি লালায়িত আছিল, আৰু তেখেতৰ নিজস্ব দৰ্শনো এই ধাৰণাৰ দ্বাৰা ভ্ৰমিত আছিল যে তেখেতে নেতৃত্ব দিয়া ভাৰতৰ স্বাধীনতা সংগ্ৰাম অহিংস আছিল।"\nসৰু কালত গান্ধীয়ে পৰীক্ষামূলকভাৱে মাংস খায়। ইয়াৰ কাৰণ হয়তো তেওঁৰ বংশগত কৌতুহল বা তেওঁৰ বন্ধু শেখ মেহতা। নিৰামিষভোজনৰ ধাৰণাটো হিন্দু আৰু জৈন ধৰ্মত গভীৰভাৱে বিদ্যমান আৰু সেই সময়ত গুজৰাটৰ বেছিভাগ হিন্দু লোকেই আছিল নিৰামিষাহাৰী। গান্ধীৰ পৰিয়ালো ইয়াৰ ব্যতিক্ৰম নাছিল। লণ্ডনলৈ পঢ়িবলৈ যোৱাৰ আগত গান্ধীয়ে তেওঁৰ মাক পুতলি বাই আৰু খুড়াক বেচাৰ্জীৰ সন্মুখত প্ৰতিজ্ঞাবদ্ধ হয় যে, তেওঁ মাংস, মদ আৰু নাৰীসংগৰপৰা আঁতৰত থাকিব। তেওঁ এই প্ৰতিজ্ঞা আখৰে আখৰে পালন কৰিছিল আৰু খাদ্যাভ্যাসসম্পৰ্কে এক দৰ্শন লাভ কৰিছিল। গান্ধী পিছৰ জীৱনকালত এজন সম্পূৰ্ণ নিৰামিষাহাৰী হৈ উঠে। তেওঁ London vegetarian Societyৰ সভ্য হয় আৰু ছোছাইটিৰ পত্ৰিকা The Vegetarianত নিৰামিষভোজনৰ সম্পৰ্কে বহুকেইটা প্ৰৱন্ধ লিখে। ইয়াৰ উপৰিও তেওঁ The Moral Basis of Vegetarianism নামৰ এখন গ্ৰন্থ লিখি উলিয়ায়।\nগান্ধীৰ ১৬ বছৰ বয়সত তেওঁৰ দেউতাক ভীষণ অসুস্থ হৈ পৰে, আৰু অসুস্থ হোৱাৰ এই সময়ছোৱা গান্ধীয়ে দেউতাকৰ কাষত কটায়। এনিশা গান্ধীৰ খুড়াকে দেউতাকৰ ওচৰত থাকি গান্ধীক বিশ্ৰামৰ সুযোগ প্ৰদান কৰে। তেওঁ তেওঁৰ শোৱনিকোঠাত গৈ পত্নীৰ সৈতে প্ৰণয়ত লিপ্ত হয়। অলপ পাছতে এজন কৰ্মচাৰীয়ে গান্ধীক তেওঁৰ দেউতাকৰ মৃত্যুৰ সংবাদ জনায়। তেওঁ এই ঘটনাটোত দুগুণ লজ্জা পায় আৰু ইয়ে তেওঁক ১৬ বছৰ বয়সতে বিবাহিত হোৱা সত্বেও ব্ৰহ্মচাৰী হ'বলৈ বাধ্য কৰে। গান্ধীয়ে ব্ৰহ্মচৰ্যক ঈশ্বৰৰ সান্নিধ্য লাভ আৰু আত্মোপলব্ধিৰ পন্থা হিচাপে গ্ৰহণ কৰিছিল। গান্ধীৰ মতে ব্ৰহ্মচৰ্যৰ অৰ্থ "চিন্তা, বাক্য আৰু কৰ্মৰ নিয়ন্ত্ৰণ"।\nহিন্দুত্বই মোক পূৰ্ণৰূপে তৃপ্তিদান কৰে, মোৰ সত্তাক পৰিপূৰ্ণ কৰে...। যেতিয়া মনত সংশয় জন্মে, যেতিয়া হতাশাই মোক আগুৰি ধৰে, আৰু যেতিয়া মই দিগন্তত এক বিন্দু পোহৰো দেখা নাপাওঁ, তেতিয়াই মই ভাগৱত গীতাৰ ফালে চাওঁ, আৰু নিজকে শান্ত কৰাৰ কাৰণে একোটা পংক্তি বিচাৰোঁ, আৰু মই অনতিপলমে অত্যধিক কষ্টৰ মাজতো সুখ অনুভৱ কৰোঁ। মই ভাগৱত গীতাৰ শিক্ষাৰ ওচৰত কৃতজ্ঞ।\nনতুন দিল্লীত অৱস্থিত মহাত্মা গান্ধীৰ বাসভৱন গান্ধী স্মৃতি।)\nযদি খ্ৰীষ্টান ধৰ্মক নিখুঁত আৰু সৰ্বশ্ৰেষ্ঠ বুলি মানি ল'ব নোৱাৰি, তেন্তে হিন্দু ধৰ্মকো নিখুঁত আৰু সৰবশ্ৰেষ্ঠ বুলি ক'ব নোৱাৰি। হিন্দু ধৰ্মৰ ত্ৰুটিবিলাক মোৰ দৃষ্টিগোচৰ হৈছে। যদি অস্পৃশ্যতা হিন্দু ধৰ্মৰে অংশ হয়, ই এই ধৰ্মৰ এটি বেয়া অংশ। বেদবাক্যবিলাক ঈশ্বৰৰ অনুপ্ৰাণিত উক্তি বোলাৰ কাৰণ কি? যদি এইবিলাক ঈশ্বৰ অনুপ্ৰাণিত হয়, তেন্তে বাইবেল বা কোৰাণ কিয় নহয়? খ্ৰীষ্টান বন্ধুৱে যেনেদৰে মোক ধৰ্মান্তৰিত কৰাৰ প্ৰবল চেষ্টা কৰিছিল, ঠিক তেনেদৰে মুছলিম বন্ধুৱেও কৰিছিল। আব্দুল্লা শেঠে ইছলাম ধৰ্ম চৰ্চা কৰিবলৈ মোক প্ৰৰোচিত কৰিছিল আৰু সকলো সময়তে এই ধৰ্মৰ সৌন্দৰ্য বৰ্ণনা কৰি থাকে। যেতিয়া আমাৰ নৈতিক ভিত্তি হেৰাই যায়, তেতিয়া ধাৰ্মিক হৈ একো লাভ নাই। উদাহৰণস্বৰূপে মিছলীয়া, নিৰ্দয় আৰু আত্মসংযমহীন লোকে ঈশ্বৰ তেওঁৰ সৈতে আছে বুলি দাবী কৰিব নোৱাৰে।\nগৱেষণাপত্ৰৰ প্ৰৱন্ধ[সম্পাদনা কৰক]\n"https://as.wikipedia.org/w/index.php?title=মোহনদাস_কৰমচান্দ_গান্ধী&oldid=205653"ৰ পৰা সংকলিত\nএই পৃষ্ঠাখন ০৩ অক্টোবৰ, ২০১৯ তাৰিখে ১৬:৪১ বজাত অন্তিম সংশোধন কৰা হৈছিল।


LPG Gas Cylinder: মাত্ৰ ৯ টকাতে লাভ কৰিব গেছ চিলিণ্ডাৰ, LPG চিলিণ্ডাৰ বুকিঙত ৮০০ টকা পৰ্যন্ত ৰেহাই!Getalpg gas cylinder at just9rupees by booking through paytm, গ্রাহকরা ৩১ মে পর্যন্ত এই অফারের সুবিধা পাবেন ৷ পেটিএম এই অফারের নাম ‘ফার্স্ট টাইম’ দেওয়া হয়েছে ৷ দেখে নিন কীভাবে মিলবে এই সুবিধা ৷– News18 assam\nHome » photogallery » lifestyle »LPG Gas Cylinder: মাত্ৰ ৯ টকাতে লাভ কৰিব গেছ চিলিণ্ডাৰ, LPG চিলিণ্ডাৰ বুকিঙত ৮০০ টকা পৰ্যন্ত ৰেহাই!\nLPG Gas Cylinder: মাত্ৰ ৯ টকাতে লাভ কৰিব গেছ চিলিণ্ডাৰ, LPG চিলিণ্ডাৰ বুকিঙত ৮০০ টকা পৰ্যন্ত ৰেহাই!\nLPG Gas Cylinder: জানি লওক এই সুবিধা কেনেদৰে লাভ কৰিব\n| May 07, 2021, 20:24 IST\nএকেৰাহে দাম বাঢ়ি আছে গেছ চিলিণ্ডাৰৰ। তাৰ মাজতে Paytm-ৰ পৰা মাত্ৰ ৯ টকাত গেছ চিলিণ্ডাৰ বুকিং কৰাৰ সুবৰ্ণ সুযোগ। গ্ৰাহকে ৩১ মে পৰ্যন্ত এই অফাৰৰ সুবিধা লাভ কৰিব। Paytmৰ এই অফাৰৰ নাম ফাষ্ট টাইম ৰখা হৈছে। জানি লওক কিদৰে লাভ কৰিব এই সুবিধা।\nএই অফাৰৰ সুবিধা কেৱল সেইসকল গ্ৰাহকেহে লাভ কৰিব যিসকলে Paytmৰ জৰিয়তে গেছ বুকিং কৰে। গেছ বুকিঙৰ পেমেণ্ট Paytmৰ জৰিয়তে কৰিলে ৮০০ টকাৰ স্ক্ৰাচ কাৰ্ড লাভ কৰিব। ইয়াত ১০ টকাৰ পৰা ৮০০ টকা পৰ্যন্ত কেচ বেক পোৱাৰ সুযোগ ৰৈছে।\nকিদৰে লাভ কৰিব এই সুবিধা-- প্রথমে ফোনত Paytm App ডাউনলোড কৰিব লাগিব।\n--ইয়াৰ পিছত Paytm ত গৈ Show more-ত ক্লিক কৰিব লাগিব।\n--এইবাৰ 'recharge and pay bills' ত ক্লিক কৰিব লাগিব।\n--ইয়াৰ পিছত 'bookacylinder' অপশ্যন খুলি যাব।\n--ভাৰত গেছ, এইচ পি গেছ আৰু ইণ্ডেনৰ ভিতৰত নিজেরৰ গেছ প্ৰভাইডাৰ চিলেক্ট কৰক।\n-- ৰেজিষ্টাৰ্ড মোবাইল নম্বর বা এলপিজি আইডি দিব লাগিব।\n--ইয়াৰ পিছত পেমেন্ট অপশ্যন দেখিব।\n-- পেমেন্ট কৰাৰ পূৰ্বে অফাৰত গৈ 'FIRSTLPG' প্ৰোমো কড ডিব লাগিব।\nকেচবেকৰ এই অফাৰ গ্ৰাকৰে লাভ কৰিব ৩১ মে পৰ্যন্ত। বুকিং কৰাৰ ২৪ ঘণ্টাৰ ভিতৰত লাভ কৰিব কেচবেকৰ স্ক্ৰাচ কাৰ্ড। ৭ দিনৰ ভিতৰত স্ক্ৰাচ কাৰ্ড ব্যৱহাৰ কৰিব লাগিব গ্ৰাহকে।


Cauliflower Health Benefit: Amazing facts about this winter vegetable know details| ওজন কমায়, পৰিবলৈ নিদিয়ে বয়সৰ চাপ! চাওক ফুলকবিৰ কিমান গুণ– News18 assam\nHome » photogallery » health-well-being »Cauliflower Health Benefits: ওজন কমায়, পৰিবলৈ নিদিয়ে বয়সৰ চাপ! চাওক ফুলকবিৰ কিমান গুণ\nCauliflower Health Benefits: ওজন কমায়, পৰিবলৈ নিদিয়ে বয়সৰ চাপ! চাওক ফুলকবিৰ কিমান গুণ\nCauliflower Health Benefits: ফুলকবি খোৱাৰ আন এটা উপকাৰিতা হ’ল হাওঁফাওঁ ৰক্ষা কৰা। হাওঁফাওঁৰ ৰোগ বৃদ্ধিৰ বাবে দায়ী ভয়ংকৰ বিজাণুসমূহ ফুলকবি খোৱাৰ যোগেদি সহজে প্ৰতিৰোধ কৰিব পৰা যায়।\n| December 12, 2021, 17:26 IST\nএতিয়া গোটেই বছৰটোতে বজাৰত ফুলকবি পোৱা যায়। কিন্তু শীতকাল মানেই ফুলকবিৰ বতৰ। ভাৰতীয়সকলৰ খুবেই প্ৰিয় ফুলকবি। খাবলৈ সোৱাদেই নহয় ফুলকবিৰ আছে বহু গুণাগুণ।\nফুলকবিত থকা ছালফাৰ সুস্বাস্থ্য ধৰি ৰখাৰ বাবে উপকাৰী। নানা গুণেৰে ভৰপূৰ এই পাচলি ৰোগ প্ৰতিৰোধক হিচাপে খুব উপকাৰী। জানি লওক ফুলকবিৰ গুণ সম্পৰ্কে।\nফুলকবিত এনে কিছু উপাদান আছে যিয়ে কেন্সাৰৰ দৰে দুৰাৰোগ্য ব্যাধিৰ প্ৰতিৰোধত সহায় কৰে। ফুলকবিত থকা ছালফোৰাফেন উপাদানে কেন্সাৰৰ ষ্টেম চেল ধ্বংস কৰাত সহায় কৰে। তাৰ লগতে বিভিন্ন ধৰণৰ টিউমাৰৰ বৃদ্ধি প্ৰতিহত কৰে।\nহৃদপিণ্ডভালে ৰাখিবলৈ ফুলকবিয়ে সহায় কৰে। বহুতেই নাজানে যে ফুলকবিত থকা ছালফোৰাফেন উপাদানে ৰক্তচাপ হ্ৰাস কৰে আৰু কিডনী ভালে ৰাখে। তাৰ উপৰি ধমনীৰ ভিতৰত প্ৰদাহ ৰোধ কৰাতো সহায় কৰে এই উপাদানে।\nফুলকবিৰ আন এটা গুণ হ’ল ৰক্তচাপ নিয়ন্ত্ৰণত ৰখা। যিসকলে ডায়েবেটিছ আৰু উচ্চ ৰক্তচাপজনিত সমস্যাত ভুগি থাকে, তেওঁলোকে ফুলকবি খোৱাৰ তালিকাত ৰাখিবলৈ দ্বিধাবোধ নকৰিব।\nফুলকবি খোৱাৰ আন এটা উপকাৰিতা হ’ল হাওঁফাওঁ ৰক্ষা কৰা। হাওঁফাওঁৰ ৰোগ বৃদ্ধিৰ বাবে দায়ী ভয়ংকৰ বিজাণুসমূহ ফুলকবি খোৱাৰ যোগেদি সহজে প্ৰতিৰোধ কৰিব পৰা যায়। সেয়ে হাওঁফাওঁ ভালে ৰাখিবলৈ ফুলকবি খাব পাৰে নিয়মিত।\nনিয়মিত ফুলকবি খালে দেহৰ প্ৰয়োজনীয় পুষ্টিৰ চাহিদা পূৰণ হয়। ফুলকবিত প্ৰচূৰ ভিটামিন চি থাকে। ইয়াৰ উপৰি শৰীৰৰ বাবে উপকাৰী ভিটামিন কে, ভিটামিন বি৬, প্ৰটিন, মেগনেচিয়াম, ফছফৰাছ, ফাইবাৰ, পটাচিয়াম আৰু মেংগানিজ থাকে। শৰীৰ সুস্থ আৰু কৰ্মক্ষম কৰি ৰখাৰ বাবে সঠিক পৰিমাণে যি পুষ্টিৰ প্ৰয়োজন তাৰ বহুখিনি যোগান ধৰিব পাৰে এই পাচলিয়ে।\nফুলকবিত থকা ভিটামিন–বিয়ে মস্তিষ্কৰ বিকাশত গুৰুত্বপূৰ্ণ ভূমিকা পালন কৰে। স্মৃতিশক্তি বৃদ্ধি আৰু দ্ৰুত শিক্ষণত সহায় কৰে।


ভাৰতীয় জনগাঁথনি আৰু উৰ্বৰতা হাৰ – এক অৱলোকন- ড. আৰমান উল্লাহ মুজাদ্দাদী - সাহিত্য ডট অৰ্গ\nভাৰতীয় জনগাঁথনি আৰু উৰ্বৰতা হাৰ – এক অৱলোকন- ড. আৰমান উল্লাহ মুজাদ্দাদী\nভাৰতবৰ্ষৰ বৰ্তমান জনসংখ্যা ১৩০ কোটি অতিক্ৰম কৰিছে। এই ক্ৰমবৰ্ধমান জনসংখ্যা নিয়ন্ত্ৰণ কৰিবলৈ ভাৰত চৰকাৰৰ বিভিন্ন পৰিকল্পনাসমূহ কিমান ফলপ্ৰসূ হৈছে তাৰ উমান লোকপিয়ল আৰু সময়ে সময়ে চৰকাৰীভাৱে হাতত লোৱা কিছুমান জৰীপৰ মাধ্যমেৰে পোৱা যায়। এনে এটি জৰীপ হল অৰ্থনৈতিক জৰীপ (Economic Survey)। শেষতীয়া অৰ্থনৈতিক জৰীপৰ (Economic Survey ২০১৮-১৯) প্ৰতিবেদন ১৯১৯ চনৰ জুলাই মাহৰ চাৰি তাৰিখে সংসদত উপস্থাপন কৰা হৈছিল। এই প্ৰতিবেদনত কোৱা হৈছে যে অহা দুটা দশকত ভাৰতবৰ্ষত জনসংখ্যা বৃদ্ধিৰ(population growth) হাৰ ক্ষিপ্ৰ গতিৰে হ্ৰাস হ’ব যাৰ লগত সংশ্লিষ্ট থাকিব এইকেইটা চিন্তনীয় বিষয়, য্থা\n১. ভাৰতীয় জনগাঁথনিৰ ধাৰা (demographic trend)অহা দুটা শতিকাত বিপজ্জনকভাবে পৰিবৰ্তন হব আৰু যুৱপ্ৰজন্মৰ (০ ৰ পৰা ১৯ বছৰ বয়সলৈ) জনসংখ্যা (যি ২০১১ চনত মোট জনসংখ্যাৰ ৪১ শতাংশ আছিল)২০৪১ চনত মুঠ জনসংখ্যাৰ ২৫ শতাংশলৈ হ্ৰাস পাব।\n২. বয়োজেষ্ঠ্যসকলৰ (৬০ বছৰ আৰু তাৰ উৰ্ধ্ব) জনসংখ্যা ক্ষিপ্ৰ গতিৰে বাঢ়িব, এই জনসংখ্যা (যি ২০১১ চনত মোট জনসংখ্যাৰ ৮.৫ শতাংশ আছিল) ২০৪১ চনত মোট জনসংখ্যাৰ ১৬ শতাংশ হ’বগৈ।\nইয়াৰ মূল কাৰণ হৈছে দেশৰ মুঠ উৰ্বৰতা হাৰ (Total Fertility Rate) ক্ৰমশঃ নিম্নগামী হোৱা পৰিঘটনাটো। কোনো এক জাতিৰ জনগাঁথনি বৰ্তি থাকিবলৈ হ’লে মুঠ উৰ্বৰতা হাৰ প্ৰতিষ্ঠাপন স্তৰৰ(replacement level)ওপৰত থাকিব লাগে আৰু এই স্তৰ ২.১ (সন্তান প্ৰতি মহিলা) বুলি আন্তৰ্জাতিকভাৱে গ্ৰহণ কৰা হৈছে। ভাৰতৰ মুঠ উৰ্বৰতা হাৰ ১৯৮১ চনত আছিল ৪.৫ আৰু দেখা গৈছে যে ২০১৬ চনত এই হাৰ কমি গৈ ২.২ পাইছেগৈ আৰু যাৰ দ্বাৰা ভাৰতে বিশ্বৰ মোট উৰ্বৰতা হাৰ তালিকাত ১০২ তম স্থান দখল কৰিছে। উল্লেখযোগ্য যে এই তালিকাত উৰ্ধতন স্থানত অতি নিম্ন উৰ্বৰতা হাৰ বিশিষ্ট দেশবোৰ আছে।\nদেশৰ প্ৰায় সকলোবোৰ ৰাজ্যতে মুঠ উৰ্বৰতা হাৰ প্ৰতিষ্ঠাপন স্তৰৰ পৰা ক্ৰমান্বয়ে নিম্নগামী হৈ যাব ধৰিছে (তালিকা ১ দ্ৰষ্টব্য)। সাধাৰণ দৃষ্টিত য্দিও এইয়া জনসংখ্যা নিয়ন্ত্ৰণৰ দিশত এক বাঞ্ছনীয় অগ্ৰগতি, গভীৰভাৱে পৰ্যবেক্ষণ কৰিলে ইয়াৰ কিছুমান নেতিবাচক দিশো চকুত ধৰা পৰে। তাৰ আগতে আমি জানি লব লাগিব মুঠ উৰ্বৰতা হাৰৰ বিশয়ে।\nমুঠ উৰ্বৰতা হাৰ কি?\nমুঠ উৰ্বৰতা হাৰ বা টি এফ আৰ (TFR) হ’ল মানক জনগাঁথনি সূচক বা সংকেতক। আন কথাত ই হৈছে শিশুৰ গড় সংখ্যা, যি প্ৰতিগৰাকী মহিলাই নিজৰ সন্তান জন্মদান বয়স ১৫-৪৯ বছৰলৈকে জন্ম দিব পাৰে। সেয়া বিশ্লেষণ কৰিবলৈকে এই সূচক আন্তৰ্জাতিকভাৱে ব্যৱহাৰ কৰা হয় আৰু ইয়াৰ ভিত্তি ৰখা হয় বৰ্তমান জন্ম প্ৰবৃত্তিৰ ওপৰত। ইয়াৰ গণনা কৰা হয় ১৫ বছৰৰ পৰা আৰম্ভ কৰি ৪৯ বছৰ বয়সৰ মহিলাৰ পাঁচ বছৰ বয়সৰ অন্তৰালৰ ৭টা গ্ৰুপত আৰু প্ৰতি মহিলাৰ দ্বাৰা জন্মা শিশুৰ সংখ্যাৰ গড় লোৱা হয়।\nলক্ষণীয় বিষয়টো হ’ল আমাৰ দেশখনে বৰ্তমান এনে এক সন্ধিক্ষণত অবস্থান কৰিছে যি ক্ষণৰ পিছত ভাৰতীয় জনগাঁথনিৰ (demography) এক উল্লেখনীয় পৰিবৰ্তন অবধাৰ্য হৈ পৰিছে।\nনিয়ন্ত্ৰিত হাৰত জনসংখ্যা বৃদ্ধি বাঞ্ছনীয়\nজনসংখ্যাৰ অনিয়ন্ত্ৰিত হাৰত বৃদ্ধি হোৱাটো সমগ্ৰ বিশ্বৰ বাবে যেনেকৈ এক অবাঞ্ছিত সমস্যা, একেদৰে নিয়ন্ত্ৰিত হাৰত জনসংখ্যা বৃদ্ধি নোহোৱাটোও কোনো এটা জনগোষ্ঠীৰ কাৰণে এক জটিল সমস্যা। বৰ্তমান বিশ্বৰ বহুবোৰ ৰাষ্ট্ৰত জনসংখ্যা নিম্নতম হাৰতো বৃদ্ধি নোহোৱাত সেই ৰাষ্ট্ৰসমূহ এক অদ্ভুত সমাস্যাৰ সন্মুখীন হৈছে আৰু বহুতো দেশে জনসংখ্যা বৃদ্ধিৰ বাবেহে বিভিন্ন উপায় অৱলম্বন কৰিব লগীয়া হৈছে। আনকি চীন দেশৰ নিচিনা দেশেও জনসংখ্যা নিয়ন্ত্ৰণৰ নীতি পৰিবৰ্তন কৰিবলগীয়া হৈছে। যি দেশত এটা মাথোঁ সন্তান জন্ম দিয়াৰ নীতিটো কঠোৰভাৱে বলৱৎ কৰা হৈছিল, সেই দেশেও আজি দুটা সন্তান জন্ম দিয়াৰ অনুমতি দিছে আৰু লগতে বিভিন্ন ধৰণৰ অনুপ্ৰেৰণামুলক সুবিধা আগবঢ়াইছে। একেধৰণৰ সমাস্যাত ভুগিছে জাপান, উত্তৰ কোৰিয়া, ৰাছিয়া আৰু প্ৰায় আটাইবোৰ ইউৰোপীয় দেশবোৰে।\nউৰ্বৰতা হাৰ নিম্নগামী হোৱাৰ কাৰণ\nভাৰতীৰ মুঠ উৰ্বৰতা হাৰ নিম্নগামী হোৱাৰ মুখ্য কাৰকবোৰৰ ভিতৰৰ কিছুমান হ’ল\n· নিম্ন জন্ম আৰু মৃত্যুৰ হাৰ\n· মানুহৰ জীৱিকাভিত্তিক গতিশীলতা (occupational mobility),\n· নগৰায়ন (urbanization)\n· ভাল জীবনধাৰা (better life style)\n· নাৰী ক্ষমতায়ন (Women empowerment)\n· বিলম্বিত বিবাহ (late marriage)\n· এক সন্তান জন্ম দিয়ৰ প্ৰবণতা\n· এককভাবে জীৱন যাপন কৰাৰ প্ৰবণতা\nউক্ত কাৰকবোৰৰ ভিতৰত ক্ৰমাংক একৰ পৰা পাঁচলৈ বাঞ্ছনীয় কাৰক আৰু এইবোৰ কোনো এখন দেশৰ প্ৰগতিৰ বাবে লাগতিয়াল, সেয়ে এইবোৰ আমি এৰাই চলিব নোৱাৰোঁ। কিন্তু শেষৰ তিনিটা কাৰক জনসাধাৰণৰ মৌলিক জীৱন-যাপনৰ ওপৰত নিৰ্ভৰশীল। কোনো এক সমাজত শেষৰ তিনিটা কাৰকৰ পয়োভৰ হলে সেই সমাজৰ জনগাঁথনি সন্তুলিতভাৱে শ শ বছৰ নিৰবছিন্নভাৱে পৃথিৱীত তিষ্ঠি থাকিব নোৱাৰা হয় আৰু জনগাঁথনিৰ সন্তুলন বিনষ্ট হয়, আনকি বিলুপ্তিৰ ভাবুকিও আহি যাব পাৰে। কেৱল সেয়ে নহয়, এই কাৰকবোৰে আমাৰ বাপতি সাহোন ভাৰতীয় সমাজ-নীতি আৰু সাংস্কৃতিৰ ওপৰতো মছিব নোৱাৰা প্ৰভাৱ পেলাব পাৰে।\nএক সন্তান জন্ম দিয়াটো কিমন যুক্তিকৰ?\nএক শিশু জন্ম দিয়াটো বৰ্তমান অসমকে ধৰি ভাৰতৰ বহু ৰাজ্যত এক প্ৰকাৰ অলিখিত আইনৰ দৰে মানুহে যেন গ্ৰহণ কৰিছে। পশ্চিম বংগ, ত্ৰিপুৰা, চিকিম, ভাৰতৰ উত্তৰ দিশৰ ৰাজ্য আৰু দাক্ষিণাত্যৰ ৰাজ্যসমূহত এনে মানসিকতা দুই বা তিনি প্ৰজন্মৰ আগৰ পৰাই প্ৰচলিত। ইয়াৰ মুখ্য কাৰণ মানুহৰ উচ্চাকাংক্ষা আৰু সন্তানৰ লালন-পালন আৰু উচ্চ শিক্ষা ব্যয়বহুল হোৱাৰ বাবে মানুহৰ মনত জন্ম হোৱা ভিতি। এই ব্যৱস্থা বৰ্তি থাকিলে অদূৰ ভৱিষ্যতে আমাৰ ঐতিহ্য আৰু পৰম্পৰা বিনষ্ট হোৱাটো প্ৰায় নিশ্চিত। কাৰণ যদি কোন এটা জনগোষ্ঠিত এক সন্তান জন্ম দিয়া প্ৰবণতা নিৰবছিন্নভাৱে তিনি-চাৰিটা প্ৰজন্মধৰি চলি থাকে, তেনেহলে এসময়ত সেই জনগোষ্ঠিৰ আটাইবোৰ আত্মীয় আৰু পাৰিবাৰিক সম্পৰ্ক নিঃচিহ্ন হৈ যাব। এটা সময়ত মানুহৰ নেথাকিব কোনো ভাই-ভনী, বাইদেউ বা কোনো ককাইদেউ। তাৰ পিছৰ প্ৰজন্মত নেথাকিব কোনো খুড়া, বৰদেউতা, মাহী, পেহী, জেঠাই, মামা, ভাগীন বা ভতিজা। সেয়ে মানুহৰ থাকি যাব মাথোঁ দুটা বা তিনিটা সম্পৰ্ক যেনে মা-দেউতা আৰু ককা-আইতা। তেনে এখন সমাজৰ কথা ভাৱিলেই কিবা নিঠৰুৱা নিঠৰুৱা নেলাগেনে বাৰু? কোনো এজন ব্যক্তিৰ যদি মাক-দেউতাক বা ককা-আইতা ঢুকাই য়ায়, তেনেহলে তেওঁৰ আৰু কোনো বয়োজেষ্ঠ্য আত্মীয় লোক এই পৃথিৱীত বাচি নেথাকিব।\nঅৰ্থনৈতিক জৰিপৰ (Economic Survey 2018-19) প্ৰতিবেদনৰ মতে ২০২১ পৰা ২০৪১ চনৰ ভিতৰত স্কুলীয়া শিশুৰ সংখ্যা ১৮.৪ শতাংশ হ্ৰাস পাব আৰু ৪-১৪ বছৰ বয়সী শিশুৰ সংখ্যা উল্লেখনীয়ভাবে হ্ৰাস পাব। ফলস্বৰূপে ছাত্ৰ-ছাত্ৰীৰ অভাবত কেইবাখনো স্কুল একত্ৰিত কৰি এখন স্কুললৈ ৰূপান্তৰিত হ’ব। নতুনকৈ কোনো স্কুল খোলাৰ প্ৰয়োজন নহব। বয়োবৃদ্ধৰ সংখ্যা বাঢ়ি যোৱাৰ কাৰণে চাকৰীয়াল সকলৰ সেৱানিবৃত্তি আয়ুস(retirement age) বঢ়াব লগীয়া হ’ব।\nইণ্টাৰ্নেশ্বনেল ইন্‌ষ্টিটিউট অব পপুলেশ্বন চাইন্সেচ (IIPS, মুম্বাই)ৰ তথ্য মতে ভাৰতৰ কৰ্মিক জনসংখ্যা (২০ ৰ পৰা ৫৯ বছৰ বয়স) ২০৪১ সৰ্বাধিক হবগৈ আৰু তাৰ পাছত এই সংখ্যা দ্ৰুতগতিত হ্ৰাস পাব।\nঅঞ্চলভেদে জনগাঁথনিৰ সমীকৰণ সম্পূৰ্ণ উলট-পালট হৈ যাব। উদাহৰণস্বৰূপে যি সম্প্ৰদায়ৰ মানুহে এক সন্তান জন্ম দিয়াৰ প্ৰবণতা ৰাখিব (উৰ্বৰতা হাৰ দুইতকৈ কম) সেই সম্প্ৰদায়ৰ জনসংখ্যা দিনক দিনে কমি আহিব, আনহাতে যিবোৰ সম্প্ৰদায়ৰ উৰ্বৰতা হাৰ দুইতকৈ বেছি হ’ব সেই সম্প্ৰদায়ৰ জনসংখ্যা প্ৰভাবী হাৰত বাঢ়ি যাব। এনেদৰে কোনো এক জাতিৰ মানুহ এসময়ত পৃথিৱীৰ পৰা বিলুপ্ত হোৱাৰো সম্ভৱনা যেনেকৈ আছে ঠিক তেনেকৈ আন কোনোবা এটা জাতিৰ জনসংখ্যা অনাকাংখিতভাৱে বাঢ়ি যোৱাৰ সম্ভাৱনাও আছে।\nকোনো এটা জাতি বৰ্তি থাকিবলৈ হ’লে সেই জাতিৰ প্ৰতি মহিলাই দুটাকৈ শিশু জন্ম দিয়াটো এক বৈজ্ঞানিক, সামাজিক আৰু সাংস্কৃতিক প্ৰয়োজন বুলি আজি সমগ্ৰ বিশ্বই মানি লৈছে। অসমীয়া জাতিৰ ক্ষেত্ৰতো প্ৰতিজন অসমীয়াই এই সত্যটো কিমান সোনকালে মানি লব পাৰিব সেইয়া অনাগত সময়েহে ক’ব।\n← এখন আঞ্জাৰ কাহিনী–ৰমেন হাজৰিকা\nকথন-মথন—প্ৰিয়ংকা দাস →


স্কুল-কলেজত ক্লাছ কৰাৰ বাবদ ছাত্ৰীয়ে পাব প্ৰতিদিনে ১০০ টকা! মহাবিদ্যালয়-বিশ্ববিদ্যালয়ৰ শিক্ষাৰ্থীলৈ বিশেষ অফাৰ শিক্ষামন্ত্ৰীৰhbs-new-planning-new-schemes-for-girls– News18 Assam\nস্কুল-কলেজত ক্লাছ কৰাৰ বাবদ ছাত্ৰীয়ে পাব প্ৰতিদিনে ১০০ টকা! মহাবিদ্যালয়-বিশ্ববিদ্যালয়ৰ শিক্ষাৰ্থীলৈ বিশেষ অফাৰ শিক্ষামন্ত্ৰীৰ\nUpdated:January 3, 2021, 7:36 PM IST\nৰাজ্যৰ শিক্ষাৰ্থীলৈ বৃহত্ ঘোষণা।\nLast Updated: January 3, 2021, 7:36 PM IST\nৰাজ্যৰ শিক্ষাৰ্থীলৈ সুখবৰ! শিৱসাগৰত মন্ত্ৰী হিমন্ত বিশ্ব শৰ্মাই কৰিলে বৃহত্ ঘোষণা। স্কুল-কলেজলৈ গৈ ছাত্ৰীয়ে প্ৰতিদিন ক্লাছ কৰাৰ বাবদ লাভ কৰিব ১০০ টকাকৈ। মন্ত্ৰীগৰাকীয়ে এতিয়া নিজৰ এই ইচ্ছা পূৰণ কৰিবলৈ পৰিকল্পনা আৰম্ভ কৰিছে বুলি উল্লেখ কৰিছে।\nসেইদৰে স্নাতক পৰ্যায়ৰ প্ৰতিগৰাকী শিক্ষাৰ্থীয়ে লাভ কৰিব ১৫০০কৈ টকা। কিতাপ পত্ৰ ক্ৰয় কৰাৰ বাবে ৰাজ্য চৰকাৰে বেংক একাউণ্ট যোগে প্ৰদান কৰিব এই সাহায্য। চলিত মাহৰ শেষৰ ফালে এই ধনৰাশি লাভ কৰিব শিক্ষাৰ্থীসকলে। এই ঘোষণা কৰে মন্ত্ৰী হিমন্ত বিশ্ব শৰ্মাই। ইয়াৰ উপৰিও বিশ্ববিদ্যালয়ৰ শিক্ষাৰ্থীয়ে লাভ কৰিব ২ হাজাৰ টকাকৈ। মন্ত্ৰীগৰাকীয়ে এই ঘোষণা কৰে শিৱসাগৰত।\nFirst published: January 3, 2021, 7:36 PM IST


Fastograf in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Fastograf ar byavahar, ppali, parshwakriya, upkaar, kriya-pratikriya aaru satarkatabani\nFastograf ৰ লাভ আৰু ব্যৱহাৰসমূহ- Fastograf Benefits & Uses in Assamese- Fastograf ar laabh aaru byavaharsamuh\nFastograf ৰ পালি আৰু সেয়া কেনেদৰে ল'ব- Fastograf Dosage & How to Take in Assamese - Fastograf ar paali aaru xeya kenedore lobo\nFastograf ৰ পাৰ্শ্চক্ৰিয়াসমূহ- Fastograf Side Effects in Assamese- Fastograf ar parshwakriyasamuh\nFastograf সংক্ৰান্ত সতৰ্কতাবাণীসমূহ- Fastograf Related Warnings in Assamese- Fastograf xonkranta xatarkatabanisamuh\nঅইন দৰৱৰ সৈতে Fastografৰ গুৰুতৰ ক্ৰিয়া-প্ৰতিক্ৰিয়া- Severe Interaction of Fastograf with Other Drugs in Assamese- Oinor xoite Fastograf ar gurutor kriya-pratikriya\nFastograf মতভেদসমূহ- Fastograf Contraindications in Assamese- Fastograf nishedhsamuh\nFastograf ৰ বিষয়ে সততে সোধা প্ৰশ্নসমূহ- Frequently asked Questions about Fastograf in Assamese- Fastograf ar bikhoye satate xodha prashnasamuh\nখাদ্য আৰু মদৰ সৈতে Fastograf ক্ৰিয়া-প্ৰতিক্ৰিয়া- Fastograf Interactions with Food and Alcohol in Assamese- khadya aaru modor xoite Fastograf kriya-pratikriya\nFastograf ৰ লাভ আৰু ব্যৱহাৰসমূহ - Fastograf Benefits & Uses in Assamese - Fastograf ar laabh aaru byavaharsamuh\nFastograf তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nFastograf ৰ পালি আৰু সেয়া কেনেদৰে ল'ব - Fastograf Dosage & How to Take in Assamese - Fastograf ar paali aaru xeya kenedore lobo\nFastograf-ৰ উপাদানসমূহ - Fastograf Active Ingredients in Assamese - Fastograf-ar upadaansamuh\nFastograf ৰ পাৰ্শ্চক্ৰিয়াসমূহ - Fastograf Side Effects in Assamese - Fastograf ar parshwakriyasamuh\nগৱেষণাৰ ভিত্তিত, Fastograf ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nFastograf সংক্ৰান্ত সতৰ্কতাবাণীসমূহ - Fastograf Related Warnings in Assamese - Fastograf xonkranta xatarkatabanisamuh\nFastograf-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nFastografৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Fastograf ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nFastograf-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Fastograf ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Fastograf গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Fastograf কি প্ৰভাৱ দেখা গৈছে?\nFastografৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Fastograf কি প্ৰভাৱ দেখা গৈছে?\nFastografৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Fastograf ৰ কি প্ৰভাৱ দেখা গৈছে?\nFastografৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Fastografৰ গুৰুতৰ ক্ৰিয়া-প্ৰতিক্ৰিয়া - Severe Interaction of Fastograf with Other Drugs in Assamese - Oinor xoite Fastograf ar gurutor kriya-pratikriya\nFastograf তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nFastograf মতভেদসমূহ - Fastograf Contraindications in Assamese - Fastograf nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Fastograf লোৱা অনুচিত যাতে -\nFastograf ৰ বিষয়ে সততে সোধা প্ৰশ্নসমূহ - Frequently asked Questions about Fastograf in Assamese - Fastograf ar bikhoye satate xodha prashnasamuh\nএই Fastograf-এ অভ্য়াস বা নিচাৰ সৃষ্টি কৰে নেকি?\nনহয়, Fastograf আসক্তি সৃষ্টি কাৰক বুলি কোনো সাক্ষ্য নাই।\nFastograf আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, কিন্তু Fastograf লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, মানসিক ৰোগৰ চিকিত্সাৰ ক্ষেত্ৰত Fastografৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Fastograf ক্ৰিয়া-প্ৰতিক্ৰিয়া - Fastograf Interactions with Food and Alcohol in Assamese - khadya aaru modor xoite Fastograf kriya-pratikriya\nখাদ্য আৰু Fastografৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Fastograf আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Fastografৰ মাজৰ প্ৰতিক্ৰিয়া\nFastograf আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।\nFastograf ৰ অনুকল্প - Substitutes for Fastograf in Assamese\nআপুনি বা আপোনাৰ পৰিয়ালৰ কোনোবাই Fastograf লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Fastograf ব্যৱহাৰ কৰিছিল নেকি?\nআপুনি কিমান পৰিমাণে Fastograf সেৱন কৰিছিল?\nআপুনি Fastograf ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Fastograf সেৱন কৰে?


চাকৈ-চকোৱা - অসমীয়া ৱিকিপিডিয়া\nপ্ৰজাতি: T. ferruginea\nচাকৈ-চকোৱা এটা হাঁহৰ প্ৰজাতি। সংস্কৃতত ইয়াক ব্ৰাহ্মণি হাঁহ বুলি কয়।\n3.1 ভাৰতীয় সংস্কৃতিত\n6.1 বাহ্যিক সংযোগ\nচাকৈ-চকোৱাৰ মুখ্য বসতিস্থল দক্ষিণপূব ইউৰোপৰ পৰা মুখ্য এচিয়া হৈ দক্ষিণপূব চীনলৈ বিস্তৃত হৈ আছে, তদুপৰি পশ্চিম আফ্ৰিকা আৰু ইথিঅ'পিয়াতো চাকৈ-চকোৱা পোৱা যায়। ই এবিধ পৰিভ্ৰমী চৰাই। শীত কালটো ই দক্ষিণপূব এছিয়াত পাৰ কৰে। দক্ষিণ পূব ইউৰোপ আৰু দক্ষিণ স্পেইনত এই চৰাই বিধ প্ৰায় বিলুপ্ত প্ৰায় হলেও, এছিয়াত এই চৰাই বিধ এতিয়াও দেখিবলৈ পোৱা যায়। উত্তৰ আমেৰিকাতো কেতিয়াবা এই চৰাই বিধ দেখিবলৈ পোৱা যায়।\nই এবিধ মুক্ত বিচৰণ কৰা চৰাই। ই ওখ পাহাৰৰ ওপৰত, গছৰ ধোন্দত, মাটিৰ ফাঁকত, কণী পাৰি পোৱালি জগায়। ই এবাৰত ৬-১৬টা ওমনি দিয়ে। ইয়াৰ কণীবোৰ দেখিবলৈ বগা ক্ৰীমৰ ৰঙৰ দৰে। ইয়াৰ কণীবোৰ ওমনি লোৱাৰ পৰা কণী ফুটি পোৱালি ওলাবলৈ ৩০ দিন লাগে। এই চৰাই বিধ সদায় যোৰা পাতি থাকে নাইবা সৰু দলবান্ধি থাকে। ই কেতিয়াবাহে ডাঙৰ দল বান্ধে। কিন্তু কেতিয়াবা ডাঙৰ হ্ৰদত আৰু ধীৰস্ৰোতা নদীত শীত কালৰ সময়ত ইয়াক ডাঙৰ দলত দেখা যায়। এই চৰাই বিধ দেখিবলৈ আন চৰাইতকৈ বেলেগ। ই ৫৮-৭০ চেঃমিঃ দীঘল আৰু ইয়াৰ পাখি দুখিলা ১১০-১৩৫ চেঃমিঃ দীঘল। ইয়াৰ শৰীৰটো দেখিবলৈ কমলা-মুগা ৰঙৰ আৰু মুৰটো শেঁতা ৰঙৰ, পাখি দুখিলা বগা আৰু কলা ৰঙৰ। ই পানীত বৰ ভালকৈ সাঁতুৰিব পাৰে। ই উৰোঁতে দেখিবলৈ ৰাজহাঁহৰ নিচিনা লাগে। মতা-মাইকী দুয়োটা দেখিবলৈ প্ৰায় একে, কিন্তু, মতাটোৰ ডিঙিৰ তলত এটা কলা ৰঙৰ আঙুঠিৰ দেৰ চিন্থ আছে। মাইকীজনীৰ মুখত এটা বগা দাগ আছে। ই সহবাসৰ সময়ত বনৰীয়া হাঁহৰ নিচিনাকৈ ডাঙৰকৈ চিঞৰ মাৰে।\nচাকৈ-চকোৱা চৰাইবিধক বুদ্ধধৰ্মীসকলে পবিত্ৰ হিচাবে গণ্য কৰে।\nভাৰতীয় সংস্কৃতিত[সম্পাদনা কৰক]\nসংস্কৃতত এই চৰাই বিধক চক্ৰৱাক বুলি কয়। ভাৰতীয় সংস্কৃতিত চাকৈ-চকোৱা প্ৰেমৰ প্ৰতীক। কবিসকলে বিবাহিতযুগলক বৰ্ণনা কৰোঁতে এই চৰাই বিধৰ নাম ব্যৱহাৰ কৰে। চাকৈ-চকোৱা যুগলটো ৰাতি ইটোৰ পৰা সিটো আঁতৰি থাকি কান্দে আৰু দিনত আকৌ লগ হয়। ৰাতিৰ সময়ত মতা আৰু মাইকী চৰাই দুয়োটিয়ে ইটোৱে সিটোক নদীৰ দুটি পাৰৰ পৰা মাতি থাকে। সিহঁতে সূৰ্যোদয় হোৱালৈ অপেক্ষা কৰি থাকে। সূৰ্য্যক চাকৈ-চকোৱাৰ বন্ধু বুলি গণ্য কৰা হয়।\nচাকৈ-চকোৱা Agreement on the Conservation of African-Eurasian Migratory Waterbirds (AEWA) ৰ অন্তৰ্ভুক্ত চৰাই।\nचक्रम् in Apte's dictionary\nचक्र and cakravāka in Monier-Williams dictionary\nৰমা কান্ত শৰ্মাৰ Cakravāka Elements of Poetry in the Epics of India\nSādhana, dīkṣha ofacātaka pakṣhi: withapoem by Adi Shankara\nBhaktivedanta VedaBase: Śrī Caitanya Caritāmṛta Antya 18.98\nNarmada:Arthur Avalon,Hymns to the Goddess: Narmadāsṭakastotram by Śankarācārya\nBirdLife International (2004). Tadorna ferruginea. 2006. IUCN Red List of Threatened Species. "IUCN" 2006. www.iucnredlist.org. Retrieved on 11 May 2006. Database entry includes justification for why this species is of least concern\n"https://as.wikipedia.org/w/index.php?title=চাকৈ-চকোৱা&oldid=318499"ৰ পৰা অনা হৈছে\nএই পৃষ্ঠাখন ০৪ এপ্ৰিল, ২০২২ তাৰিখে ০৮:১৮ বজাত অন্তিম সংশোধন কৰা হৈছিল।


অসমৰ খোৱাপানীৰ ফ্ল’ৰাইডৰ সমস্যাটো — Vikaspedia\nকেনেকৈ জানিব পানীত ফ্ল’ৰাইড থকা নথকাটো\nঅসমত ফ্ল’ৰচিচ ৰোগৰ প্ৰাদুৰ্ভাৱ\nভূজলৰ ফ্ল’ৰাইড প্ৰদূষণ\nঅসমৰ ভূজলত ফ্ল’ৰাইড প্ৰদূষণৰ মাত্ৰা\nফ্ল’ৰাইডৰ অভাৱত দন্তক্ষয় হয়\nকিমান ফ্ল’ৰাইড থকা উচিত?\nদন্তক্ষয় কেনেকৈ ৰুধিব?\nঅত্যাধিক ফ্ল’ৰাইডৰ সমস্যাৰ সমাধান\nআজি পোন্ধৰ বছৰমান আগৰ পৰা অসমৰ বাতৰি কাকত আৰু দূৰদৰ্শনত মাজে সময়ে অসমৰ ভূজলৰ অত্যাধিক ফ্ল’ৰাইড প্ৰদূষণ তথা তাৰ ফলত হোৱা ভয়াবহ বিষক্ৰিয়াৰ বাতৰি ওলাই আছে। কেতিয়াবা হাত-ভৰি বেঁকা শিশুৰ ছবিও দেখুওৱা হয়। জনস্বাস্থ্যৰ বিস্তৰ ক্ষতি কৰিব পৰা এইবিধ ৰাসায়নিক প্ৰদূষকৰ বিষয়ে জনাটো অতি দৰকাৰী, কথা, কিয়নো এনে জ্ঞানে প্ৰদূষকটোৱে কৰিব পৰা সম্ভাব্য ক্ষতিৰপৰা আমাক ৰক্ষা কৰিব পাৰে। পিছে, বহু সময়ত এই খৰচবোৰ তথ্যৰ অনিৰ্ভৰযোগ্যতা তথা বিষয়টো সম্পৰ্কে পৰিৱেশনকাৰীৰ জ্ঞানৰ সীমাবদ্ধতাৰ বাবে ত্ৰুটিযুক্ত আৰু বিভ্ৰান্তিকৰ হয়। সমস্যাটোৰ সমাধানৰ যথোচিত ব্যৱস্থা নকৰাৰ বাবে চৰকাৰী পক্ষক দোষাৰোপ কৰাৰ বাহিৰে আমি ব্যক্তিগতভাৱে ল’ব পৰা সাৱধানতাৰ কথাও তাত নাথাকে। আমি ইয়াত এই ফ্ল’ৰাইড নামৰ প্ৰদূষণৰ মাত্ৰা, তাৰ ভয়াৱহতা আৰু নিৰাময় সম্পৰ্কে সামান্য আলোকপাত কৰিম।\nপৃথিৱীত থকা এশতকৈও বেছি বিধৰ মৌলিক পদাৰ্থ অৰ্থাত মৌলৰ কিছুমান ধাতু, কিছুমান অৰ্ধধাতু আৰু কিছুমান অধাতু। ছডিয়াম, পটাছিয়াম, আইৰণ, কেলছিয়াম, মেগনেছিয়াম, এলুমিনিয়াম আদি পদাৰ্থবোৰ ধাতু বা ধাতৱ পদাৰ্থ। আৰ্ছেনিক এবিধ অৰ্ধধাতু। অক্সিজেন, ক্ল’ৰিন, ফ্ল’ৰিন আদি পদাৰ্থবোৰক অধাতু বুলি কয়। ধাতুৱে অধাতুবোৰৰ লগ লাগি লৱণ সৃষ্টি কৰে। লৱণবিলাকত ধাতুবোৰ ধনাত্মক আধানযুক্ত আয়ন অৰ্থাৎ ধনায়ন আৰু অধাতুবোৰ ঋণাত্মক আধানযুক্ত ঋণায়নৰূপে থাকে। এনে ধৰণে হোৱা ছডিয়াম ক্ল’ৰাইডে আমি খোৱা লৱণ বা নিমখৰ ৰাসায়নিক নাম। ছডিয়াম ফ্ল’ৰাইডো এনে এবিধ লৱণ যিটো খোৱা নাযায়। ছডিয়াম ক্ল’ৰাইডৰ দৰে লৱণ পানীত সহজে দ্ৰৱীভূত হয়। ছডিয়াম আয়নত ছডিয়াম এটমতকৈ এটা ইলেক্ট্ৰন কম থাকে। আনহাতে ফ্ল’ৰাইড আয়নত ফ্ল’ৰিন এট’মতকৈ এটা ইলেক্ট্ৰন বেছি থাকে। ফ্ল’ৰিন এবিধ অতিশয় বিক্ৰিয়াশীল গেছীয় পদাৰ্থ হোৱা হেতুকে ইয়াক মুক্ত ফ্ল’ৰিন গেছৰূপে পোৱা নাযায়। আনহাতে, বেছিভাগ ফ্ল’ৰাইডৰ লৱণেই পানীত সহজে দ্ৰৱীভূত হয়।\nপানীত আইৰণ থকাটো সহজে জানিব পৰাৰ দৰে ফ্ল’ৰাইড থকাটো সহজে জানিব নোৱাৰি। ফ্ল’ৰাইডৰ কোনো ৰং বা স্বাদ নাই। পানীত ফ্ল’ৰাইড থকা-নথকাটো পৰীক্ষা কৰাৰ ব্যৱস্থা অসমৰ জনস্বাস্থ্য কাৰিকৰী বিভাগত আছে। এই বিভাগৰ গুৱাহাটীত এটা কেন্দ্ৰীয় পৰীক্ষাগাৰ আছে। তাৰ উপৰি এই বিভাগে ইয়নাচেফৰ সহযোগত কেইবছৰমান আগতে তিতাবৰকে ধৰি বিভিন্ন ঠাইত মুঠ নটা পৰীক্ষাগাৰ স্থাপন কৰা বুলি জানিছিলো। এতিয়া প্ৰতিখন জিলাৰ সদৰতে পানীৰ পৰীক্ষাগাৰ আছে। গতিকে প্ৰথমে এই বিভাগতে চেষ্টা কৰা ভাল। জনস্বাস্থ্য কাৰিকৰী বিভাগটোৱে এই বিষয়ে জনসাধাৰণক অৱগত কৰিলে ভাল হয়। তাৰ বাহিৰে বিভিন্ন বিশ্ববিদ্যালয়, কাৰিকৰী উচ্চ শিক্ষানুষ্ঠান আৰু গৱেষণাগাৰসমূহত কিছু ব্যয়ৰ বিনিময়ত এনে পৰীক্ষা কৰাৰ ব্যৱস্থা থাকে। তেজপুৰ বিশ্ববিদ্যালয়ৰ পৰিৱেশ বিজ্ঞান বিভাগত আৰু ৰসায়ন বিজ্ঞান বিভাগৰ আমাৰ গৱেষণাগাৰতো পানীৰ ফ্ল’ৰাইড নিৰূপণৰ ব্যৱস্থা আছে। আমি কোনোবাই বিচাৰিলে এই কামটো কৰি দি আনন্দকেই পাঁও। খালি কেৱল নিজৰ কথাকেই নাভাবি ওচৰ-চুবুৰীয়া ভূজলৰো দুটামান নমুনা সংগ্ৰহৰ বেলিকা বিশেষ সতৰ্ক নহ’লেও হয়। কেৱল পৰিষ্কাৰ প্লাষ্টিকৰ বটলত ভৰাই ভালকৈ সাফৰ মাৰি ল’লেই হয়।\nকাৰ্বি আংলং আৰু নগাঁও জিলাত শিশুৰ পৰা বুঢ়ালৈকে, বিশেষকৈ নগাঁও জিলাৰ তপতজুৰি গাঁও আৰু তাৰ ওচৰে-পাঁজৰে দাঁতৰ আৰু হাড়ৰ ফ্ল’ৰ’চিচ ৰোগী বহুত আছে।\nছ’ডিয়াম ফ্ল’ৰাইড আদি লৱণ পানীত দ্ৰৱীভূত হৈ থাকিলে তেনে পানীত ফ্ল’ৰাইড থকা বুলি কোৱা হয়। পৃথিৱীৰ খোলৰ প্ৰায় ৫৮৫ নিযুতাংশই (পিপিএম, প্ৰতি কিলোগ্ৰামত ৫৮৫ মিলিগ্ৰাম) ফ্ল’ৰিন। ই সাধাৰণতে ফ্ল’ৰস্পাৰ, ক্ৰায়’লাইট আৰু ফ্ল’ৰ’পেটাইট নামৰ খনিজ পদাৰ্থত ফ্ল’ৰাইডৰূপে কিছুমান ধাতুৰ লগ লাগি থাকে। এই খনিজ পদাৰ্থবোৰ শিলৰ ভিতৰতো সোমাই থাকে। ফ্ল’ৰাইড থকা কিছুমান শিল বা খনিজ পদাৰ্থৰ পৰা ফ্ল’ৰাইড নি:সৰণ হৈ ভূজলত প্ৰৱেশ কৰে। কেতিয়াবা ভূজলত ইয়াৰ পৰিমাণ বা মাত্ৰা ফ্ল’ৰ’চিচত আক্ৰান্ত কৰি মানুহৰ স্বাস্থ্যৰ হানি কৰিব পৰাকৈ বেছি হয়। তেনে পানীক আমি ফ্ল’ৰাইড প্ৰদূষিত পানী বুলি কওঁ। সমগ্ৰ পৃথিৱীৰে বহুকেইটা বিস্তৃত অঞ্চলৰ ভূজল ফ্ল’ৰাইড প্ৰদূষিত। আমাৰ দেশৰ অসম, পশ্চিমবংগ, তেলেংগানা, ৰাজস্থান আৰু গুজৰাটৰ লগতে চুবুৰীয়া বাংলাদেশ, চীন আৰু শ্ৰীলংকাৰ বিস্তৃত অঞ্চলৰ ভূজলত অত্যাধিক ফ্ল’ৰাইড আছে। দমকল আৰু গভীৰ নলীনাদৰ পানীৰ যোগেদি আৰু কেতিয়াবা কুঁৱাৰ পানীৰ যোগেদিও ফ্ল’ৰাইডে আমাৰ শৰীৰত প্ৰৱেশ কৰিব পাৰে। খাল-বিল, জান-জুৰি নদীৰ পানীত ফ্ল’ৰাইড নাথাকে।\nঅসমৰ কাৰ্বি আংলং জিলাৰ সমভূমি অঞ্চল, একেবাৰে দক্ষিণৰ লামডিং-লংকা অঞ্চল বাদ দি নগাঁও জিলাৰ দক্ষিণাঞ্চল আৰু কাৰ্বি পাহাৰৰ দাঁতি-কাষৰীয়া অঞ্চল আৰু গুৱাহাটী মহানগৰ দক্ষিণ-পূব অঞ্চলৰ ভূজলত অত্যাধিক ফ্ল’ৰাইড পোৱা গৈছে। তাৰ ভিতৰত কাৰ্বি আংলং জিলাৰ সমভূমি অঞ্চল আৰু নগাঁও জিলাৰ দক্ষিণাঞ্চল আটাইতকৈ বেছি প্ৰভাৱিত। ভূজলত ফ্ল’ৰাইড থাকিলে সাধাৰণতে পানীৰ ৬ নিযুতাংশৰ তলতে থাকে। কাৰ্বি আংলঙৰ টেকেলাংজু আৰু নগাঁৱৰ তপতজুৰি গাঁৱৰ ভূজলত আমি নিজেই সৰ্বাধিক যথাক্ৰমে ২৩ আৰু ১৬ পি পি এম পৰ্যন্ত ফ্ল’ৰাইড পাইছিলো। ওপৰত উল্লেখিত অঞ্চলকেইটাৰ বাহিৰেও মৰিগাঁও জিলাৰ দক্ষিণাঞ্চল, গোলাঘাট জিলাৰ কাৰ্বি পাহাৰৰ দাঁতি-কাষৰীয়া অঞ্চল আৰু কৰিমগঞ্জ জিলাৰ কিছু অঞ্চলৰ ভূজলতো ২ ৰ পৰা ৪ পি পি এম ফ্ল’ৰাইড থাকিব পাৰে। আজিৰ পৰা পোন্ধৰ বছৰমান আগতেই অসমৰ দূৰদৰ্শন আৰু বাতৰি কাকতত কাৰ্বি আংলং আৰু নগাঁও জিলাৰ ভূজলৰ ফ্ল’ৰাইড আৰু ফ্ল’ৰ’চিচ সম্পৰ্কে বাতৰি ওলোৱা আৰম্ভ হৈছিল। তেতিয়া কাৰ্বি আংলঙত কৰ্মৰত জনৈক এ বি পাল নামৰ জনস্বাস্থ্য কাৰিকৰী বিভাগৰ অভিযন্তাই অসমৰ ভূজলৰ ফ্ল’ৰাইড আৰু ফ্ল’ৰ’চিচৰ কথাটো প্ৰথম পোহৰলৈ আনিছিল। কৰ্তব্যনিষ্ঠাৰ পৰিচায়ক এই কামটোৰ বাবে তেখেত ধন্যবাদৰ পাত্ৰ। আমি ভৌতিক ৰসায়ন বিজ্ঞানৰ মানুহ। সমস্যাটোৰ সত্যাসত্য, গভীৰতা আৰু সমাধানৰ বিষয়ে জানিবৰ মন গ’ল। তেজপুৰৰ ডিফেঞ্চ ৰিছাৰ্চ লেবৰেটৰীৰ যোগেদি ডিফেঞ্চ ৰিছাৰ্চ এণ্ড ডেভেলপমেন্ট অৰ্গেনাইজেচনৰ আৰ্থিক সহযোগিতাত আমি অলপ অনুসন্ধান চলালো। সেই অনুসন্ধানৰ ফলখিনি ইয়াত দিয়া মানচিত্ৰ দুখনত দেখুওৱা আছে। মানচিত্ৰ দুখন সম্পূৰ্ণ নহয় যদিও তাৰ পৰা অসমৰ ভূজলৰ ফ্ল’ৰাইড প্ৰদূষণ সম্পৰ্কে কিছু ধাৰণ কৰিব পাৰিব।\nআগতেই কোৱা হৈছে যে দাঁতৰ সঠিক গঠনৰ বাবে সামান্য পৰিমাণৰ ফ্ল’ৰাইডৰ প্ৰয়োজন আৰু এই ফ্ল’ৰাইড আমি মুখ্যত: খোৱাপানীৰ পৰায়েই পাঁও। গতিকে দাঁত ওলোৱাৰ সময়ত একেবাৰে কম ফ্ল’ৰাইড থকা খোৱাপানী ব্যৱহাৰ কৰি থাকিলে দাঁতৰ গঠন সঠিক নহয়। পাছলৈ এনে দাঁতৰ সহজে ক্ষয় হৈ দাঁতত গাঁত বা ছিদ্ৰৰ সৃষ্টি হয় যাক দন্তক্ষয় বুলি কোৱা হয়। আগেয়ে এনে হ’লে আমাৰ মানুহে দাঁত পোকে খোৱা বুলি কৈছিল।\nঅধিক ফ্ল’ৰাইডে কৰা হাড় আৰু দাঁতৰ ক্ষতিৰ প্ৰতি লক্ষ্য ৰাখি বিশ্ব স্বাস্থ্য সংস্থাই খোৱাপানীত ১.৫ নিযুতাংশৰ তলত ফ্ল’ৰাইড থকা উচিত বুলি কয়। এজন মানুহে দৈনিক কিমান পানী খায় আৰু তেওঁ কেনে আহাৰ খায় তাৰ ওপৰতো ফ্ল’ৰাইডৰ বিষক্ৰিয়া বহুলাংশে নিৰ্ভৰ কৰে। বেছি পানী খোৱা মানুহৰ ফ্ল’ৰচিচ হোৱাৰ সম্ভাৱনা বেছি থাকে। এইবিলাক কথাৰ প্ৰতি লক্ষ্য ৰাখি আমাৰ দেশত খোৱাপানীৰ ফ্ল’ৰাইডৰ উচ্চতম সীমা ১ নিযুতাংশ ধাৰ্য কৰা হৈছে। কিন্তু অধিক ফ্ল’ৰাইডে কৰা দাঁত আৰু হাড়ৰ ফ্ল’ৰচিচ তথা অতি কম ফ্ল’ৰাইড থকা খোৱাপানী ব্যৱহাৰৰ ফলত হোৱা ৰক্তক্ষয়ৰ প্ৰতিৰোধৰ বাবে আমাৰ খোৱাপানীত ০.৫ ৰ পৰা ১.০ নিযুতাংশ ফ্ল’ৰাইড থকা উচিত।\nদন্তক্ষয় নহ’বৰ বাবে খোৱাপানীত ০.৫ ৰ পৰা ১.০ পি পি এম ফ্ল’ৰাইড থাকিব লাগে। যদি আপোনাৰ দমকলৰ পানীত তাতকৈ কম ফ্ল’ৰাইড আছে তেনেহ’লে দন্তক্ষয় ৰোধ কৰিবলৈ কেঁচুৱাৰে পৰা জ্ঞানদাঁত গজি হোৱালৈকে ফ্ল’ৰাইড-যুক্ত দন্তমঞ্জক ব্যৱহাৰ কৰিব পাৰে। বজাৰত পোৱা বেছিভাগ দন্তমঞ্জকতে ফ্ল’ৰাইড যোগ কৰা থাকে যিটো তাৰ টিউব পেকেটৰ ওপৰত উল্লেখ কৰা থাকে। দন্তমঞ্জকত ছ’ডিয়াম ফ্ল’ৰাইড বা ছ’ডিয়াম ম’ন’ফ্ল’ৰ’ফছফেট হিচাপে ফ্ল’ৰাইড যোগ কৰা হয়। কিন্তু সাৱধান, আপোনাৰ খোৱাপানীত যদি ১.০ নিযুতাংশৰ বেছি ফ্ল’ৰাইড আছে তেন্তে ফ্ল’ৰাইড-যুক্ত দন্তমঞ্জক ব্যৱহাৰ কৰিলে হিতে বিপৰীত হ’ব। অতি কম ফ্ল’ৰাইড থকা নদীৰ পানীত বাহিৰৰ পৰা ফ্ল’ৰাইড যোগ কৰাৰ প্ৰথাও আছে। আমেৰিকাৰ কোনো কোনো ঠাইত এনে কৰা হয়। অৱশ্যে কৰাটো এতিয়াও অতি বিতৰ্কৰ বিষয়।\nফ্ল’ৰাইড সমস্যাৰ সমাধানৰ বাবে বিকল্প জান-জুৰি, পুখুৰী বা নদীৰ পানী পৰিশোধন কৰি ব্যৱহাৰ কৰাটোৱে সবাতোকৈ উত্তম ব্যৱস্থা, কিয়নো এনে পানীত ফ্ল’ৰাইড নাথাকে। কম গভীৰতাৰ কুঁৱাৰ পানীতো ফ্ল’ৰাইড সাধাৰণতে নাথাকে। কিন্তু কাৰ্বি আংলঙৰ আমলখি নামৰ এখন ঠাইৰ অতি কম গভীৰতাৰ কুঁৱা এটাৰ পানীতো আমি অত্যাধিক ফ্ল’ৰাইড পাইছিলো। গতিকে কুঁৱাৰ পানী পৰীক্ষা কৰি দ্বিতীয় বিকল্প ৰূপে ল’ব পাৰে। এইবোৰৰ অবৰ্তমানত খোৱাপানীৰ পৰা ফ্ল’ৰাইড গুচোৱা পদ্ধতি ব্যৱহাৰ কৰাটো অৱশ্যেই কৰণীয়।


চুলি সংৰোপণ — Vikaspedia\nচুলি সৰিলে বহুক্ষেত্ৰত বিশেষ চিকিৎসা আৰু যত্নৰে নতুনকৈ চুলি গজাবও পৰা যায়। অৱশ্যে বহুতৰ আকৌ সময়, সুবিধা আদিৰ বাবে ই সম্ভৱ নহয়গৈ। এনেক্ষেত্ৰত চুলি সৰি কম বয়সতে তপা হ’ব লগা হয়। এনে সমস্যাত আজিৰ নতুন প্রযুক্তিৰ যুগত নতুন পদ্ধতিৰে হেয়াৰ ট্ৰেন্সপ্লান্ট (Hair Transplant) বা চুলি সংৰোপন কৰাব পৰা যায়। এনে পদ্ধতিত চুলিৰ ছালত (Scalp)ত কৃত্রিম চুলি লগোৱা হয়। কিন্তু এই হেয়াৰ ট্ৰেন্সপ্লাণ্টনো কি ?\nহেয়াৰ ট্রেন্সপ্লান্টাচন হৈছে শৈল্য চিকিৎসাৰ দ্বাৰা (Surgery) চুলি থকা ঠাইৰ পৰা (Donor Site) চুলি নথকা ঠাই এটুকুৰালৈ (Recipient Site) চুলিৰ কেশছিদ্ৰভ্ৰূণ (Hair Follicle) স্নানান্তৰিত কৰা। পুৰুষৰ তপা হোৱা সমস্যাৰ বাবে প্রধানতঃ ব্যৱহাৰ কৰা হয় যদিও নাৰীৰ ক্ষেত্ৰতো ব্যৱহাৰ কৰা হয়। সাধাৰণতে মূৰৰ পিছফালৰ পৰা কেশভ্ৰূণ আনি সন্মুখৰ তপা অংশত ৰোপণ কৰা হয়। বহুক্ষেত্ৰত বুকুৰ, কাষলতি ইত্যাদি স্থানৰ পৰাও চুলিভ্ৰূণ লৈ যায়, যেনেদৰে ফেচলিফ্‌ট বা কচ্‌মেটিক চার্জাৰীত কৰা হয়। বহুতে হেয়াৰ ট্রেন্সপ্লাণ্ট আৰু স্কীন গ্রাফটিঙৰ (Skin Grafting) ৰ মাজত পার্থক্য বুজি নেপায়, দুয়োটা একেই বুলি ভাবে। দৰাচলতে হেয়াৰ ট্রেন্সপ্লাণ্টত কেশভ্ৰূণ স্থানান্তৰ কৰা হয় আৰু স্কীন গ্রাফটিঙত এপিডাৰমিচ আৰু ডাৰমিচ তৰপেৰে সৈতে চুলি সদায় ১ৰ পৰা ৪ ডাললৈ এটা কুঞ্জত বা থোপাকৈ গজে (Group)। সেয়ে চুলি সংৰোপণ কৰালে চুলি থোপাকৈ গজি স্বাভাৱিক ধৰণৰ চুলিৰ দৰে হৈ পৰে। ইয়াক দুই ধৰণেৰে কৰা হয় — Follicular Unit Transplantation (FUT) আৰু Follicular Unit Extraction (FUE).\nপ্রথমে শৈল্য চিকিৎসকজনে ব্যক্তি জনৰ চুলিৰ ধৰণ, চুলিৰ গুড়ি, তেখেতৰ চুলি অহাৰ সম্ভাৱনাৰ বিষয়ে কিছু বিতংভাৱে পৰীক্ষা কৰাই লয়। মূৰত চুলিৰ ঘনত্ব, চুলি গজৰ গতি ভালদৰে পৰীক্ষা কৰি লয়—যাতে নতুনকৈ সংৰোপণ কৰা চুলিখিনিয়ে কিমান দিনত ভাল ফলাফল দেখুৱাব ক’ব পৰা যায়। লগতে ৰোগীজনৰ তেজ, থাইৰয়ড, শৰ্কৰা (Sugar Count), হাৰ্টৰ বিতং পৰীক্ষা কৰাই লয়। এই প্রক্রিয়াক PreOperative assessment & planning বুলি কোৱা হয়।\nহাভেষ্টিং (Harvesting): এইক্ষেত্ৰত শৈল্য চিকিৎসাৰ প্রয়োজন। ইয়াৰ বাবে সামান্য (Mild Anasthesia/Seation) ব্যৱহাৰ কৰা হয়। চুলিখিনি ভালদৰে শ্বেম্পু কৰি লোৱা হয় আৰু বীজাণুনাশক (Anti Bacterial) ব্যৱহাৰ কৰা হয়, যাতে কোনো ধৰণৰ সংক্রমণ নহয়। কেবাধৰণৰ বিধি ব্যৱহাৰ কৰি এগৰাকী শৈল্য চিকিৎসকে কেশভ্ৰূণৰ তৰপ উঠাই আনে। যেনে—\n(ক) স্ট্রাইপ হাৰ্ভেষ্টিং\n(খ) ফলিকুলাৰ ইউনিট এক্সট্রেক্‌চন\n(গ) ফলিকুলাৰ ইউনিট ট্রেন্সপ্লাণ্ট\n(ঘ) ৰবটিক হেয়াৰ ৰেষ্ট'ৰেচন।\nচুলি সংৰোপণ কৰা হয়\nএনড্র’জেনিক এলপেছিয়া (Androgenic Alopecia) অর্থাৎ চুলি সৰি তপা হ’লে।\nচেলাউৰিৰ নোম নোহোৱা হ’লে কৰা হয়। আৰু সন্মুখৰ চুলি আগুৱাবলৈ কৰা হয়।\nশৈল্য চিকিৎসা নোহোৱাকৈ কৰিব পৰা যায়, যদিহে কিবা কাৰণত শৈল্য চিকিৎসাৰ বাবে প্রস্তুত নহয়। তেনেক্ষেত্ৰত সম্পূর্ণ ছালৰ দৰে পাতল ছাল এখন থকা চুলিৰ তৰপ মূৰৰ ছালত লগাই আঠা লগাই দিয়া হয়। সময়ত চুলি গজি আহে।\nচিকিৎসাৰ পিছৰ যতন\nচিকিৎসাৰ স্থান কিছুদিনলৈ বেণ্ডেজ কৰি ৰখা হয়। এই বেণ্ডেজ আৰু এণ্টিছেপ্টিক তথা দৰৱ নিয়মিত সলনি কৰি থাকিব লাগে। স্পর্শকাতৰ স্থানখিনি কিছুদিনলৈ ঢাকি ৰাখিব লাগে, বিশেষকৈ ৰ’দৰ প্ৰখৰ ৰশ্মিৰ পৰা। দুদিনৰ মূৰত শ্বেম্পু কৰা প্রয়োজন, অতি সাৱধানতাৰে। শ্বেম্পু কৰাটো খুবেই প্ৰয়োজন, অন্যথা শুকান ছালৰ ফলত নতুনকৈ ৰোপণ কৰা চুলিৰ গুড়ি বন্ধ হৈ নতুন চুলিখিনি সৰাই দিব পাৰে। বিশেষকৈ প্রথম ৭-১০ দিনলৈ দৈনিক শ্বেম্পু কৰাটো অত্যন্ত আৱশ্যক।\nপ্রথম ১০ দিনত নতুন চুলিখিনি সৰি যাব। হয়তো স্থানান্তৰিত কৰাৰ বাবে এনে হয়। ২-৩ মাহৰ পিছত আকৌ চুলি গজিবলৈ আৰম্ভ হ’ব। ৰোগীজনৰ চুলি স্বাভাৱিকভাৱে গজিবলৈ ল’ব আৰু ৬-৯ মাহৰ ভিতৰত ঘন আৰু স্বাভাৱিক হৈ পৰিব। চুলি অন্য স্থানৰ পৰা সৰিব পাৰে, কিন্তু ভাল যত্ন ল’লে চুলি আৰু নসৰে। এই সময়ছোৱাত সৌন্দৰ্য চৰ্চাৰ প্ৰয়োজনীয় আহি পৰে।\n'Shockloss’ বা হঠাৎ স্থানান্তৰিত কৰাৰ ফলত চুলি সৰিব পাৰে, অৱশ্যে ই সাময়িক। পুনৰ গজি আহিব। চুলিৰ ভ্ৰূণ অনা ডনাৰ ছাইটডোখৰত কটাৰ ডাঠ চিহ্ন থাকি যায়। ওচৰৰ চুলিবোৰ সৰিবলৈ ধৰে, যাৰ ফলত এই স্থানসমূহত কৰাবলগীয়া হয়। চুলিৰ বৃদ্ধি স্বাভাৱিক নহয়, বেছি দীঘলো নহয়।\nবৰ্তমান Stemcells আৰু Dermal Applicant cells ৰ আৱিষ্কাৰ হৈছে। ভৱিষ্যতে শৈল্য চিকিৎসা নোহোৱাকৈও চুলি গজাব পৰা বিধি খুউব সোনকালে আৰম্ভ হ’ব। তেতিয়া এনে ধৰণৰ কাৰ্য নকৰোৱাকৈ তপা মূৰত চুলি গজাব পৰা যাব।\nলেখিকা: মধুমিতা শইকীয়া, সাদিন।